|  |  |  |
| --- | --- | --- |
| **בית משפט השלום ברמלה** | | |
| **עמ"א 7152-05-09 מדינת ישראל נ' אבו מדיעם ואח'** |  | **23 יוני 2011** |

|  |  |  |
| --- | --- | --- |
|  | **בפני כב' השופט הישאם אבו שחאדה** | |
| **המאשימה** | | **מדינת ישראל** |
| **נגד** | | |
| **הנאשמים** | | **1. ראלי אבו מדיעם**  **2. טאלאל אבו מדיעם** |

נוכחים:

בא כוח מאשימה- עו"ד יהודית שקד

בא כוח נאשמים- עו"ד אבי דובין

נאשמים 1, 2- בעצמם

**הערת בית משפט:**

תיק זה התנהל בפני כב' השופטת שרון קיסר, אשר נתנה את הכרעת הדין וגזר הדין בתיק. מותב זה נתבקש להקריא את גזר הדין לצדדים.

**גזר דין**

הנאשמים הורשעו בעבירה של אי קיום צו בית משפט לפי סעיף 18 ל[חוק רישוי עסקים](http://www.nevo.co.il/law_html/law01/p212m1_001.htm), התשכ"ח – 1968. על פי כתב האישום, הנאשמים הורשעו בתיק [עמ"ק 40361/08](http://www.nevo.co.il/links/psika/?link=עמק%2040361/08) בעבירה של ניהול עסק מסוג מכולת ללא רישיון (להלן : "**העסק**"). ביום 21.9.08 גזר בית המשפט את דינם של הנאשמים ובין היתר נתן צו סגירה אשר נכנס לתוקף באופן מיידי. למרות האמור, ולמרות שטרם הוצא רישיון לעסק הנ"ל, נמצאו הנאשמים כשהם מנהלים את העסק בתאריכים 19.11.08, 16.2.09 ו-18.2.09.

הנאשמים הודו בעבירות המיוחסת להם והורשעו על סמך הודאתם.

המאשימה עותרת להטיל על הנאשמים מאסר בפועל, מאסר על תנאי, קנס ומימוש ההתחייבות שהוטלה על הנאשמים ב[ת"פ 40361/08](http://www.nevo.co.il/links/psika/?link=תפ%2040361/08). לדבריה, עבירת אי קיום צו שיפוטי היא עבירה חמורה, כאשר בענייננו לנאשמים לא היה אישור של כיבוי אש דבר שסיכן את שלום הציבור, ואף התפרצה שריפה בעסק, דבר המוכיח סכנה זו.

הנאשם עותר להטלת עונש צופה פני עתיד בלבד. ב"כ הנאשמים הדגיש כי בידי הנאשמים רישיון עסק, וכי לאחר מתן גזר הדין נסגר העסק, אולם לאחר מכן נפתח שוב, בשל טעותו של הנאשם אשר סבר כי הוא רשאי להפעיל את העסק באותה עת. עוד ציין כי העסק הינו בבעלותה של הנאשמת ועל כן יש להקל במידה נוספת עם הנאשם. כן טען כי בשל השריפה אשר נגרמה בשל הצתה, נשרפו מסמכים, דבר אשר עיכב את קבלת הרישיון וכי מדובר בהפרה קצרה מאד. עוד עתר כי בית המשפט יתחשב בכך שהנאשמים הינם הורים ל-8 ילדים.

אכן, הפרת צו שיפוטי היא עבירה חמורה. ראו לעניין זה דברי כב' השופט ד"ר אחיקם סטולר ב[עפ"א 47416-12-10](http://www.nevo.co.il/links/psika/?NEWPROC=עפא&NEWPARTA=47416&NEWPARTB=12&NEWPARTC=10) **אלעוקבי נ' עיריית לוד-השרות המשפטי,** (פורסם במאגרים המשפטיים, 2011):

"אין מחלוקת שהפרת צו שיפוטי היא עבירה חמורה מאין כמוה. עבירות אלה משקפות בעייתיות כפולה, מצד אחד, ניהול עסק ללא רישיון יכול לגרום תקלה קשה לציבור שכן מתן הרישיון כפוף לבדיקת הרשויות בדבר תנאים בטיחותיים ותברואתיים הקשורים בניהול העסק. כאשר מנוהל עסק ללא רישיון יכולה לנבוע מכך תקלה קשה לציבור המשתמשים בעסק. מצד שני, הפרת צו שיפוטי יש בו פגיעה חמורה בשלטון החוק (ראה לעניין זה [רע"פ 11920/04 סעיד נעיף נ' מדינת ישראל וכן ר"ע 23/83 פור נגד מדינת ישראל, פ"ד ל](http://www.nevo.co.il/links/psika/?link=רעפ%2011920/04&Pvol=ל)"ח (1), 533, 536-535; [רע"פ 4203/03](http://www.nevo.co.il/links/psika/?link=רעפ%204203/03) בואירט נגד הוועדה המחוזית לתכנון ובנייה חיפה, [פורסם בנבו]; [רע"פ 2809/05](http://www.nevo.co.il/links/psika/?link=רעפ%202809/05) טאסה נגד מדינת ישראל, [פורסם בנבו]".

עם זאת, בענייננו לא מעט שיקולים לקולא. הנאשמים הודו בעבירות המיוחסות להם וחסכו בזמן שיפוטי, כיום בידם רישיון עסק, וההפרה לא הייתה לתקופה ארוכה.

לאור האמור, סבורני כי ניתן להסתפק במאסר על תנאי, קנס וחילוט ההתחייבות, ועל כן אני גוזרת על הנאשמים את העונשים הבאים:

1. מאסר על תנאי של חודשיים למשך שנתיים והתנאי הוא שהנאשמים לא יעברו עבירה על [חוק רישוי עסקים](http://www.nevo.co.il/law_html/law01/p212m1_001.htm) והתקנות על פיו.
2. קנס כספי בסך 21,000 ₪ או 200 ימי מאסר תמורתו הכוללים את חילוט ההתחייבויות. הקנס ישולם ב-40 תשלומים חודשיים ורצופים. תשלום ראשון עד ליום 15.07.11 ולאחר מכן בכל ה-15 בכל חודש לאחר מכן, עד לגמר תשלום הקנס. לא ישולם התשלום במועדו, תעמוד כל יתרת הקנס לפירעון מיידי.

זכות ערעור לבימ"ש מחוזי תוך 45 יום מהיום.

<#4#>

**ניתנה והודעה היום כ"א סיון תשע"א, 23/06/2011 במעמד הנוכחים.**

|  |
| --- |
|  |
| **הישאם אבו שחאדה, שופט** |

**החלטה**

הנני מורה למזכירות להעביר את סך ההפקדות של הנאשמים בתיק זה לקופת עיריית לוד.

המאשימה תקזז את הסכומים הנ"ל מסכום הקנס כפי שנקבע בגזר הדין.

<#8#>

**ניתנה והודעה היום כ"א סיון תשע"א, 23/06/2011 במעמד הנוכחים.**

5129371

הישאם אבו שחאדה 54678313-/

54678313

|  |
| --- |
|  |
| **הישאם אבו שחאדה, שופט** |

5129371

54678313

הוקלד על ידי: עינת אדטו

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)