**בתי המשפט**

|  |  |  |  |
| --- | --- | --- | --- |
| **בית המשפט המחוזי בירושלים** | | **ת"פ (ירושלים) 1211/00** | |
| **בפני:** | **כבוד השופטת מיכאלה שידלובסקי- אור** | **תאריך:** | **14/11/2001** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה | עו"ד למברגר | ע"י ב"כ |  |
|  | נ ג ד | |  |
|  | סוויתי מאג'ד | |  |
| הנאשם | עו"ד דרעי | ע"י ב"כ |  |

**גזר- דין**

הנאשם הורשע בעבירות נשיאת נשק בניגוד לסעיף 144(ב) רישא ל[חוק העונשין](http://www.nevo.co.il/law_html/law01/073_002.htm) תשל"ז- 1977 (להלן: "החוק"), החזקת רכוש חשוד כגנוב בניגוד לסעיף 413 לחוק, ויריות באזור מגורים בניגוד לסעיף 340א' לחוק.

הנאשם רכש אקדח ברטה שהיה גנוב מאחר, ירה בו 3 כדורים לכיוון האדמה ונשא אותו עימו.

פרטתי בהכרעת הדין, כי גם אם הנאשם סבר שעליו לשאת אקדח להגנה עצמית, עדיין היה עליו לקבל היתר כדין.

יחד עם זאת, כפי שאמרתי, מבחינת בטחונו האישי של הנאשם הוא נופל בין הכסאות, שכן בהיותו תושב שטח B, גם אם יפנה לקבל רשיון לנשיאת נשק כנראה שלא ייענה, וכפי שנאמר ברב- שיח אודות ההיבטים של הסכמי אוסלו בשטחי יהודה ושומרון, רב- שיח שפורסם בבטאון לשכת עורכי הדין, וועד מחוז ירושלים (גליון 54 מספטמבר 2000), אכן נאמר כי "**שטח B הוא במידה זו או אחרת שטח הפקר".** בעובדה זו יש מקום להתחשב בגזירת הדין.

המדובר בנאשם בן 64, שאין לו עבר פלילי, העובד כחלפן כספים, אשר ברור שמקצועו זה הוא כפירצה הקוראת לגנב, ואכן היה בעבר נסיון לשדוד אותו.

ביקשתי חוות דעת של הממונה על עבודות שירות, והתברר כי בשל סיבות רפואיות אין הנאשם יכול לרצות עבודות שירות.

המאשימה, ברוב הגינותה, הסכימה בנסיבותיו המיוחדות של מקרה זה, לאור המצב הרפואי, גילו של הנאשם והסיבות שגרמו לרכישת האקדח, שלא לבקש עונש מאסר בפועל וראוי לשבח בעניין זה את עמדתה.

עבירות הקשורות בנשיאת נשק הן עבירות חמורות, ובתי המשפט משיתים על הנאשמים בעבירות אלה עונש מאסר בפועל לתקופות משמעותיות.

במקרה דנן, לאור הנסיבות המיוחדות דלעיל, ומבלי שהמקרה יהווה תקדים, יש מקום שלא לשלוח את הנאשם למאסר בפועל.

אשר על כן, אני גוזרת על הנאשם קנס כספי של 5,000 ש"ח, או 60 ימי מאסר תמורתו. הקנס יקוזז מסכום ההפקדה שהפקיד הנאשם בסך 20,000 ש"ח והיתרה תוחזר לו.

5129371

מיכאלה שידלובסקי אור 54678313-1211/00

54678313כאן אני גוזרת על הנאשם מאסר על תנאי בן 12 חודשים, למשך 3 שנים מהיום בגין כל עבירה הקשורה לנשיאת נשק והשימוש בו.

זכות ערעור לבית המשפט העליון תוך 45 יום מהיום.

ניתן היום כ"ח בחשן תשס"ב (14 בנובמבר 2001), במעמד ב"כ המאשימה עו"ד למברגר, הנאשם וב"כ עו"ד דיבה מדחת, ומתורגמן ביהמ"ש מר גמליאל.

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)