בתי המשפט

|  |  |  |  |
| --- | --- | --- | --- |
|  | | | |
| בית המשפט המחוזי בירושלים | | ת"פ 000110/03 | |
|  | |
| לפני: | כבוד השופט יעקב צמח - נשיא |  | 30/12/2003 |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | טימור איברגימוב | |  |
|  |  |  | הנאשם |

|  |
| --- |
| למאשימה: עו"ד עוזרי  לנאשם: עו"ד הורוביץ, מטעם הסניגור הציבורי המחוזי |

גזר דין

1. הנאשם, טימור איברגימוב, הורשע על פי הודאתו בעבירות אלה: בנשיאת נשק שלא כדין - עבירה על סעיף 144(ב) רישא לחוק העונשין, התשל"ז-1977 (להלן: החוק), בהחזקת נשק - עבירה על סעיף 144(א) לחוק, בנסיון לעשיית עסקה בנשק - עבירה על סעיף 144(ב2) ביחד עם סעיף 25 לחוק.

ואלה העובדות שבהן הודה הנאשם: בתחילת חודש יוני 2002 הגיע לידי הנאשם רימון רסס מס' 26. הנאשם החזיק ברימון בלא רשות כדין עד יום 2.7.2002. במועד שאינו ידוע במדויק, בתחילת חודש יוני 2002, נשא הנאשם את הרימון על גופו בעת שנסע מחולון לקיבוץ צובה. ביום 2.7.2002 סמוך לשעה 01:30, ליד קיבוץ צובה, עצר הנאשם נהג מונית וביקש ממנו להסיעו לתל-אביב. כשאמר הנהג לנאשם כי מחיר הנסיעה 200 ש"ח, הציע הנאשם לנהג את הרימון כתחליף לדמי הנסיעה.

5129371

5129371

2. נוסף לכך הודה הנאשם בעובדות תמצית אישום שהוגשה לבית משפט זה (פ"א 5986/01 תחנת לוד), שלפיהן החזיק ביום 8.10.2001, בתוך מונית ב"שכונת הרכבת" בלוד, סם מסוכן מסוג הירואין במשקל 2 גרם נטו. על כך, הורשע בהחזקת סם שלא לצריכה עצמית - עבירה על סעיף 7(א) ו-(ג) רישא וסעיף 31(3) לפקודת הסמים המסוכנים [נוסח חדש], התשל"ג-1973 (להלן: הפקודה).נ

כן הודה הנאשם בעובדות ת"פ 2529/01 (פ"א 362/00), של בית משפט השלום ברמלה, בכך שביום 18.1.2000 בשעה 03:15, בקרית מנחם בגין ברמלה, החזיק בסם מסוכן מסוג קאנבוס במשקל 25.5447 גרם נטו. על כך, הורשע בהחזקת סם מסוכן שלא לצריכה עצמית - עבירה על סעיף 7(א) ו-(ג) רישא וסעיף 31(3) לפקודה.ב

3. לקולא - הודאת הנאשם. הנאשם - כבן 28 שנים, עולה חדש, שעלה ארצה מרוסיה בשנת 1998. מתגורר עם הוריו בנתניה. שירת בצבא הרוסי וסיים מכללה לסיעוד ברוסיה הלבנה. אח מוסמך במקצועו. לפני מספר שנים למד בקורס הכנה למבחן של משרד הבריאות, אך לא הצליח לסיימו. על כן, עבד בנגרות וככח עזר בבית חולים. לפני כשנתיים החל להשתמש בגראס ובאלכוהול. בהמשך התמכר לסמים קשים. למרות התמכרותו, הצליח הנאשם לשמור על תיפקוד תעסוקתי סביר. במשך תקופה ממושכת לא היו הוריו מודעים להתדרדרותו לסמים. בתחילת שנת 2003 יצר הנאשם ביוזמתו קשר עם היחידה לנפגעי סמים בנתניה, "מרכז חוסן", והופנה לאשפוזית ביפו. במשך חודש פברואר 2003 עבר הנאשם תכנית מלאה של גמילה פיזית מסמים. מהאשפוזית יצא הנאשם נקי מסמים, אך לא המשיך בטיפול ביחידה לנפגעי סמים, כי לא הצליח לשמור על נקיון מסמים.ו

בפגישה עם שירות המבחן בתחילת חודש יולי 2003 התחייב הנאשם לשוב לתהליך גמילה ארוך טווח ב"מרכז חוסן". על כן, לבקשת שירות המבחן, נדחה המשך משפטו בשלושה חודשים. ואולם, בתוך תקופת הדחייה לא דבק הנאשם בהליך הטיפול כפי תוכנית שירות המבחן. לכן נמנע השירות מהמלצה טיפולית בעניינו. בישיבה האחרונה של בית משפט זה ביום 8.10.2003, שב הנאשם וביקש הזדמנות נוספת להשתלב בפרויקט שיקום. מאז יצר הנאשם קשר עם שירות המבחן, ושירות המבחן התרשם שיש סיכוי לשקמו ולגאול אותו מהתמכרותו לסמים. הנאשם השתלב שוב במסגרת טיפולית של "בית חוסן" תחת השגחת שירות המבחן.נ

על-כן, המליץ שירות המבחן להטיל על הנאשם צו מבחן טהור בגין חלק מהעבירות, וכן ענישה אחרת, שלא תקטע את מאמציו לשיקום, בגין יתר העבירות.ב

4. העבירות שאותן עבר הנאשם חמורות, וברגיל הן מצדיקות ענישה מחמירה. עם זאת, מדובר בעולה חדש, אדם נורמטיבי בעיקרו ומשכיל, עברו נקי, ונראה כי ביסוד עבירותיו - התמכרות לסמים ולאלכוהול. שירות המבחן הגיש המלצה חיובית בעניינו, ונראה כי יש סיכוי לשקמו ולהעלותו על מסלול של חיי מעשה נורמטיביים. יש לראות במקרהו מקרה חריג שראוי ללכת בו לדרך השיקום. גם הפרקליטות, ויש לשבחה על כך, הביעה את הסכמתה במקרה מיוחד זה להמלצת שירות המבחן. על-כן, מקבל אני את המלצת שירות המבחן.ו

5. לפיכך, אני דן את הנאשם:

א. בגין העבירות בנשק - למבחן למשך שנה החל בהיום, במהלכו יעבור הליך גמילה מסמים מסוכנים, כפי הוראות שירות המבחן, יהיה בקשר רצוף עם שירות המבחן, ויקפיד על מילוי דרישות שירות המבחן.נ

ב. בגין יתר העבירות - למאסר על תנאי לשמונה חודשים, שהנאשם לא יעבור, בתוך שנתיים מהיום, עבירה על פקודת הסמים המסוכנים [נוסח משולב], התשל"ג-1973, לבד מעבירה על סעיף 7(א) ו-(ג) סיפא (שימוש והחזקה בסם מסוכן לצריכה עצמית בלבד) לפקודה זו.ב

המזכירות תמציא העתק מאושר מגזר דין זה לשירות המבחן בנתניה וכן לבית משפט השלום ברמלה.ו

לנאשם הזכות לערער על פסק-הדין לפני בית המשפט העליון בתוך 45 יום מהיום.נ

ניתן היום, ה' בטבת התשס"ד (30 בדצמבר 2003), במעמד המתייצבים.ב

|  |
| --- |
| יעקב צמח, נשיא |

נוסח זה כפוף לשינויי עריכה וניסוח