בתי המשפט

|  |  |  |  |
| --- | --- | --- | --- |
|  | | | |
| בית המשפט המחוזי בירושלים | | ת"פ 000231/03 | |
|  | |
| לפני: | כבוד השופט יעקב צמח – נשיא |  | 04/12/2003 |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | 2. זאכי (בן עומר) נעאגי | |  |
|  |  |  | הנאשם |

|  |
| --- |
| למאשימה: עו"ד רועי בראונר  לנאשם: עו"ד רבאח ועו"ד חלבי |

גזר דין

1. נאשם 2, זאכי (בן עומר) נעאגי, הורשע על פי הודאתו בעובדות כתב האישום שתוקן בעניינו בעבירות אלה: בהובלת נשק בלא רשות על פי דין - עבירה לפי סעיף 144(ב) רישא לחוק העונשין, התשל"ז-1977 (להלן: החוק); בשיבוש מהלכי משפט - עבירה לפי סעיף 244 לחוק; בהובלת נשק בלא רשות על פי דין - עבירה לפי סעיף 144(ב) סיפא לחוק.

5129371

2. ואלה העובדות שהודה בהן נאשם 2: במועד שאינו ידוע במדוייק, בסמוך לחודש מאי 2003, העביר מג'די זעתרי, אחיו של הנאשם 1 (להלן: מג'די) לגיסו - עבד אל-סלם כאשור (להלן: כאשור) אקדח מסוג CZ ושתי מחסניות מלאות כדורים (להלן: האקדח והמחסניות), על מנת שהאחרון יסתירם אצלו. לבקשתו של מג'די, הסתיר כאשור את האקדח והמחסניות בביתו בביר נבאללה.נ

בחודש ספטמבר 2003 נעצר מג'די בחשד למעורבות בפיגוע באוטובוס אגד - קו 2, ירושלים. הנאשם 1 סבר כי מעצרו של מג'די קשור לאחזקת האקדח והמחסניות ולכן הלך יחד עם הנאשם 2 לביתו של כאשור, ויחד נשאו את האקדח והמחסניות והסתירו אותם בחצר בית אביו של הנאשם 1 בא-רם, שם מתגורר גם מהדי זעתרי, אח אחר של הנאשם 1.ב

בין הנאשמים סוכם כי אם הנאשם 1 ייעצר - יפעל הנאשם 2 להעברתם והסתרתם של האקדח והמחסניות במקום אחר.ו

ביום 1.10.2003 נעצר הנאשם 1 בחשד למעורבותו בעבירות שבהן מואשם בכתב אישום זה. הנאשם 1 סיפר לחוקריו על מקום הימצאותם של האקדח והמחסניות, דהיינו בחצר בית אביו.נ

בדיון בהארכת מעצרו של הנאשם 1, סימן הנאשם 1 בראשו לנאשם 2, להעביר את האקדח למקום אחר כדי להכשיל את החקירה הפלילית ולהעלים ראיות. בסמוך לאחר מכן, נשא הנאשם 2 את האקדח ואת המחסניות וכן תיק המכיל תחמושת מבית אביו של הנאשם 1, הטמין את האקדח והמחסניות בחצר ביתו בואדי ג'וז וזרק את התיק עם התחמושת במקום שאינו ידוע למאשימה. הוסכם כי הנאשם 2 עשה כן, ולא זרק את האקדח, מחמת מחירו הגבוה של האקדח - 8,000 ש"ח.ב

בכך, הוביל הנאשם 2 ביחד עם נאשם 1 נשק בלא רשות על פי דין ועשה דבר בכוונה להכשיל הליך שיפוטי.

3. הנאשם רווק, כבן שעשרים ושלוש שנים היום, תושב ואדי ג'וז בירושלים. הוא עובד במסחר עם אביו.ו

לחובת הנאשם 2 עבר פלילי בעבירות של סיכון חיי אדם במזיד בנתיב תחבורה, נסיון לגניבה והחזקת כלי פריצה, שבגינן נידון למאסר בעבודת שירות, לקנס ולמאסר על תנאי.נ

4. הנאשם הודה במסגרת הסדר טיעון שבו הסכימו הצדדים לבקש מבית המשפט לדון את הנאשם ל-12 חודשי מאסר בפועל מיום מעצרו. בטיעוניו הודיע הסניגור לבית המשפט כי הוא משאיר לשיקול דעת בית המשפט ענין המאסר על תנאי. שני הצדדים בטיעוניהם ביקשו לקיים את הסדר הטיעון.ב

5. עו"ד בראונר, בא כח המדינה, הסביר כי מדובר בהובלת נשק לצורך שיבוש הליכי משפט, וכי עבירת שיבוש הליכי המשפט היא העבירה העיקרית באישום זה, כי הנאשם הוביל את הנשק לצורך השיבוש.ו

לעומתו, טענו הסניגורים, עורכי הדין רבאח וחלבי, כי הנאשם ביצע את מעשהו זה ברגע של חולשת אנוש, בכך שנענה לבקשת חברו, נאשם 1, ובכך כשל והעדיף את ידידות נאשם 1 על חובתו לציית לחוק. כן נאמר כי הנאשם 2 הודה במעשה גם במשטרה וגם בבית המשפט ובכך ייעל את הדיון וקיצרו. הנאשם, כך אמרו הסניגורים, וגם הנאשם בעצמו, מצר על כשלונו.נ

6. אין צריך לומר כי בימים קשים אלה של טרור ופיגועים, כל התעסקות בנשק מסכנת בטחון הציבור, ויש להחמיר בכגון זה. על כן, העונש המוסכם נוטה לקולא. עם זאת, מקבל אני את טעמי הצדדים ובנסיבות המיוחדות שנפרשו לפניי איני מוצא מקום להחמיר בעונש הנאשם 2 מעבר למוסכם.ב

7. לפיכך אני דן את הנאשם 2 למאסר לשנתיים, מתוכן שנה אחת בפועל מיום מעצרו, 8.10.2003, ושנה על תנאי, והתנאי הוא שהנאשם לא יעבור בתוך שלוש שנים מיום שחרורו ממאסרו עבירה על אחת העבירות שבסעיף 144 ("עבירות בנשק") לחוק העונשין, התשל"ז-1977 או על סעיף 244 לאותו חוק.ו

לנאשם הזכות לערער על פסק הדין לפני בית המשפט העליון בתוך 45 יום מהיום.נ

ניתן היום, ט' בכסלו התשס"ד (4 בדצמבר 2003), במעמד המתייצבים.ב

|  |
| --- |
| יעקב צמח, נשיא |

**נוסח זה כפוף לשינויי עריכה וניסוח**