בתי המשפט

|  |  |  |  |
| --- | --- | --- | --- |
|  | | | |
| ת"פ 000446/04 | | בית המשפט המחוזי בירושלים | |
|  | |
|  |  | כבוד השופט יעקב צמח - נשיא | לפני: |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | עבאסי מוחמד  ת"ז 21839071 | |  |
| הנאשם |  |  |  |

|  |
| --- |
| למאשימה: עו"ד גיאת  לנאשם: עו"ד פראג' |

גזר דין

1. הנאשם, מוחמד עבאסי, הורשע על פי הודאתו במסגרת הסדר טיעון, שעל פיו תוקנו עובדות כתב האישום, בהחזקת נשק – עבירה על סעיף 144(א) לחוק העונשין, התשל"ז-1977, בכך שביום 2.10.2004 מצא הנאשם סמוך לבריכת הסולטן שבירושלים אקדח, החזיק בו בלא רשות כדין במשך כשבועיים ימים, וביום 10.10.2004 שוחח עם אדם אחר על אפשרות שאדם נוסף יקנה את האקדח.

2. לחובת הנאשם עבר פלילי משנת 1990, אז הורשע בהצתת רכב מנועי במזיד ונידון ל-18 חודשי מאסר, ומשנת 1989, אז עבר עבירה של השתתפות בהתקהלות אסורה.

5129371

5129371

3. לקולא – הודאת הנאשם. הנאשם כבן 28 שנים, תושב סילוואן, נשוי ואב לשנים, נהג מונית במקצועו.נ

4. עו"ד גיאת ביקש לדון את הנאשם למאסר מחמת סכנת הנפשות הפוטנציאלית הטמונה בהחזקת נשק, וכן לקנס. לעומתו, ביקש הסניגור, עו"ד פראג', להקל עם הנאשם. הוא טען כי האקדח הגיע לידי הנאשם בדרך של מציאה אקראית, והוא החזיק בו ימים ספורים בלבד. הנאשם הודה לאלתר עוד בחקירתו במשטרה, וגם עתה – בבית המשפט, ובכך ייעל את ההליך. עוד הוסיף עו"ד פראג' כי האקדח לא נמצא, אין לדעת אם הוא תקין, וכן לא נמצאה עמו מחסנית.ב

5. החזקת נשק סכנתה הברורה עמה. נשק המוחזק שלא כדין יש חשש שיתגלגל לידים עויינות או לידי עבריינים שיסכנו בו את שלום הציבור. עם זאת, נסיבות ההחזקה שפורטו בידי הסניגור אינן מבין החמורות, על כן אפשר להסתפק בעונש מתון.ו

6. לפיכך, אני דן את הנאשם לשנים-עשר חודשי מאסר, מתוכם חמישה חודשים בפועל מיום מעצרו, 17.10.2004, והיתרה על תנאי – שהנאשם לא יעבור בתוך שלוש שנים מהיום עבירה על סעיף 144 לחוק העונשין, התשל"ז-1977.נ

לנאשם הזכות לערער על פסק הדין לפני בית המשפט העליון בתוך 45 יום מהיום.ב

ניתן היום, ט"ז בכסלו התשס"ה (29 בנובמבר 2004) במעמד הצדדים.ו

|  |
| --- |
| יעקב צמח, נשיא |

נוסח מסמך זה כפוף לשינויי ניסוח ועריכה