**בתי המשפט**

|  |  |  |  |
| --- | --- | --- | --- |
|  | | | |
| **בבית משפט השלום בירושלים** | | **ת"פ 003665/99** | |
|  | |
| **לפני** | **כב' סגן הנשיא י' נועם** |  | **13/07/03** |

|  |  |  |
| --- | --- | --- |
| **בעניין:** | **מדינת ישראל** |  |
|  | ע"י פרקליטות מחוז ירושלים | המאשימה |
|  | **נ ג ד** |  |
|  | **מוחמד בן מוסא ג'אבר** |  |
|  |  | הנאשם מס' 1 |

# גזר דין בעניינו של הנאשם מס' 1

1. הנאשם מס' 1, מוחמד בן מוסא ג'אבר (להלן - הנאשם), הורשע על-פי הודאתו בעבירת החזקת אביזר של נשק - לפי סעיף 144 (א) סיפא לחוק העונשין, התשל"ז-1977, בכך שביום 4.8.99 החזיק מחסנית של אקדח, אותה הסתיר במכוניתו של אביו.נ

2. הודאתו של הנאשם ניתנה ביום 9.7.02 במסגרת הסדר טיעון, לפיה הוסכם בין הצדדים לעתור להטלת מאסר על תנאי, בצד עונש נוסף: קנס - לבקשת המאשימה, והתחייבות כספית בלבד - לבקשת הסניגוריה. במסגרת הסדר הטיעון הוסכם על הזמנת תסקיר משירות המבחן בעניינו של הנאשם.ב

3. בכתב האישום הואשם נאשם נוסף - הנאשם מס' 2 - באישום אחר ובעבירה שונה שאינה קשורה כלל ועיקר לעבירה שיוחסה לנאשם מס' 1.ו

הצדדים הגיעו להסדר טיעון בשלב מתקדם של שמיעת הראיות - שרובן הובאו בעניינו של הנאשם מס' 2.נ

לאחר ההרשעה נדחה הדיון, לשם הזמנת תסקיר משירות המבחן.ב

4. הנאשם הינו בן 23 ונשוי. הוא עובד בעבודות מזדמנות בתחום הבניין, ומתגורר עם רעייתו בדירה מעל בית הוריו באבו-גוש.ו

לחובתו של הנאשם הרשעה קודמת בעבירות איומים ותקיפה, שבגינן נידון למאסר על תנאי ולחיוב בחתימה על התחייבות כספית.נ

5. מתסקיר שירות המבחן עולה, כי הנאשם הוא בעל אישיות בלתי בשלה, אשר עקב חסכים רגשיים סיגל לעצמו דפוס התנהגות אימפולסיבי.ב

הנאשם ציין באוזני קצינת המבחן, כי הוא ורעייתו אינם עובדים וחיים בדוחק כלכלי.ו

קצינת המבחן שקלה להמליץ על הטלת מאסר על תנאי וצו שירות לתועלת הציבור, אך נוכח ניתוק הקשר של הנאשם עמה, התרשמה כי הלה יתקשה לבצע צו כאמור. על כן היא המליצה, להסתפק בהטלת מאסר על תנאי.נ

6. ב"כ המאשימה עתר להטלת מאסר על תנאי, וכן לקנס כספי - שאת שיעורו השאיר לשיקול דעת בית המשפט.ב

7. הסניגור ביקש להסתפק בהשתת עונשי מאסר על תנאי והתחייבות כספית, ולהימנע מהטלת קנס מחמת מצבו הכלכלי הדחוק של הנאשם.ו

8. למותר להכביר מילים על הסיכון הנשקף לבטחון הציבור מהחזקת כלי נשק ו/או אביזריהם שלא כדין, ועל הצורך בהטלת ענישה מחמירה ומרתיעה בגין עבירות אלו.נ

עם זאת, בהתחשב בעובדה שבענייננו מדובר אך בהחזקת מחסנית ריקה של אקדח, ובנסיבותיו האישיות של הנאשם, סבורני כי מאסר על תנאי - המוסכם על-פי הסדר הטיעון - כעונש מרתיע, וקנס כספי - כסנקציה מוחשית, יהלמו את מכלול שיקולי הענישה לחומרה ולקולא. שיעורו של הקנס יהיה מתון, נוכח מצוקתם הכלכלית של הנאשם ורעייתו - ששניהם מובטלים מעבודה.ב

9. על יסוד האמור לעיל אני דן את הנאשם מס' 1 כדלהלן:

א. לשלושה חודשי מאסר על תנאי, שלא יעבור תוך שנתיים מהיום עבירה לפי סעיף 144 לחוק העונשין.ו

ב. לתשלום קנס בסך 750 ₪, או שבוע מאסר תמורתו. הקנס שבגזר הדין ישולם בשלושה תשלומים חודשיים שווים ורצופים. התשלום הראשון ישולם ביום 10.9.03, והתשלומים הבאים בכל 10 בחודשים שלאחר מכן. אם לא ישולם תשלום במועד - תעמוד יתרת הקנס לפרעון מיידי.נ

זכות ערעור לבית המשפט המחוזי בירושלים תוך 45 יום מהיום.ב

המחסנית תחולט למדינה.ו

המזכירות תשלח עותק מגזר הדין לשירות המבחן.נ

**ניתן היום, י"ג בתמוז תשס"ג, (13 ביולי 2003), בנוכחות ב"כ המאשימה, הסניגור**

**והנאשם מס' 1.ב**

|  |
| --- |
| **י' נועם, שופט**  **5129371סגן נשיא** |

קלדנית: יהודית 3613

נוסח זה כפוף לשינויי עריכה וניסוח