|  |  |
| --- | --- |
| **בית משפט השלום בפתח תקווה** | |
| **ת"פ 10468-04-09 מדינת ישראל נ' עאמר** | **06 אפריל 2010** |

|  |  |
| --- | --- |
|  | 10478-04-09 |

|  |  |  |
| --- | --- | --- |
|  | **בפני כב' השופטת ליה לבאון** | |
| **המאשימה** | | **מדינת ישראל** |
| **נגד** | | |
| **הנאשמים** | | **איסמעיל עאמר** |

<#2#>

נוכחים:

מאשימה 1 מדינת ישראל באמצעות ב"כ מתמחה גברת שירה זילברפרב

נאשם 1 איסמעיל עאמר וב"כ עו"ד אנואר פרייג'

**גזר דין**

1. הנאשם איסמעיל בן עבדאללה עאמר, יליד 1979, מכפר קאסם, הורשע משנמצא ביום 21.4.09 מחזיק בחצר ביתו אקדח 9 מ"מ מסוג STAR ובו מחסנית עם כדורים תואמים, ועל גג הבית בינות הרעפים החזיק ב-102 כדורים נוספים בקוטר 9 מ"מ.

הרשעתו היא בעבירות לפי הסעיפים 144(א) רישא ל[חוק העונשין](http://www.nevo.co.il/law_html/law01/073_002.htm) 1977-תשל"ז וכן 144(א) סיפא לחוק.

נשק זה נגנב בשנת 1996 מבעליו החוקיים.

2. בעברו עבירות רכוש משנת 1996, עבירות אלימות משנת 1998, וכן הפרת הוראה חוקית עליהן נשפט בינואר 1999, עבירות רכוש והפרעה לשוטר משנת 1997 שנשפט בגינה ב-1999, וכן עבירה נוספת של פריצה לרכב כדי לגנוב, עליה נשפט בשנת 2000.

3. בתסקיר שנתקבל תוארו ילדותו ובגרותו, יחסי הגומלין עם משפחתו הצרה והנרחבת, והחשיבות שרואה בחיי הנישואין, התרחקות מחברה שולית ומסגרת עבודה יציבה בשיפוצים.

על אף העובדה שכ-10 שנים לא נפתחו תיקים כנגד הנאשם, בשל עמדתו בקשר עם העבירה, משהודה שהנשק נמצא בחצר ביתו אך שלל קשר לעבירה והדגיש קורבנוּת באירוע, לא הונחה המלצה טיפולית בפני.

4. בטיעוניו לעונש עתר נציג פמ"מ להטלת מאסר לתקופה שלא תפחת משנה מאסר על תנאי וקנס, הפנה לפסיקה, והדגיש הצורך להרתיע.

ב"כ הנאשם עוה"ד פרייג' חזר וביקש לסיים ההליך ומשנתבקש הסבר עפ"י האמור בתסקיר בקשר עם עמדת הנאשם באשר למיוחס לו, מסר כי המדובר בבית משותף, גג משותף, חצר שחוצצת גדר נמוכה בינו לבין אחיו עמו הוא מסוכסך, וחזר וביקש לסיים ההליך כדי לא לפתוח סכסוכים אחרים במשפחה.

למדתי כי הנאשם מאז אפריל 2009 היה במעצר בית, לאחר מכן הוקלו התנאים. עמד על השינוי בהתנהגותו ובחייו מאז נישא והפך לאיש משפחה, וביקש להקל עימו גם בשל הקפדתו על מילוי תנאי השחרור בערובה כך שיוטל עליו עונש צופה פני עתיד, ולמצער, מאסר לריצוי בדרך של עבודות שירות.

הנאשם עצמו חזר ואמר שידע על הנשק, כי לא רוצה לסבך את האחים שלו, כי פחד מ"הענין הזה" ומבקש לגמור את "הסיפור הזה", משנתפס הנשק אצלו.

5. עיינתי בפסיקה שהוגשה לי, הן מטעם התביעה והן באוסף מרשים שהגיש לעיוני הסניגור עוה"ד פרייג', ובהתאם לנסיבות ולאחר שנים ארוכות של התנתקות מהפשע והפיכה לאיש משפחה ומפרנס אשתו ושתי בנותיו, אין הצדקה לשליחתו של הנאשם לריצוי מאסר מאחורי סורג ובריח.

בתחום העבירות של החזקת נשק ותחמושת יש להחמיר, ובפרט מחשש לשימוש בו וקטילת חיי אדם.

יחד עם זאת, בנסיבות שפורטו בפני ובדרך שלוקח הנאשם אחריות, מסתפקת אני בהטלת 18 חודשי מאסר, מהם 6 לריצוי בפועל ובדרך של עבודות שירות אשר יבוצעו בהסכמתו שניתנת במעמד זה, בעיריית ראש העין, שילה 21, ראש העין, בימים א' – ה' בין השעות 8:00 ל- 15:00 וזאת החל מיום 13.5.10 בפיקוחו של פרץ האני 050-6278541 והנאשם יתייצב במועד האמור במפקדת מחוז מרכז, יח' עבודות שירות רמלה אצל המפקח על עבודות השירות בשעה 8:00.

מבהירה אני לנאשם כי עליו לדווח על כל שינוי אם יחול בכתובת מגוריו.

כמו כן, עליו לעמוד בתנאי הפיקוח ובקורות פתע – וכל הפרה בעבודות השרות יכול שתביא להפסקה מנהלית וריצוי העונש במאסר ממש.

את יתרת 12 החודשים לא יישא אלא אם בתוך שנתיים יחזור ויעבור על העבירות בהן הורשע.

מוטל קנס בגובה 7500 ₪ או 75 ימי מאסר.

הנשק והתחמושת יחולטו.

תחתם התחייבות בגובה 10,000 ₪, תנאיה כפי התנאי שהוטל, ואם לא תחתם ירצה 7 ימי מאסר.

בהסכמה, פיקדון שנמצא בתיק יקוזז מן הקנס, וזאת לאחר תום ריצוי המאסר בעבודות שירות.

יתרת הקנס בגובה 2500 ₪ תשולם בשני שיעורים, הראשון ביום 2.12.10 והשני ביום 2.1.11.

**זכות ערעור לביהמ"ש המחוזי תוך 45 יום.**

<#4#>

**ניתנה והודעה היום כ"ב ניסן תש"ע, 06/04/2010 במעמד הנוכחים.**

5129371

ליה לבאון 54678313

54678313

|  |
| --- |
|  |
| **ליה לבאון, שופטת** |

הוקלד על ידי: נילי קופרמן

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)