|  |  |  |
| --- | --- | --- |
| **בית משפט השלום בבאר שבע** | | |
| **ת"פ 1072-09** |  | **10 פברואר 2010** |

|  |  |  |
| --- | --- | --- |
| **בפני סגן הנשיא כב' השופט דב מגד** |  |  |

|  |  |  |
| --- | --- | --- |
|  | **מדינת ישראל** |  |
|  | **ע"י ב"כ עו"ד לבנת רחמים בנני** | **המאשימה** |
| **נ ג ד** | | |
|  | **רוני סבג (בעצמו)**  **ע"י ב"כ עו"ד אלי אונגר** | **הנאשם** |

<#2#>

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [6](http://www.nevo.co.il/law/4216/6), [7(א)(ג)](http://www.nevo.co.il/law/4216/7.a.c), [13](http://www.nevo.co.il/law/4216/13), [19א](http://www.nevo.co.il/law/4216/19a)

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [144(ג)(2)](http://www.nevo.co.il/law/70301/144.c.2)

**גזר-דין**

1. הנאשם הורשע על פי הודאתו במסגרת הסדר טיעון, שלא כלל את העונש, בכתב אישום מתוקן בעבירות כדלקמן: סחר בסם מסוכן, עבירה לפי [סעיפים 13+19א](http://www.nevo.co.il/law/4216/13;19a) לפקודת הסמים המסוכנים [נוסח חדש], התשל"ג- 1973 (להלן: "הפקודה"), החזקת סם מסוכן שלא לצריכה עצמית, עבירה לפי [סעיף 7(א)(ג)](http://www.nevo.co.il/law/4216/7.a.c) רישא לפקודה, החזקת סם מסוכן לצריכה עצמית, עבירה לפי [סעיף 7(א)(ג)](http://www.nevo.co.il/law/4216/7.a.c) סיפא לפקודה, ייצור, הכנה והפקה, עבירה לפי [סעיף 6](http://www.nevo.co.il/law/4216/6) לפקודה ועבירות בנשק, עבירה לפי [144(א)](http://www.nevo.co.il/law/70301/144.a) סיפא + [144(ג)(2)](http://www.nevo.co.il/law/70301/144.c.2) לחוק העונשין, התשל"ז-1977. מכתב האישום המתוקן עולה כי הנאשם גידל בתוך 10 אדניות שבגינה בחצר ביתו יותר מ-250 שתילי סם מסוכן מסוג קנבוס במשקל 866.9 גרם, החזיק בסם מסוכן מסוג קנבוס במשקל 233.6 גרם נטו ובסם מסוכן מסוג חשיש במשקל 11.4467 גרם נטו המחולק ל-11 יחידות. כמו כן מכר במועדים שאינם ידועים בחודש האחרון לפני מעצרו שלוש פעמים סם מסוכן מסוג קנבוס שהפיק מהשתילים האמורים תמורת 50 ₪ בכל פעם. עוד החזיק ב-8 מחסניות נשק מסוג M16 שכללו 341 כדורים וכן שרשרת שהכילה כדורים שונים לנשק מסוג מאג.

2. לבקשת הסניגור שירות המבחן ערך תסקיר. עולה ממנו כי הנאשם, רווק כבן 20, גדל והתפתח בתנאי מחייה דלים בשכונת מצוקה ועוני והתחבר לחבורת רחוב. למרות האמור הצליח לסיים 12 שנות לימוד וקיבל תעודת בגרות חלקית. הוא שירת בצה"ל במשך כחצי שנה עד מעצרו ועבר קורס של חשמלאי טנקים. מפקדו חיווה דעתו כי מדובר בבחור טוב וממושמע. הנאשם הוא בן יחיד להוריו, אביו נפטר לפני כשלוש שנים מדום לב והאירוע השפיע עליו באופן טראומטי.

בהתייחסותו לעבירות שנעברו הנאשם התקשה לקבל אחריות ומסר גרסאות שונות, והשתמש במנגנוני הגנה של הכחשה ומינימאליזציה. לדבריו, החל להשתמש בגיל 16בסמים מסוכנים מסוג גראס. גם בדיקות שתן שמסר בתהליך הגיוס העלו כי הוא צורך סמים. בהמשך ולאחר שגורמים במסגרת לימודיו התערבו, מסר הנאשם בדיקות נוספות שהוכיחו כי הוא נקי מסמים ולפיכך גוייס לצבא. גם שירות המבחן הפנה אותו לביצוע סדרה של בדיקות, שהעידו על ניקיון מסמים. הנאשם שולב בטיפול קבוצתי, הגיע למפגשים, הביע עצמו בצורה מצומצמת תוך התייחסות שכלתנית ונמנע מהעלאת תוכן רגשי.

קצינת המבחן התרשמה כי מדובר בנאשם אמביוולנטי, אשר התקשה לערוך בדיקה פנימית מעמיקה, אך סברה שההליך המשפטי מהווה לגביו מנוף לשינוי. לפיכך המליצה שלא למצות עימו את הדין ולגזור עליו עונש לריצוי בעבודות שירות וכן להעמידו במבחן.

3. בטיעוניו לעונש ציין התובע כי הנאשם עבר עבירות חמורות וכי המלצת שירות המבחן אינה פרופורציונאלית. עוד טען כי יש לשרש את התופעה של סחר בסם מסוכן ולכן ביקש לגזור עליו עונש קשה. הסניגור טען כי הנאשם, שהיה עצור במשך תקופה של למעלה מחודשיים, שוחרר ממעצרו בתנאים מגבילים הכוללים מעצר בית מלא בהחלטת בית המשפט המחוזי בתיק [ב.ש 20817/09](http://www.nevo.co.il/case/750350) שקבעה כי יש מקום ליתן בו אמון. עוד טען כי הנאשם לקח אחריות מלאה על מעשיו, שיתף פעולה כבר בחקירה במשטרה, הביע חרטה והתנקה מסמים. לפיכך ביקש כי בית המשפט יעדיף את ההליך השיקומי.

4. התיק מעורר התלבטות לא מועטה. מחד, עסקינן בעבירות חמורות המחייבות תגובה קשה. מאידך, מדובר בבחור צעיר, ללא הרשעות קודמות, שדומה כי למד את הלקח. בנסיבות אחרות הייתי נעתר לבקשת התובע וגוזר על הנאשם עונש קשה, ההולם את מעשיו החמורים. , . . , העובר בפסיקה כחוט השני. ראה לדוגמה את [**ע"פ 9384/01 + 600/02 נססרה ואח' נ. לשכת עוה"ד**](http://www.nevo.co.il/case/5712409)  תק-על 2004 (4) 880 בו נפסק כדלקמן:

"חברה נאורה ראוי לה שתעשה כיכולתה וכמיטבה לשקם עבריין, כל עבריין שהוא. עבריין עבריין ודרך שיקומו שלו. שיקום שצלח הוא בבחינת זה נהנה וזה נהנה. נהנה העבריין שחייו שוקמו ונהנית החברה שעשתה טוב ומנעה רע נוסף".

ב**ת.פ (נצרת) 1037/07 מדינת ישראל נ' ופיק בן מוחמד עדוי**, תק- מח 2008(4), 1409 נקבעו דברים היפים לענייננו כדלקמן:

∀ , . , , , . , . , , .∀

6. בהתחשב באמור לעיל, בהודאת הנאשם שחסכה זמן שיפוטי יקר, בכך שאין לו הרשעות קודמות, בתקופת מעצרו, בנסיבותיו האישיות ובחרטה שהביע, אני מעדיף שלא למצות עמו את הדין ולתת לו הזדמנות להשתקם. לפיכך אני מאמץ את המלצת שירות המבחן וגוזר עליו את העונשים כדלקמן:

א. 6 חודשי מאסר לריצוי בעבודות שירות ב"מאיר פנים"-חצור בין הימים א'-ה' בין השעות 08:00 – 15:00 באחריות שפיק חלבי החל מתאריך 9.2.10.

ב. 12 חודשי מאסר על תנאי והתנאי הוא שתוך 3 שנים מהיום לא יעבור עבירות סמים המסווגות כפשע.

ג. 6 חודשים מאסר על תנאי והתנאי הוא שתוך 3 שנים מהיום לא יעבור עבירות סמים המסווגות כעוון ועבירות בנשק.

ג. קנס בסך 5,000 ₪ שיקוזז מהפיקדון.

ד. הנאשם יעמוד בפיקוח שירות המבחן לתקופה המקסימאלית הקבועה בחוק, דהיינו 3 שנים מהיום.

ה. מטבע זר (דולרים) שנתפס בחזקת הנאשם יחולט לטובת אוצר המדינה.

אני מבהיר לנאשם כי במידה וימעד בתקופת המבחן, יסתבך בפלילים, לא ימלא אחר הוראות שירות המבחן, כי אז רשאי יהיה בית המשפט להפקיע את צו המבחן ולהטיל עליו עונש חמור בגין העבירות שבהן הורשע.

המוצג – סם ונשק - יושמד בכפוף לחלוף תקופת הערעור ואם יוגש ערעור כפוף להחלטה בו.

הודעה זכות הערעור.

עותק מגזר-הדין ישלח לשירות המבחן.

<#3#>

**ניתנה והודעה היום כ"ו שבט תש"ע, 10/02/2010 במעמד הנוכחים.**

5129371

דב מגד 54678313-1072/09

54678313

|  |
| --- |
|  |
| **דב מגד, סגן נשיא** |

5129371

54678313

הוקלד על ידי: נורית היינה

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן