|  |  |  |
| --- | --- | --- |
| **בית משפט השלום בבאר שבע** | | |
| **ת"פ 11011-09-14 מדינת ישראל נ' תראבין ואח'** |  | **05 ינואר 2016** |

|  |  |
| --- | --- |
|  | 11024-09-14 |

|  |  |  |
| --- | --- | --- |
|  | **בפני כב' השופט יואב עטר** | |
| **ה**מאשימה | | מדינת ישראל  **ע"י ב"כ עו"ד מזור טפירו** |
| **נגד** | | |
| **ה**נאשם | | 1.חסן תראבין - בעצמו  **ע"י ב"כ עו"ד יחיא סעאדה**  **2. היאם טראבין ת.ז. xxxxxxxxx- נמחק** |

<#1#>

<#2#>

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144)

**גזר דין (ביחס לנאשם 1)**

הנאשם 1 הורשע על פי הודאתו, בעבירה של החזקת נשק שלא כדין, שעניינה בכך שהנאשם 1 החזיק בביתו בשגב שלום נשק מאולתר דמוי תת מקלע, בקוטר 9 מ"מ.

הצדדים הגידו להסדר טיעון .

על פניו, הסדר הטיעון נוטה במובהק לקולא בהינתן הסכנה ההולכת וגוברת מהחזקת כלי נשק ללא רישיון, ובהינתן הצורך במאבק בתופעה של ריבוי כלי הנשק הלא מורשים על הסכנה המובהקת הנלמדת מכך.

בעניינו של הנאשם , הגם שהסדר הטיעון מקל, סבורני כי ראוי לאמצו.

ראוי לציין כי מעבר לעולה מהתסקיר ביחס לנסיבותיו של הנאשם, שיקול של ממש לקולא נלמד מהעובדה שהנאשם 1 הגם שאינו חייב כלל בגיוס לצה"ל, התנדב לשירות צבאי, ותחת לעשות לביתו, תרם למען הכלל, ובלא שהיה חייב בכך שלוש שנים תובעניות כלוחם בגדוד הסיור המדברי.

סבורני כי אותם אנשים הבוחרים להתנדב ולשרת את המדינה, מהווים דוגמא ומופת לסביבתם, בה רבים אלו שאינם בוחרים לעשות כן, וסבורני כי תרומה זו, אשר היוותה דוגמא ומופת לסביבתו של הנאשם, ראוי שתעמוד לזכות הנאשם ביום סגריר.

בנוסף, כעולה מהתסקיר, המדובר באדם המקיים אורח חיים יצרני, ועובד, ואשר שירות המבחן התרשם כי הינו בעל מוטיבציה רבה לניהול חיים נורמטיביים.

הוסף לאמור לעיל את האמור בנימוקי המאשימה, וסבורני כי הסדר ה טיעון הינו ראוי והולם, בנסיבותיו של הנאשם דנן, חרף חומרת העבירה וחרף מדיניות הענישה הראויה בדרך כלל.

הגם שככלל היה ראוי להשית לצד עונש מאסר בפועל גם עיצום כספי משמעותי, נוכח נסיבותיו של הנאשם, ובעיקר, בשים לב לתרומתו, נוכח התנדבותו לשירות צבאי, סבורני כי ניתן להסתפק בקנס מופחת יחסית לקנס שהיה ראוי להשית.

לאור האמור לעיל, ובאמצי את הסדר הטיעון, אני דן את הנאשם 1 לעונשים הבאים:

1. 6 חודשי מאסר בפועל. הנאשם 1 יוכל לרצות את עונשו בדרך של עבודות שירות בחר"פ באר-שבע, בהתאם ובכפוף לאמור בחוות הדעת מטעם הממונה על עבודות השירות אשר הוגשה.
2. הנאשם 1 יתייצב לתחילת ריצוי עבודות השירות **ביום 4.4.2016 עד השעה 08:00** ביחידת עבודות השירות במפקדת מחוז דרום של שב"ס סמוך לכלא אשל, ויבצע את עבודות השירות במקום המפורט בחוות הדעת מטעם הממונה ובהתאם להוראות הממונה או מי מטעמו. הנאשם מוזהר כי ככל שלא יבצע את עבודות השירות, בהתאם להוראות הממונה או מי מטעמו, או ככל שלא יתייצב לריצוי העבודות כולן או חלקן, מוסמך הממונה על עבודות השירות להפקיע בהחלטה מנהלית את עבודות השירות באופן בו הנאשם ירצה את יתרת עונשו מאחורי סורג ובריח, במאסר של ממש, בלא צורך בהחלטה שיפוטית נוספת.
3. 7 חודשי מאסר, וזאת על תנאי, שלא יעבור משך 3 שנים מהיום כל עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301) – התשל"ז 1977.
4. קנס בסך 3,500 ₪ או 20 ימי מאסר תמורתו. לאור הסכמת ההגנה, הקנס יקוזז מהפיקדון שהופקד במסגרת תיק [מ"ת 11024-09-14](http://www.nevo.co.il/case/18005254).

**המזכירות תשלח העתק גזר הדין לממונה על עבודות השירות.**

**זכות ערעור תוך 45 יום מהיום לבית המשפט המחוזי בבאר-שבע.**

בכפוף להעדר עיקולים ו/או כל מניעה אחרת, לרבות קיומו של כל חוב פסוק, הידוע למזכירות בית המשפט, ובכפוף להצגת אישור על סיום ריצוי עבודות השירות (הלכת מכנושין) תוחזר יתרת הפיקדון על פירותיו, לאחר קיזוז הקנס לידי הנאשם 1 . <#3#>

**5129371ניתנה והודעה היום כ"ד טבת תשע"ו, 05/01/2016 במעמד הנוכחים.**

|  |
| --- |
| 54678313 |
| **יואב עטר , שופט** |

5129371הוקלד על ידי נורית ג'רנו

54678313

יואב עטר 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)