|  |  |  |  |  |  |  |
| --- | --- | --- | --- | --- | --- | --- |
| **בית משפט השלום בקריות** | | | | | |  |
| **ת"פ 1120-07 מ.י. לשכת תביעות תחנת זבולון נ' עדרי** | |  | **13 אפריל 2010** | | |  |
| **בפני כב' השופט ד"ר מ.ארגמן, סגן נשיא** | | | |  |  |  |
| **המאשימה** | **מ.י. לשכת תביעות תחנת זבולון** | | | | | |
| **נגד** | | | | | | |
| **הנאשמים** | **עידן עדרי** | | | | | |
|  |  | | | | | |

<#2#>

נוכחים:

ב"כ המאשימה עו"ד הראלה עזריה

הנאשם – נוכח

ב"כ הנאשם עו"ד פלאח

**גזר דין**

1. לאחר תחילת שמיעת הראיות בתיק זה, ובטרם הסתיימה פרשת התביעה, בישיבה שהתקיימה ביום 2/6/09, חזר בו הנאשם מכפירתו בעובדות כתב האישום, הודה בעובדות באמצעות סניגורו והורשע על פי הודאתו.

2. באותה ישיבה הודיעו הצדדים על הסדר טיעון ביחס לעונש, אשר על פיו, סוכם בין הצדדים כי הנאשם יופנה לקבלת תסקיר מטעם שירות המבחן, במדיה והתסקיר יהיה חיובי התביעה תבקש להטיל על הנאשם מאסר בן 3 חודשים שירוצה בעבודות שירות בכפוף לחוו"ד חיובית של הממונה על עבודת שירות. כמו כן הוסכם כי יושת פיצוי למתלונן. כן נאמר באותו הסדר כי היה והתסקיר יהיה שלילי הנאשם ירצה את המאסר עליו הוסכם בפועל ולא בעבודות שירות.

3. בתסקיר שהוגש לביהמ"ש מטעם שירות המבחן, הומלץ להטיל על הנאשם צו מבחן למשך שנה, מ.ע.ת. ופיצוי למתלונן. לאור התסקיר החיובי ובהתאם להסדר הטיעון, ביקשו הצדדים להפנות את הנאשם לממונה על עבודת שירות לקבל את חוו"ד. ביהמ"ש נעתר לבקשה והפנה את הנאשם לממונה על עבודות השירות.

4. בחווה"ד שניתנה ע"י הממונה על עבודות השירות נאמר כי הנאשם איננו כשיר לביצוע מאסר בעבודות שירות. בנסיבות אלה, ביקשה התביעה היום מביהמ"ש, לקיים את ההסדר ולהשית על הנאשם 3 חודשי מאסר שירוצו בפועל. ב"כ הנאשם איננו מתכחש להסדר, אך ביקש מביהמ"ש שביהמ"ש ביוזמתו, יסטה מן ההסדר, לקולא. הגם שמקובל עליו כי אם ביהמ"ש יקיים ההסדר ככתבו וכלשונו כי אז זהו ההסדר.

5. לאחר ששקלתי את הדברים על פי נסיבות המקרה בכללותם, לאחר שעיינתי שוב בעובדות כתב האישום ושקלתי את חלקו של הנאשם הנוכחי לעומת שותפו בביצוע העבירה, לאחר שהבאתי בחשבון את מצבו הנפשי והפסיכיאטרי של הנאשם כפי שהדבר בא לידי ביטוי בתסקיר שירות המבחן ובשים לב להמלצות שירות המבחן שהן היו במדרג מאוד נמוך מהסדר הטיעון שעליו הוסכם בין הצדדים, דהיינו הומלץ להסתפק בפיקוח שירות המבחן למשך שנה, מ.ע.ת. ופיצוי למתלונן. כמו כן בשים לב לכך שמדובר בעבירה שבוצעה ביום 20/3/07 דהיינו לפני 3 שנים, הגעתי למסקנה שבנסיבות הקיימות היום, אסטה מהסדר הטיעון לקולא. אשר על כן, אני דן את הנאשם לעונשים דלקמן:

* **אני דן את הנאשם לתשלום קנס** בסך  **1,000** ₪ או  **10** ימי מאסר שישא בנוסף לכל מאסר אחר שהוטל עליו/ה.
* הקנס ישולם ב -4 תשלומים, של **250** ₪ בכל 10 לחודש, החל מיום  **10/5/10.**
* **הנני דן את הנאשם למאסר** לתקופה של  **8** **חודשים** **על תנאי** למשך  **שלוש שנים** והתנאי הוא, שהנאשם לא יעבור עבירה  **בה נידון** ויורשע בה.

# פיצוי לנפגע:

1. בהתאם לסמכותי, כאמור בסעיף 77 ל[חוק העונשין](http://www.nevo.co.il/law_html/law01/073_002.htm), תשל"ז – 1977, **הנני מחייב את הנאשם לשלם למר נתנאל גלזגול ת.ז. 200599009 מרח' שדרות מח"ל 7/1 קרית חיים,** אשר ניזוק/ה כתוצאה מביצוע העבירה, שבה הורשע הנאשם, סכום של 2,000 ₪, לפיצוי הנזק והסבל שנגרמו לו.
2. הסכום ישולם עד ליום 10/6/10.
3. יש לציין, כי לאור הוראת סעיף 77 (ג) ל[חוק העונשין](http://www.nevo.co.il/law_html/law01/073_002.htm), הרי שכל סכום שיישולם על-חשבון הקנס, שהושת על הנאשם בתיק זה ייזקף תחילה על-חשבון הפיצויים.
4. לעניין ערעור על סכום הפיצויים בו חוייב הנאשם בתיק זה, דינו כדין ערעור על פסק דין של בית-משפט זה, שניתן בתובענה אזרחית של הזכאי נגד החייב בו. בערעור על פסק הדין שהביא לידי החיוב בפיצוי, מותר לכלול גם ערעור על החיוב.
5. המזכירות תמציא העתק מגזר הדין לנפגע הנ"ל.

**הנאשם רשאי לערער על פסק הדין תוך 45 יום מהיום.**

**<#4#>**

**ניתנה והודעה היום כ"ט ניסן תש"ע, 13/04/2010 במעמד הנוכחים.**

5129371

ד"ר מ.ארגמן 54678313

54678313

|  |
| --- |
|  |
| **ד"ר מרדכי ארגמן, סגן נשיא** |

הוקלד על ידי: אורלי יוסף

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)