**בתי המשפט**

|  |  |  |  |
| --- | --- | --- | --- |
| בבית המשפט המחוזי בירושלים | | **ת"פ 1134/01** | |
|  | |
| לפני: | כב' השופט צבי סגל |  | 10/06/2003 |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | זאהדה ג'אסן | | הנאשם |
|  |  |  |  |

|  |  |
| --- | --- |
|  | ב"כ המאשימה פרקליטות מחוז ירושלים  ב"כ המשיב עו"ד אבו-עטה |

הנאשם נשא והוביל על גופו אקדח מסוג F.N.. עם האקדח נשא הנאשם גם מחסנית ריקה מכדורים. לנאשם אין רישיון לנשיאה והובלה של נשק. בגין מעשה זה הורשע הנאשם על-פי הודאתו בעבירה של "עבירות נשק", לפי סעיף 144(ב) לחוק העונשין, תשל"ז-1977.

##### 

**גזר דין**

# 1. הנאשם, כבן 36, נשא והוביל על גופו אקדח מסוגF.N., מספר B28925E. עם האקדח נשא הנאשם גם מחסנית ריקה מכדורים. לנאשם אין רישיון לנשיאה והובלה של נשק. בגין מעשה זה הורשע הנאשם על-פי הודאתו בעבירה של "עבירות נשק", לפי סעיף 144(ב) לחוק העונשין, תשל"ז – 1977.

51293712. ב"כ המאשימה, בטיעוניה לעונש, הדגישה את חומרתה המיוחדת של עבירה זו בכלל, ובמציאות הבטחונית דהיום, בצירוף הצורך להגן על בטחון תושבי המדינה, בפרט. הפסיקה אליה הפנתה ב"כ המאשימה, משקפת מגמת החמרה ברמת הענישה בעבירות מן הסוג הנדון.

3. ב"כ הנאשם, בטיעוניו לעונש, ציין, כי הנאשם נעצר בעקבות מידע מודיעיני. הנשק בו החזיק היה בחזקתו יומיים בלבד והמחסנית שנתפסה היתה כאמור חסרת כדורים. לדבריו, מדובר באדם ללא עבר פלילי, אשר שירות המבחן המליץ להסתפק לגביו בעונש של מאסר מותנה, חתימה על התחייבות כספית והטלת קנס כספי בלבד. בנסיבות אלו, יש, לדעת ב"כ הנאשם, מקום לאמץ את המלצת שירות המבחן.נ

4. בתסקיר שירות המבחן מתואר הנאשם כבעל אינטלגנציה בינונית ומערכת ערכים נורמטיבית בבסיסה. הוא נשוי ואב ל-7 ילדים, בגילאים 4 עד 16. עד למעצר הבית שהוטל עליו בגין פרשה זו היה מצבו הכלכלי סביר, מאחר ועבד באופן מסודר. שירות המבחן התרשם, כי הנאשם מקבל על עצמו אחריות מלאה על ביצוע העבירה ומבין כיום את משמעותה וחומרתה. לקצינת המבחן סיפר הנאשם, כפי שאף נטען ע"י בא-כוחו המלומד לפנינו, כי הנשק נרכש אך במטרה של הגנה עצמית, היות ועבד כסוחר בשר; עבודה, שהצריכה נסיעות רבות, במהלכן נהג להחזיק בידיו כסף מזומן בסכומים גבוהים עד הגיעו לביתו. כאמור, הנאשם קיבל על עצמו אחריות מלאה על ביצוע העבירה. לכן, בשל כך, בצירוף העובדה שמדובר באב למשפחה השוהה במעצר בית מאז חודש יוני 2001, המליץ שירות המבחן להסתפק בעונשים המצויינים לעיל.ב

5. לאחר שבחנתי את נסיבות העניין ושמעתי את טיעוני הצדדים

הגעתי לכלל מסקנה, כי אמנם אין למצות את מלוא מידת הדין עם הנאשם, אך יש להשית עליו עונש, שיהא בו כדי להרתיע גם עבריינים פוטנציאליים אחרים מלעבור עבירות דומות, מבלי כמובן להתעלם מהנסיבות האישיות של הנאשם, כמבואר לעיל. יצויין, כי לא הוכח, שהעבירה הנוכחית נקשרה באופן ישיר לסיכון כלשהו לבטחון הציבור בישראל, אך יש בו בוודאי סיכון פונטציאלי, שכן אין ביכולתנו לדעת כיצד ולאן עלול להתגלגל כלי נשק זה ואיזה שימוש עלול להיעשות בו. בנסיבות האמורות, אין להקל ראש בעבירה שנעברה והכלל הוא, שיש להחמיר בענישה בגין ביצוע של עבירה מסוג זה (ראו, בשינויים המחוייבים, ע"פ 5304/01 **שרביט נ' מדינת ישראל,** טרם פורסם, ניתן ביום 8.11.01). על-כן, חרף הנסיבות המקלות המתוארות לעיל, התגובה הענישתית על עבירה מסוג זה מחייבת הטלת מאסר בפועל.

6. לאור המכלול האמור, אני גוזר על הנאשם את העונשים כדלקמן:

א.       מאסר בפועל לתקופה של 8 חודשים, בניכוי 4 ימי מעצר אותם ריצה בתיק זה.ו

ב.       12 חודשי מאסר על תנאי, שלא יעבור תוך שלוש שנים מיום שחרורו מן המאסר הנוכחי עבירה דומה בה הורשע בתיק זה.נ

7. בשל הנסיבות האישיות של הנאשם אמנע מהטלת קנס כספי.ב

זכות ערעור תוך 45 יום.ו

ניתן היום 26.11.01 (י"א בכסלו תשס"ב) במעמד הצדדים.נ

  ֹֹֹֹֹֹֹֹֹֹֹֹֹֹֹֹ

**צ' סגל, שופט**

נוסח זה כפוף לשינויי עריכה וניסוח