|  |  |  |
| --- | --- | --- |
| **בית משפט השלום בכפר סבא** | | |
| **ת"פ 1154-09 מ.י. פרקליטות מחוז המרכז נ' מסארוה בן ריאד** |  | **07 ינואר 2010** |

|  |  |  |
| --- | --- | --- |
| **בפני כב' השופטת ק. רג'יניאנו** |  |  |

|  |  |
| --- | --- |
| **המאשימה:** | **מדינת ישראל**  **ע"י ב"כ עו"ד פיקר** |
| **נגד** | |
| **הנאשם:** | **סיף מסארוה בן ריאד (עציר) – הובא ע"י שב"ס**  **ע"י ב"כ עו"ד נאשף** |

<#2#>

**גזר - דין**

1. הנאשם הורשע על פי ראיות בעבירות של החזקת נשק, ירי באיזור מגורים, חבלה במזיד לרכב, איומים והפרת הוראה חוקית.

2. על פי הממצאים שנקבעו בהכ"ד בתאריך 21/01/09, בעת שהנאשם היה אסיר ברשיון, הפר הנאשם תנאי מעצר בית לילי בהם היה נתון מ[אז 17/07/08](http://www.nevo.co.il/links/psika/?link=תא%2017/07/08), יצא את הבית, החזיק באקדח וירה לעבר רכבו של דודו, אימאן מסארווה, שחנה אותה עת בסמוך לביתו (של הדוד) בטייבה.

הדוד ראה את הנאשם יורה ושאל אותו מדוע הוא יורה על המכונית. בתגובה, ירה הנאשם לעבר ביתו של אימאן ואיים שיהרוג את כולם ונמלט מהמקום.

כתוצאה מכך ניזוק רכבו של אימאן.

הנאשם החזיק בנשק מבלי שהיה מורשה להחזיק בנשק.

1. הנאשם יליד 1987. למרות גילו הצעיר, עברו הפלילי מכביד ביותר.

בעברו הרשעות בעבירות של ניסיון לתקיפת שוטר כשהעבריין מזוין, החזקת סמים מסוכנים לצריכה עצמית, הפרת הוראה חוקית, פריצה לרכב, חבלה במזיד ברכב, החזקת מכשירי פריצה, התפרצות למגורים, סיכון חיי אדם בנתיב תחבורה והריגה, בגינה ריצה מאסר של 3.5 שנים במצטבר למאסר אחר אותו ריצה אותה עת (ההרשעה בעבירת ההריגה איננה מופיעה בגיליון הרישום הפלילי).

נגד הנאשם תלויים ועומדים שני מאסרים על תנאי ל – 6 חודשים ו – 12 חודשים.

המאסר על תנאי של 12 חודשים הוטל ב[תיק פלילי 610/04](http://www.nevo.co.il/links/psika/?link=תפ%20610/04) ביום 22.7.04 (ולא כפי שנרשם בגיליון ההרשעות הקודמות [תיק פלילי 674/04](http://www.nevo.co.il/links/psika/?link=תפ%20674/04) מיום 10.11.05. הדיווח בגיליון ההרשעות הפנימי הוא דיווח לא נכון).

4. עברו הפלילי של הנאשם מלמד כי הוא פגע רע, הוא חוזר ומבצע עבירות וגם המאסרים על תנאי אינם מרתיעים אותו. הנאשם איננו "בוחל" בשום עבירה. ידו בכל. עבירות רכוש, סמים, נשק ואפילו קיפוח חיי אדם.

הנאשם ביצע את העבירות כלפי מכונית של דודו מבלי שקדם לכך סכסוך. מכונית אחיו ניזוקה באותו לילה והוא סבר, ככל הנראה, שמשפחת הדוד אחראית לכך.

5. התביעה עותרת לענישה מחמירה והפעלת המאסרים על תנאי במצטבר.

הסניגור מבקש לנהוג עם הנאשם לפנים משורת הדין. הוא פרט נסיבותיו האישיות של הנאשם ומבקש לשקול לקולא את העובדה שהירי לא בוצע כלפי אדם וגם לא הייתה לו כוונה לעשות כן. ועוד לקולא, הצהרתם של המתלוננים בביהמ"ש שהם סולחים לנאשם.

עוד ציין הסניגור כי העבירות בוצעו בעת שהנאשם היה אסיר ברישיון לתקופה של 18 חודשים וכל עונש מאסר שירצה הנאשם בתיק זה יתווספו לו 18 חודשי מאסר אלה.

6. החזקת נשק ללא היתר היה עבירה חמורה ביותר, קל וחומר מי שעושה שימוש בנשק. למזלו של הנאשם לא הסתיים הירי בתוצאה קשה יותר של פגיעה בחיי אדם.

הנאשם ביצע את העבירות כשהוא אסיר ברישיון, עברו מכביד ביותר ומאסרים על תנאי תלויים ועומדים, אין עליו מורא הדין.

לאחר שנשקלו על ידי כל השיקולים הרלוונטיים, אני דנה את הנאשם לעונשים הבאים:

1. 30 חודשי מאסר בפועל.

2. אני מפעילה את המאסרים על תנאי התלויים ועומדים נגד הנאשם.

12 חודשי מאסר על תנאי מיום 23.1.06 מ[ת.פ. 610/04](http://www.nevo.co.il/links/psika/?link=תפ%20610/04), בימ"ש לנוער כפר סבא.

6 חודשי מאסר על תנאי מיום 12.9.06 מ[ת.פ. 1779/06](http://www.nevo.co.il/links/psika/?link=תפ%201779/06), בימ"ש שלום כפר סבא.

שני המאסרים על תנאי ירוצו בחופף ובמצטבר למאסר בפועל שהוטל בתיק זה.

**סה"כ – 42 חודשי מאסר בפועל ומניינם מיום מעצרו 30.1.09.\_**

3. 12 חודשי מאסר על תנאי למשך 3 שנים מיום שחרורו מהכלא שלא יעבור עבירה לפי סעיף 144 ל[חוק העונשין](http://www.nevo.co.il/law_html/law01/073_002.htm), התשל"ז- 1977 וכן עבירת רכוש מסוג פשע.

4. 6 חודשי מאסר על תנאי למשך 3 שנים מיום גזר הדין שלא יעבור עבירת איומים.

זכות ערעור תוך 45 יום.

<#3#>

**5129371**

**54678313ניתנה והודעה היום כ"א טבת תש"ע, 07/01/2010 במעמד הנאשם וב"כ הצדדים.**

ק. רג'יניאנו 54678313-1154/09

54678313

|  |
| --- |
|  |
| **קלרה רג'יניאנו, שופטת** |

הוקלד על ידי: רינת מימוני

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)