|  |  |  |
| --- | --- | --- |
| **בית משפט השלום באילת** | | |
| **ת"פ 1177-09 מ.י. משטרת אילת נ' אהרונוף** |  | **13 יוני 2011** |

|  |  |  |
| --- | --- | --- |
|  | **בפני כב' השופט אלון רום** | |
| **המאשימה** | | **מ.י. משטרת אילת** |
| **נגד** | | |
| **הנאשמים** | | **גיא אהרונוף** |

<#2#>

נוכחים:

ב"כ המאשימה – עו"ד אסי בן הרוש

הנאשם וב"כ – עו"ד גיא אשר

<#3#>

**פסק דין בהעדר הרשעה**

**1.** **הנאשם הודה והורשע בכתב אישום המתוקן בעבירות של הפרעת שוטר במילוי תפקידו, מעשה פזיזות ורשלנות ונהיגה תחת השפעת משקה משכר.**

**אירוע מיום 19.07.2008 לפנות בוקר כאשר הנאשם נהג ברכב פרטי באילת, זאת בשעה שהוא נתון תחת השפעת משקה משכר ועקף כלי רכב מצד ימין ומצד שמאל בהגיעו לכיכר התיירות באילת. כאשר נעצר על ידי איש המשטרה סירב למסור את פרטיו ואף סירב לצאת מהרכב ובהמשך אף התבטא באופן שאינו ראוי כמפורט בכתב האישום לעבר השוטר. הוא התנגד להיכנס לרכב המשטרה כאשר קיבל הוראה לכך ובכך הפריע הנאשם לשוטר הממלא תפקידו כדין.**

**הנאשם הופנה למתן תסקיר בעניינו על ידי שירות המבחן כאשר התסקיר מפרט את נסיבות חייו של הנאשם, כאשר המדובר באדם המנהל אורח חיים נורמטיבי ללא מעורבות פלילית קודמת. שירות המבחן בא בהמלצה בסיכומו של יום להימנע מהרשעתו של הנאשם בכדי לצמצם פגיעה באפשרות תעסוקתית עתידית וכן להטיל עליו עונש של"צ בהיקף של 180 שעות.**

**עולה מהתסקיר כי מדובר באירוע בו הנאשם וחבריו לגמו משקה משכר וכי המדובר באירוע שאיננו מאפיין את הנאשם כאשר שירות המבחן התרשם כי דפוסי התנהגותו ומחשבתו של הנאשם השתנו מאז המקרה והוא הפנים את הפסול במעשיו.**

**ב"כ הצדדים עותרים במשותף לאמץ את המלצת שירות המבחן. במצב דברים זה, לאור הודאת הנאשם, תיקון כתב האישום והמלצת שירות המבחן, מצאתי כי ניתן לאמץ את עתירת הצדדים.**

**כמו כן, נתתי דעתי לכך כי הנאשם הפקיד את רשיון הנהיגה שלו ביום 15.03.2011, ולמעשה הוא נתון בפסילה עד היום.**

**2. אשר על כן, אני קובע כי אף שהנאשם הודה בביצוע העבירות המיוחסות לו בכתב האישום המתוקן הוא לא יורשע בדין.**

**אני מורה על ביטול הכרעת הדין שניתנה בתיק בזה ביום 19.10.2010.**

3. כמו כן, אני מטיל על הנאשם עונשים כדלקמן:

**א. הנאשם יבצע של"צ בהיקף של 180 שעות בעמותת "לתת" אילת, וזאת בתיאום עם שירות המבחן.** הובהר לנאשם כי הפרת צו השל"צ עשוייה לגרום להפקעתו ולחידוש המשפט, ולדיון מחודש בשאלת ההרשעה והעונש. **ככל שיהיה צורך בשינוי מקום ההשמה, ניתן יהיה הדבר להיעשות על ידי שירות המבחן, תוך דיווח לבית המשפט, ללא צורך במתן החלטה.**

**ב. הנאשם יחתום על התחייבות על סך 5,000 ש"ח, אשר יהיה עליו לשלם באם בתוך שנה מהיום יעבור על עבירה נוספת אותה עבר.**

<#4#>

**5129371**

אלון רום 54678313

**54678313ניתנה והודעה היום י"א סיון תשע"א, 13/06/2011 במעמד הנוכחים.**

|  |
| --- |
|  |
| **אלון רום, שופט** |

**1**

הוקלד על ידי: איטה רוט

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)