|  |  |
| --- | --- |
| **בית משפט השלום בכפר סבא** | |
| ת"פ 1325-08 מ.י. פרקליטות מחוז המרכז נ' מוראד בן נאיף(עציר) ואח' | 17 במאי 2010 |

|  |  |  |
| --- | --- | --- |
| **בפני** | **כב' השופטת נאוה בכור** | |
| **בעניין:** | **מ.י. פרקליטות מחוז המרכז** |  |
|  |  | **המאשימה** |
|  | **נגד** | |
|  | **1.חוסאם מוראד בן נאיף (עציר) –** התיק צורף לבימ"ש אחר  **2.עוקבה סלאמה בן סמיר** |  |
|  |  | **הנאשמים** |

**נוכחים:**

**ב"כ המאשימה עו"ד יאיר הרשקוביץ**

**הנאשם 2 בעצמו ע"י ב"כ עו"ד נחמן מטעם עו"ד ג'לג'ולי**

|  |
| --- |
| **גזר דין**  **לנאשם 2 בלבד** |

**1.** שני הנאשמים הורשעו לאחר הודאתם ובמסגרת הסדר טיעון בכתב אישום מתוקן בשנית **(במ/1**) – המייחס לנאשם 1 עבירה של החזקת נשק לפי ס' 144(א) ל[חוק העונשין](http://www.nevo.co.il/law_html/law01/073_002.htm), תשל"ז – 1977, ולנאשם 2 - סיוע להחזקת נשק לפי ס' 144(א) + 31 לחוק הנ"ל.

**2.** ביום 10.3.10 עתר ב"כ הנאשמים בשם נאשם 1 לצרף את התיק שבכותרת לתיק אחר המתנהל כנגדו בנצרת – ועל כן, לא אגזור את דינו.

**3.** בהסדר הטיעון שהוצג בפניי ביום 24.1.10 עתרו הצדדים להשית על נאשם 2 - 8 חודשי מע"ת למשך 3 שנים וקנס בסך 5,000 ₪ אותו ישלם ב- 5 תשלומים.

**4.** בטיעוניה לעונש טענה ב"כ המאשימה כי הנאשם הודה במסגרת הסדר הטיעון בכך שסייע לנאשם 1 להחביא נשק, שנאשם 1 החזיק בביתו של אחר.

במניין השיקולים ששקלה התביעה לקולא ולחומרא – עובדת היות עבירות הנשק נפוצה באזורנו, החסכון בזמן שיפוטי, הודאתו ומצבו הפיזי של הנאשם, והסדר הטיעון, העולה בקנה אחד עם האינטרס הציבורי, ובמידת ההתאמה לחלקו של כל אחד מהנאשמים ולעקרון אחידות הענישה.

ב"כ הנאשם טען כי לנאשם הרשעה קודמת אחת מסוג אחר (ריבוי נישואין משנת 93') ועל כן הוא עותר לביהמ"ש להתייחס לנאשם זה כאל נאשם שאין לחובתו הרשעות קודמות.

עוד ציין כי הנאשם נקלע לסיטואציה כאשר ביום ביצוע העבירה היה אורח בביתו של אחד – חאלד, כשהמשטרה הגיעה למקום.

הנשק לא היה שלו - כפי שעולה מעובדות כתב האישום, אלא שייך לנאשם 1.

הנאשם נשוי ואב לילדים, לפני כ- 3 שנים, כשישב בבית קפה, חלפו שם אלמונים וירו לכל עבר, כתוצאה מכך נפצע בשתי רגליו, וכיום הוא מקבל קצבת הבטחת הכנסה מהמל"ל בגין כך. הנאשם גם מוגבל בכשירותו לעבוד, מצבו הכלכלי קשה, אך למרות זאת - הוא ממשיך לנהל אורח חיים רגיל.

המאשימה בחנה את הסדר הטיעון, והגיעה למסקנה שהינו ראוי, ומאזן בין העונש לנסיבות ביצוע העבירה ונסיבותיו האישיות של הנאשם.

הנאשם לא הוסיף על דברי בא כוחו לעונש.

עוד הסכימו הצדדים במהלך הדיון על ביטול תנאי מעצר הבית והשארת הערבויות הכספיות שהופקדו בתיק על כנם.

**5. הכרעה**

לאחר שנדרשתי לטיעוני הצדדים לעונש – אני סבורה כי הסדר הטיעון שנכרת ביניהם מתאים לנסיבות ביצוע העבירה ונסיבותיו האישיות של הנאשם – במיוחד נוכח תיקון כתב האישום לקולא, ונסיבות ביצוע העבירה על ידו.

**במצב דברים זה, הנני גוזרת על הנאשם את העונשים הבאים:**

א. מע"ת בן 8 חודשים למשך 3 שנים מהיום – שלא יעבור על החזקת נשק שלא כדין או סיוע לעבירה זו.

ב. קנס בסך 5,000 ₪ - או 3 חודשי מאסר בפועל תמורתו.

הקנס ישולם ב-5 תשלומים שווים רצופים וחודשיים – החל מיום 01.06.10.

5129371

54678313 לא ישולם הקנס או חלקו במועדו – תעמוד יתרתו לפרעון מייד, והנאשם ייאסר – כנ"ל.

נאוה בכור 54678313

**6.** זכות ערעור תוך 45 יום.

5129371

54678313

ניתן היום, 17 במאי 2010, בנוכחות הצדדים.

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)