|  |  |
| --- | --- |
| <**בית המשפט המחוזי בחיפה**> | |
| <<ת"פ> <14270-11-08> <מדינת ישראל נ' היבי(עציר)>  > | <20 ינואר 2009> |

|  |  |  |
| --- | --- | --- |
| **בפני** | **סגן הנשיא השופט אילן שיף** | |
| **בעניין:** | <<><**מדינת ישראל**>  **ע"י ב"כ עו"ד גב' יעל ויסהוף**> |  |
|  |  | **ה**<**מאשימה**> |
|  | **נגד** | |
|  | <<><**תאר היבי (עציר)**>> |  |
|  | **ע"י ב"כ עו"ד טאהא ריאד** | **הנאשם** |
| חקיקה שאוזכרה:  [חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [144(א)](http://www.nevo.co.il/law/70301/144.a)  [פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(ג)](http://www.nevo.co.il/law/4216/7.c)    **גזר דין** | | |

1. ביום 13/1/09 הודה הנאשם, במסגרת הסדר טיעון, במיוחס לו בכתב האישום המתוקן והורשע בעבירה של החזקת נשק, לפי [סעיף 144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), התשל"ז-1977 (להלן: "החוק") ובהחזקת סם לצריכה עצמית, עבירה לפי [סעיף 7(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) (נוסח חדש), התשל"ג-1973.

2. מעובדות המקרה, כפי שפורטו בכתב האישום המתוקן עולה, כי ביום 18/11/08, במהלך סיור שוטרים במרכז הכפר כאבול, נערך חיפוש ברכבו של הנאשם, אשר עמד בצד הכביש ובו ישב הנאשם ביחד עם אחר. במהלך החיפוש נתפס אקדח מסוג "זיג זאואר" שמספרו משויף ובו מחסנית ריקה. קודם לחיפוש, נשא הנאשם את האקדח על גופו וכאשר ניגשו השוטרים לרכבו, החביא הנאשם את האקדח מתחת למושב הנוסע. כמו כן נתפסו ברכב שני כדורי אקדח 9 מ"מ וכן חומר מסוג חשיש במשקל נטו 0.40 גרם. במהלך חיפוש על גופו של הנאשם נתפס חומר מסוג חשיש במשקל נטו 6.38 גרם.

3. **טיעונים ב"כ הצדדים**

א. ב"כ המאשימה עמדה על נסיבות העבירות ועל הסתבכויותיו הקודמות של הנאשם כעולה מ-ע/ת/1. הרשעות אלו לא הרתיעוהו מלחזור לסורו.

התובעת עמדה עוד על חומרת העבירה של החזקת הנשק וציינה את ההשלכות החמורות העלולות להיות כתוצאה מכך ואת הסיכון הפוטנציאלי לשלום הציבור. לטענת התביעה, הסיכון לשלום הציבור גובר, במקרה זה, בשל הרשעותיו הפליליות הקודמות של הנאשם.

אליבא דהתביעה, אין מדובר "בהחזקת נשק תמימה", שכן האקדח הוחזק על גופו של הנאשם וסמוך לרגלי הנאשם נמצאו גם שני כדורים.

התובעת ביקשה לגזור על הנאשם מאסר בפועל, מאסר מותנה מרתיע וכן קנס.

ב. ב"כ הנאשם, ביקש לזקוף לזכותו של הנאשם את הודייתו במיוחס לו בכתב האישום המתוקן ואת הודייתו בהזדמנות הראשונה, בעת חקירתו במשטרה. הסניגור גרס, כי בנסיבות דומות נהוג להגיש כתב אישום לבימ"ש השלום והעונש הנגזר במקרים מעין אלו, הנו קל. ב"כ הנאשם ציין, כי מאז שנת 2001 לא עבר הנאשם כל עבירה פלילית וחלק מהעבירות שבוצעו על ידו בעבר נעברו בהיותו כבן 18 שנים.

אליבא דהסניגור, מרשו למד בעקבות מעצרו לקח ולא יחזור לסורו. הוא ציין בהקשר זה כי זה לו, למרשו, מעצרו הראשון.

ב"כ הנאשם טען כי אם יושת על מרשו מאסר, מעבר לתקופה שבה הוא שוהה במעצר, אזי תושג מטרה הפוכה ממטרותיה של תורת הענישה.

הסניגור ביקש להטיל על מרשו עונש מאסר שיחפוף את תקופת מעצרו ולחילופין, להוסיף עונש מאסר שירוצה בעבודות שירות. כמו כן, הציע להטיל על הנאשם עונש קנס ומאסר מותנה.

4. אביו של הנאשם – ג'לאל היבי, הצהיר בפניי כי הוא ומשפחתו ערבים לכך שהנאשם לא יבצע שוב אותה עבירה וביקש סליחה.

הנאשם ב"דברו האחרון" הביע צערו והבטיח שלא להכשל שוב בטעות מעין זו.

5. כל אחד מב"כ הצדדים הפנה אותי לפסיקה התומכת לטענתו, בעמדתו, לענין גזר הדין.

6. **דיון**

א. החזקתו של נשק ועל אחת כמה כאשר מוחזקת תחמושת בצידו, שלא כדין, יוצרת סיכון פוטנציאלי לחברה. הנושא נשק, שלא כדין, מסכן ככלל את הסובבים אותו ואת החברה כולה (ראו למשל [ע"פ 6583/06](http://www.nevo.co.il/case/6072945) **אגא אדהם נ' מדינת ישראל** (לא פורסם); וכן [ע"פ 6671/06](http://www.nevo.co.il/case/6078308) **מדינת ישראל נ' מאדי סרור** (לא פורסם)).

שומה על בתי המשפט ליתן ביטוי לחומרה ולסיכון דלעיל ולהטיל בגין העבירות ענישה מרתיעה. על כגון דא נאמר ע"י ביהמ"ש העליון, מפי השופט ס' ג'ובראן ב-[רע"פ 2718/04](http://www.nevo.co.il/case/5852404) **אבו דאחל נ' מדינת ישראל** (לא פורסם):

**"הסכנה הטמונה בעבירה החמורה של החזקת נשק מצדיקה הטלת עונשי מאסר לריצוי בפועל גם על מי שזו עבירתו הראשונה. בבוא בית המשפט לשקול את הענישה בעבירות מסוג זה, עליו לתת משקל נכבד יותר לאינטרס הציבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין".**

ב. לחובתו של הנאשם הסתבכויות קודמות עם החוק בגין עבירות אלימות וסמים, אם כי לא הוטל עליו, עד כה, עונש מאסר בפועל. הפעם גם החזיק, שלא כדין, סם מסוג חשיש. צודקת התביעה בטיעונה כי הרשעותיו הקודמות של הנאשם לא הרתיעו אותו מלחזור לסורו. ראוי אפוא שעברו יזקף לחובתו בעת גזירת העונש.

ג. מנגד, ראוי לשקול לקולא את הודיית הנאשם, הן במשטרה והן בביהמ"ש, את העובדה שהעבירה הפלילית האחרונה (זולת הנוכחית) שבוצעה על ידו הנה משנת 2001 ושאר העבירות בוצעו עת היה קטין וצעיר. עוד אתחשב לקולא בכך שהנאשם לא ריצה עד כה עונש מאסר בפועל ואפשר שהעונש שיוטל עליו הפעם אכן ירתיעו מלחזור לסורו.

ד. בהתחשב בכל הנסיבות לקולא ולחומרא אני גוזר על הנאשם:

20 חודשי מאסר, מתוכם 12 חודשים לריצוי בפועל, החל מיום מעצרו 18/11/08, והיתרה מותנית, למשך 3 שנים, לבל יעבור עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301).

5129371

54678313כמו כן, אני גוזר על הנאשם 4 חודשי מאסר מותנים, לבל יעבור תוך שנתיים מהיום, עבירה לפי [פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973.

**זכות ערעור לביהמ"ש העליון תוך 45 יום מהיום.**

5129371

54678313

אילן שיף 54678313

ניתן היום, כ"ד טבת תשס"ט, 20 ינואר 2009, בהעדר הצדדים. < >

< >

/

נוסח מסמך זה כפוף לשינויי ניסוח ועריכה