|  |  |  |  |  |
| --- | --- | --- | --- | --- |
| <  **בית משפט השלום בקריות**> | | | |  |
| <<**ת"פ**><**15132-02-09**><**מדינת ישראל נ' ביזאוי**>> |  | | <**01 יוני 2009**> |  |
| **ה**<**מאשימה**> | | <<><**מדינת ישראל**>> | | |
| **נגד** | | | | |
| **ה**<**נאשמים**> | | <<><**עליזה ביזאוי**>> | | |

#2#>

נוכחים:

ב"כ המאשימה – עו"ד קנטר

הנאשמת – נוכחת

ב"כ הנאשמת – עו"ד גלעד

קצינת המבחן – גב' ניבאל דאהר

**גזר דין**

הנאשמת הואשמה בעבירות של החזקת נשק שלא כדין, החזקת תחמושת שלא כדין והחזקת סמים בכמות המוחזקת ככמות שאיננה לצריכה עצמית.

הנאשמת הודתה בהזדמנות הראשונה.

לחובתה הרשעות קודמות בעבירות מסוג אחר, הטרדה טלפונית, תקיפה ואיומים אולם מדובר בהרשעות משנת 1992.

התקבל תסקיר בעניינה של הנאשמת אשר פירט את נסיבותיה האישות, את הרקע לבצוע העבירות ואת ההמלצה שלא למצות הדין עמה אלא להטיל עליה צו מבחן, כמו גם, ענישה מותנית לתקופה ממושכת.

הצדדים טענו לעונש והציגו פסיקה התומכת בטעוניהם.

התייצבו עדי אופי – אביה של הנאשמת ואחיינה.

התרשמתי לחיוב מיסודיות התסקיר ומהעבודה המעמיקה שעשה קצין המבחן.

הנאשמת לוקחת אחריות על בצוע העבירות והגם שברור כי היה עליה לדווח למשטרה על מציאת הנשק, אין כל אינדיקציה כי נעשה בנשק שמוש ואין אפשרות להפריך את גרסתה באשר לנסיבות הגעת הנשק והסמים – לידיה.

על פי כתב האישום הוחזקה התחמושת בנפרד מהנשק.

לגבי הסמים – מדובר בסם מסוג חשיש במשקל נטו של 59.4 ג' והגם שמדובר בכמות של פי 4 מהכמות של צריכה עצמית, לא ניתן להתעלם מסוג הסם, מכמותו ומנסיבות ההחזקה, גם בעניין זה.

נסיבותיה האישיות של הנאשמת קשות. היא עברה טראומות קשות במהלך חייה. היא סובלת ממחלות ומבעיות חברתיות לא פשוטות, כמפורט בתסקיר.

למרות כל אלה הנאשמת תפקדה פחות או יותר באורח נורמטיבי ועבדה ככח עזר בבית החולים בנהריה.

קצין המבחן מתרשם כי ההליכים המשפטיים, המעצר ומעצר הבית מהווים גורם משמעותי ואף אני מתרשמת כך.

בית משפט זה ער לפסיקה ביחס לעבירות של החזק נשק אך כידוע הענישה היא אינדיבידואלית.

במקרה שבפניי נראה כי יש מקום לאמץ את המלצות התסקיר, שכן להתרשמות קצינת המבחן הנאשמת מבינה את המחוייבות בתהליך הטפולי, מביעה נזקקות לטפול ונוטלת אחריות.

אשר על כן, אני מעמידה את הנאשמת בצו מבחן לתקופה של 18 חודשים במהלכו תמשיך בטפול הפרטני ובמידת הצורך תשולב בקבוצה האמורה להפתח ביחס לנשים עוברות חוק.

אני דנה את הנאשמת למאסר על תנאי לתקופה של 12 חודשים למשך 3 שנים והתנאי הוא כי לא תעבור עבירה על סעיף 144 ל[חוק העונשין](http://www.nevo.co.il/law_html/law01/073_002.htm) וכן עבירה מסוג פשע על [פקודת הסמים המסוכנים](http://www.nevo.co.il/law_html/law01/P170_001.htm).

תשומת לב הנאשמת להשלכות אי עמידה בצו המבחן.

הנשק והתחמושת יוחזרו לבעלים והסמים יושמדו.

זכות ערעור תוך 45 יום מהיום.

<#4#>

<

**ניתן והודע היום ט' סיון תשס"ט, 01/06/2009 במעמד הנוכחים.**

5129371

אורית קנטור 54678313

54678313

|  |
| --- |
| <> |
| <**אורית**><**קנטור**>**,** <**שופטת**> |

>

הוקלד על ידי: <מואטי סיגל>

נוסח מסמך זה כפוף לשינויי ניסוח ועריכה