|  |  |  |
| --- | --- | --- |
| **בית המשפט המחוזי בנצרת** | | |
| **ת"פ 15530-08-10 מדינת ישראל נ' לוי** |  | **13 ספטמבר 2011** |

|  |  |  |
| --- | --- | --- |
|  | **בפני כבוד סגן הנשיא, השופט – תאופיק כתילי** | |
| **המאשימה** | | **מדינת ישראל**  **באמצעות פרקליטות מחוז צפון** |
| **נגד** | | |
| **הנאשם** | | **דני לוי** |

<#2#>

נוכחים:

מטעם המאשימה: עו"ד יערה לב

מטעם הנאשם: בעצמו וע"י ב"כ עו"ד חאלד אבו אחמד

<#3#>

**גזר דין**

על סמך הודאת הנאשם בעובדות כתב אישום מתוקן, הורשע הנאשם בעבירות נשק, עבירה לפי סעיף 144(א)(רישא) + (ג)+(1) ל[חוק העונשין](http://www.nevo.co.il/law_html/law01/073_002.htm), התשל"ז – 1977, בכך בשנת 2002 במועד מדויק שאינו ידוע למאשימה, קיבל הנאשם מאחר, שזהותו אינה ידועה למאשימה, אקדח מסוג GECADO בקוטר 22 מ"מ (להלן: "האקדח").

מאותו יום החזיק הנאשם באקדח הנ"ל בביתו בטבריה וזאת בלי רשות על פי דין לעשות כן.

בטיעוניה לעונש עתרה המאשימה להטלת מאסר בפועל בנוסף לעונשים נלווים, תוך ציון חומרת מעשיו של הנאשם, מאידך, פרש בפני הסנגור המלומד את נסיבותיו האישיות של הנאשם, מצבו הרפואי והכלכלי ועברו הפלילי המסתכם בעבירה אחת של איומים.

עבירות הנשק הפכו לאחרונה לתופעה מדאיגה בחברה הישראלית ורבות נכתב על הסכנות הטמונות בהחזקת נשקים בלתי מורשים והשלכות של עבירות אלה על ביטחון ושלום הציבור.

נכון הוא שהגישה לאחרונה של בתי המשפט להכביד בענישה בעבירות נשק בשל הסכנות הטמונות אך לעולם הענישה הינה אינדיווידואלית וכל מקרה נבדק בהתאם לנסיבותיו.

לפני נאשם יליד 1957 אשר החזיק את האקדח מאז שנת 2002 ואין כל ראיה שנאשם זה עשה שימוש כלשהו בנשק אותו החזיק.

זאת ועוד מדובר בנאשם אשר הודה בהזדמנות הראשונה, חסך מזמנו השיפוטי היקר של ביהמ"ש, מצבו הכלכלי כפי שהוגדר ע"י הסנגור המלומד, אינו מטיב עימו וגם לא הבריאותי וכי נסיבותיו האישיות אכן מצדיקות סטייה ממגמת הענישה הננקטת בימים אלה בעבירות נשק.

אי לכך ושלא כתקדים, ועל סמך כל אשר פורט לעיל, הריני לקבוע כי אין זה המקרה שיש למצות את הדין עם הנאשם והתוצאה שאני גוזר על הנאשם את העונשים הבאים:

א. אני דן את הנאשם לתשלום קנס בסך של 6,000 ₪ או 60 ימי מאסר תמורתו.

הקנס ישולם ב- 20 שיעורים חודשיים שווים ורצופים החל ביום 01.01.12 ועד התשלום המלא בפועל.

ב. אני דן את הנאשם למאסר לתקופה של 12 חודשים מתוכם 6 חודשים לריצוי בפועל אשר ירוצו בעבודות שירות ואילו היתרה על תנאי למשך 3 שנים והתנאי שהנאשם לא יעבור ויורשע בפרק זמן זה על אותה עבירה בה הורשע בכתב אישום מתוקן זה ועל כל עבירת נשק.

ג. הנאשם ירצה את עבודות השירות במועצת הפועלים טבריה החל מיום 24.10.11 ועד תום התקופה ברציפות.

**זכות ערעור לבית משפט עליון בתוך 45 יום.**

**<#4#>**

**5129371**

תאופיק כתילי 54678313

**54678313ניתנה והודעה היום י"ד אלול תשע"א, 13/09/2011 במעמד הנוכחים.**

|  |
| --- |
|  |
| **תאופיק כתילי, סגן נשיא** |

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)