|  |  |  |
| --- | --- | --- |
| **בית משפט השלום בטבריה בשבתו בנצרת** | | |
| **בפני כב' השופט דורון פורת** | ת"פ 16772-03-10 מדינת ישראל נ' ינגולוב |  |
|  | **24 אפריל 2012** |  |

|  |  |  |
| --- | --- | --- |
| בעניין: |  |  |

|  |  |
| --- | --- |
| מדינת ישראל | המאשימה |
| נגד | |
| אילי ינגולוב | הנאשם |

<#2#>

נוכחים:

מטעם המאשימה – עו"ד בן חמו

הנאשם - בעצמו וב"כ עו"ד דוד קליימן

**במסמך זה הושמטו פרוטוקולי**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c), [10](http://www.nevo.co.il/law/4216/10), [13](http://www.nevo.co.il/law/4216/13), [19א'](http://www.nevo.co.il/law/4216/19a)

[חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144)

**ם**

**גזר דין**

הנאשם הורשע במסגרת הסדר טיעון, בעבירות אשר יוחסו לו בכתב אישום זה ובתיקים המצורפים.

עבירה של **החזקת סם מסוכן לצריכה עצמית (3 מקרים),** עבירה לפי [סעיף 7(א)](http://www.nevo.co.il/law/4216/7.a)+[7(ג)](http://www.nevo.co.il/law/4216/7.c) סיפא, ל[פקודת הסמים המסוכנים](http://www.nevo.co.il/law/4216) [נוסח חדש], תשל"ג-1973 (**להלן:"פקודת הסמים**"); **החזקת כלים לשימוש בסם**, עבירה לפי [סעיף 10](http://www.nevo.co.il/law/4216/10) סיפא לפקודת הסמים; **החזקת נשק שלא כדין,** עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301), תשל"ז- 1977.

עובדות המקרה פורטו בהרחבה בכתב האישום המכיל שלושה אישומים. **באישום הראשון**, הורשע הנאשם בכך שבשתי הזדמנויות שונות, החזיק בביתו בסם מסוכן מסוג חשיש בכמות לא ידועה, לשימוש עצמי. **באישום השני,** הורשע הנאשם כי ביום 4.2.2009, החזיק בביתו בסם מסוכן מסוג חשיש, במשקל של 21.69 גרם וכן החזיק כלי מאולתר לעישון סמים. **באישום השלישי**, הורשע הנאשם כי החזיק בביתו רובה אוויר בקליבר 4.5 מ"מ וכן ב- 30 כדורים.

**במסגרת הסדר הטיעון, צירף הנאשם את התיקים הבאים:**

א. **תיק** [**18840-11-10**](http://www.nevo.co.il/case/3746655), בו הורשע הנאשם בעבירה של **סחר בסם מסוכן**, עבירה לפי [סעיף 13](http://www.nevo.co.il/law/4216/13) [וסעיף 19א'](http://www.nevo.co.il/law/4216/19a) לפקודת הסמים. בשתי הזדמנויות שונות, סחר הנאשם בסם מסוכן מסוג חשיש בכך שסיפק לאחרים חשיש בתמורה ל- 100 ש"ח ו-50 ש"ח.

ב. **בתיק** [**43243-01-11**](http://www.nevo.co.il/case/3746656), הורשע הנאשם בעבירה של החזקת סמים לצריכה עצמית, עבירה לפי [סעיף 7(א)](http://www.nevo.co.il/law/4216/7.a)+[7(ג)](http://www.nevo.co.il/law/4216/7.c) סיפא לפקודת הסמים. הנאשם החזיק במתחם מגוריו, בסם מסוכן מסוג חשיש במשקל של 1.48 גרם.

ג. **בתיק 22335-04-11** , הורשע הנאשם בעבירה של החזקת סמים לצריכה עצמית, עבירה לפי [סעיף 7(א)](http://www.nevo.co.il/law/4216/7.a)+[(ג)](http://www.nevo.co.il/law/4216/7.c) סיפא לפקודת הסמים. הנאשם החזיק בביתו, בסם מסוכן מסוג חשיש במשקל של 1.64 גרם.

הצדדים הגיעו להסדר טיעון לפיו בית המשפט התבקש להטיל את העונשים הבאים:

א. מאסר בפועל של 12 חודשים.

ב. הפעלת מאסרים על תנאי, חלקם בחופף וחלקם במצטבר כך שהנאשם ירצה בפועל 16 חודשים, ללא ניכוי ימי מעצר.

ג. מאסר על תנאי.

ד. פסילה.

**טיעונים לעונש מטעם הצדדים:**

**טיעונים לעונש מטעם התביעה**:

התביעה הדגישה את חומרת העבירות שבהן הורשע הנאשם וציינה כי לחובתו עבר פלילי.

התביעה עתרה לכבד את הסדר הטיעון, ולהטיל על הנאשם עונש מאסר בפועל בן 12 חודשים, הפעלת מאסר על תנאי בחופף ובמצטבר, בכך שהנאשם ירצה עונש מאסר בפועל בן 16 חודשים, מאסר על תנאי ופסילת רישיון נהיגה.

**טיעונים לעונש מטעם ההגנה:**

הסנגור ביקש להתחשב בכך, ששני התיקים העיקריים, נפתחו יחד עם תיק אחר בו הנאשם הורשע ונדון לעשרה חודשים בפועל בגין עבירות אלימות במשפחה. לטענת הסנגור הפרדת כתבי האישום, יש בה כדי להחמיר עם הנאשם.

הסנגור ביקש להתחשב בכך שהנאשם החזיק שלא כדין ברובה אויר והפנה לדין הרוסי.

הסנגור ביקש להתחשב בהודאת הנאשם ובחלוף הזמן.

הסנגור עתר לדחיית ריצוי עונש המאסר בארבעה חודשים, על מנת לאפשר לנאשם לעבור ניתוח רפואי בראשו.

**דברי הנאשם**:

הנאשם הביע חרטה על מעשיו וביקש להתחשב בנסיבותיו האישיות.

**דיון:**

הנאשם הורשע במסגרת הסדר טיעון, בעבירות של החזקת סמים לשימוש עצמי בהזדמנויות שונות, סחר בסם והספקת סם מסוג חשיש בשתי הזדמנויות שונות וכן בעבירת החזקת נשק שלא כדין.

העבירות בהן הורשע הנאשם הינן עבירות חמורות אשר מחייבות ענישה מרתיעה. מדיניות הענישה בעבירות של סחר בסם ובעבירות החזקת נשק, היא מדיניות ענישה מחמירה אף אם מדובר ברובה אויר. הפכתי והפכתי בטעוניו הארוכים מאוד של הסנגור ולא הצלחתי למצוא את הנפקות של הדין הרוסי, ביחס להחזקת רובה אויר, למקרה שבפני.

על בית המשפט בעת גזירת דינו של הנאשם, להתחשב במכלול הנסיבות של המעשה מול נסיבות העושה.

נתתי דעתי לנסיבותיו האישיות של הנאשם כפי שפורטו בתסקירים מטעם שירות המבחן. הנאשם יליד שנת 1985. שירות המבחן בחן את הסיכוי של הנאשם להשתקם ומצא כי עולות ספקות לגבי סיכוי השיקום אל מול רמת הסיכון הנשקפת מהנאשם להישנות מקרים ועל כן התקשה בגיבוש עמדה חד משמעית.

הצדדים הגיעו ביניהם לידי הסדר טיעון. בתי המשפט מצווים לכבד הסדרי טיעון ככל שאינם חורגים ממתחם הסבירות. אלמלא הסדר הטיעון, הייתי מטיל על הנאשם עונשים חמורים יותר. חזקה על התביעה כי הגיעה להסדר הטיעון תוך מתן משקל ראוי לאינטרס הציבורי בענישת נאשם זה ובהרתעת הרבים. יאמר במפורש, כי מדובר בענישה מקלה, אולם יש והענישה המוצגת לבית המשפט מושפעת משיקולים רחבים אשר רב הנסתר על הנגלה בהם.

מעיון בגיליון הרשעותיו הקודמות, עולה כי לנאשם הרשעות קודמות והוא אף ריצה מאסרים בפועל. לנאשם הרשעות קודמות, אשר בין היתר כוללות תקיפת בת זוג, איומים, הפרעה לשוטר במילוי תפקידו, החזקה ושימוש בסמים שלא לצריכה עצמית, הספקת סמים והונאה בכרטיסי חיוב.

נתתי דעתי להודאת הנאשם ולהבעת החרטה.

**בהתחשב בהודאת הנאשם, ובטיעוני שני הצדדים לעונש, אני דן את הנאשם לעונשים הבאים:**

א. אני מטיל על הנאשם מאסר לתקופה של 24 חודשים, מהם 12 חודשים בפועל והיתרה על תנאי למשך 3 שנים החל מהיום, והתנאי שלא יעבור ויורשע על כל עבירה על [פקודת הסמים המסוכנים](http://www.nevo.co.il/law/4216) מסוג פשע.

ב. אני מורה על הפעלת עונש המאסר המותנה לתקופה של 10 חודשים, אשר הוטל על הנאשם בתיק 2084/06 (שלום טבריה), בחופף ובמצטבר למאסר אותו הטלתי בתיק זה.

**סך הכל ירצה הנאשם מאסר בפועל של 16 חודשים בפועל, ללא ניכוי ימי מעצרו.**

ג. אני מטיל על הנאשם מאסר על תנאי של 5 חודשים, למשך 3 שנים החל מהיום, והתנאי שלא יעבור ויורשע על כל עבירה על [פקודת הסמים המסוכנים](http://www.nevo.co.il/law/4216) מסוג עוון.

ד. אני פוסל את הנאשם מלנהוג ברכב מנועי ו/או להחזיק ברישיון נהיגה למשך 18 חודשים מיום שחרורו מן הכלא.

**המוצגים להשמדה.**

**זכות ערעור לבית המשפט המחוזי.**

<#4#>

**ניתנה והודעה היום ב' אייר תשע"ב, 24/04/2012 במעמד הנוכחים.**

|  |
| --- |
|  |
| **דורון פורת, שופט** |

<#5#>

**החלטה**

הנאשם ייאסר כעת, אולם המשך מאסרו ידחה בכפוף למילוי התנאים הבאים:

1. הנאשם יתייצב לריצוי עונשו בתאריך 1.8.12 עד השעה 11.00 בכלא צלמון או בהתאם להוראות שיקבל מקצין שב"ס במסגרת מיון מוקדם של אסירים.

2. הנאשם יחתום על התחייבות להתייצב להמשך מאסרו ו/או לכל דיון שיקבע בעניינו בבית המשפט, ההתחייבות תהא על סך 5,000 ₪ ובערבות שני ערבים על סכום זהה כל אחד.

לבקשת הסנגור, אני מתיר כי הערבים יחתמו על הערבות בבית משפט השלום בבית שאן.

3. מוצא בזאת צו עיכוב יציאה מהארץ כנגד הנאשם אשר יהיה בתוקף למשך 180 יום או עד למועד התייצבות הנאשם לריצוי המאסר, לפי המוקדם ביניהם.

4. הנאשם יפקיד את דרכונו במשרדי היחידה החוקרת.

5. תשומת לב הנאשם, לאפשרות כי יפנה לשב"ס בבקשה לערוך לו מיון מוקדם בטרם מאסרו. טלפון - 08-9787336. פקס – 08-9194028.

<#6#>

**ניתנה והודעה היום ב' אייר תשע"ב, 24/04/2012 במעמד הנוכחים.**

5129371

דורון פורת 54678313

54678313

|  |
| --- |
|  |
| **דורון פורת, שופט** |

הוקלד על ידי: אורית מור

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן