|  |  |  |
| --- | --- | --- |
| **בית משפט השלום בראשון לציון** | | |
| **ת"פ 1801-09 מ.י. תביעות ת"א שלוחת איילון נ' בבי** |  | **29 אוקטובר 2012** |

|  |
| --- |
|  |

|  |  |  |  |
| --- | --- | --- | --- |
|  | **בפני כב' ה**שופט ארז יקואל | | |
| **ה**מאשימה | | מ.י. תביעות ת"א שלוחת איילון | |
| **נגד** | | | |
| **ה**נאשמת | | מינה בבי | |
|  | | | |
|  | | |  |

**נוכחים:**

ב"כ המאשימה: עו"ד רן שטרן

הנאשמת וב"כ עו"ד אביטל אמסלם

<#1#>

**במסמך זה הושמטו פרוטוקולים**

**גזר דין**

הנאשמת הורשעה לאחר שמיעת ראיות בעבירה של תקיפה סתם, לפי סעיף 379 ל[חוק העונשין](http://www.nevo.co.il/law_html/law01/073_002.htm), התשל"ז-1977.

הנאשמת ילידת 1958 ואין בעברה רישום פלילי.

מעובדות כתב האישום וממצאי הכרעת הדין עולה כי ביום 8.9.08, בבית ספר בעיר בת-ים, תקפה הנאשמת קטין כבן 11, חברו לכיתה של בנה, בכך שאחזה בצווארו בכוח ולאחר מכן דחפה אותו לעבר קיר שבמקום. לקטין נגרמו סימני אדמומיות בעורפו.

הצדדים הגיעו להסדר טיעון.

אין צריך להרחיב באשר לחומרת מעשי הנאשם. בית המשפט הינו אביהם של הקטינים ומחובתו לשגר את המסר הנדרש לפיו פגיעה בקטינים לא תעבור על סדר היום בבחינת ענישתו של הפוגע בהם. במיוחד כך שעה שעסקינן במתקפה שניחתה על הקטין בבית ספרו, על ידי אדם מבוגר, ובמקום בו אמור לחוש תחושת מוגנות מלאה.

מנגד, כל מקרה נבחן כפי נסיבותיו.

התרשמתי כי המאשימה הביאה בחשבון שיקוליה את כל הנדרש טרם הגיעה להסדר עם הנאשמת.

אף כי ההסדר לגופו הולך כברת דרך לא מבוטלת לקראת הנאשמת, לא נמצא בו פסול כדי כך על מנת שאוכל להתערב בו. זאת אף לנוכח המגמה העקרונית לעודד הסדרי טיעון.

תנאים מסייעים לגישתי המקבלת את ההסדר מצאתי בעברה הנקי של הנאשמת, בגילה, בחלוף הזמן מבלי שתבצע עבירות נוספות ומהפנמת פסול מסוימת כפי שעולה מטיעוני ההגנה לעונש.

בנוסף, החשבתי את מצבה הכלכלי והרפואי של הנאשמת.

מכל אלו, נחה דעתי כי ההסדר אליו הגיעו הצדדים מאזן נכונה בין האינטרסים השונים.

עם זאת, על מנת לייצר את היחס ההולם הנדרש בין מעשה העבירה בנסיבותיו ומידת אשמה של הנאשמת לבין סוג ומידת העונש שיושת עליה, סברתי כי ראוי לקבל את תוואי ההסדר כפי עתירת המאשימה על מנת שרכיבי הענישה שיושתו על הנאשמת יכללו גמול שישקף את הסלידה שחשה החברה לנוכח מעשיה.

עם זאת, גמול שכזה יתחשב במצבה הכלכלי של הנאשמת.

מכל המקובץ, אני משית על הנאשמת את העונשים, כדלקמן –

**מאסר על תנאי** - לתקופה של 3 חודשים. הנאשמת תישא בעונש זה אם בתקופה של שלוש שנים מהיום תעבור על כל עבירת אלימות כלפי גוף למעט תגרה.

**קנס** - בסכום של 150 או מאסר הנאשמת למשך יום תחתיו. הקנס ישולם בתוך 30 ימים מהיום.

**פיצוי למתלונן** – ע"ת 1 - בסכום של 850 ש"ח. סכום הפיצוי ישולם על דרך הפקדתו במזכירות בית משפט ב- 10 תשלומים חודשיים שווים ורצופים החל מעוד 30 ימים. פיגור בתשלום אחד התשלומים יעמיד לפירעון מידי את היתרה שטרם סולקה.

המזכירות תעביר לידי הורי המתלונן את סכום הפיצוי, בד בבד עם עותק מגזר הדין. התביעה תעביר למזכירות בתוך 20 ימים פרטי הורי המתלונן.

**זכות ערעור בתוך 45 ימים.**

<#8#>

**ניתנה והודעה היום י"ג חשון תשע"ג, 29/10/2012 במעמד הנוכחים.**

ארז יקואל 54678313

5129371

|  |
| --- |
| 54678313 |
| ארזיקואל**,** שופט |

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)