|  |  |  |
| --- | --- | --- |
| **בית המשפט המחוזי בנצרת** | | |
| **ת"פ 18508-08-13 מדינת ישראל נ' קריספיל(עציר) ואח'** |  | **10 מרץ 2014** |

|  |  |
| --- | --- |
|  | 18531-08-13 |

|  |  |  |
| --- | --- | --- |
|  | **בפני כב' ה**שופטת יפעת שיטרית | |
| **ה**מאשימה | | מדינת ישראל |
| **נגד** | | |
| **ה**נאשמים | | 1.מרדכי מטיאל קריספיל (עציר)  3.אדם אדרי |

<#2#>

נוכחים:

מטעם המאשימה - עו"ד אביטל שרוני

מטעם הנאשם מס' 1 – הובא בידי הליווי וע"י ב"כ עוה"ד מני אלביר

מטעם הנאשם מס' 2 – בעצמו וע"י ב"כ עוה"ד דניאל וייס

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

**החלטה**

מורה על הפרדת משפטים בין עניינו של הנאשם 1 לבין עניינו של הנאשם 2.

נדחה לעיון ומתן גזר דין בעניינו של נאשם מס' 1 בלבד ליום 28.4.14 שעה 09:00.

**המזכירות תזמן את הנאשם בידי הליוי**.

<#4#>

**ניתנה והודעה היום** ח' אדר ב תשע"ד**,** 10/03/2014 **במעמד הנוכחים.**

|  |
| --- |
|  |
| יפעתשיטרית**,** שופטת |

<#7#>

**גזר דין**

<#5#>

גזר דין בעניינו של נאשם 2

1. הנאשם 2 הורשע על פי הודאתו במסגרת הסדר טיעון בעבירה שעניינה אי מניעת פשע.

ההודאה היתה כאמור על דרך ההסדר אשר במסגרתו הגיעו הצדדים להסכמות באשר לענישה ראויה והם עותרים בפניי לכבדה. ראה בעניין זה הפרוטוקול מיום 18.12.13.

כך עותרים הצדדים להשית על נאשם 2 5 חודשי מאסר בפועל אש ירוצו על דרך עבודות שירות בהתאם לחוות דעת ממונה, מאסר מותנה לשיקול דעת בית המשפט, וחיוב הנאשם בחתימה על התחייבות כספית.

2. התקבלה חוות דעת בענינו של נאשם 2 והיא חיובית.

3. מחד תצוין לחומרא מהות העבירה שביצע הנאשם בשים לב לטיבה, מהותה ונסיבות ביצועה כעולה מעובדות כתב האישום המתוקן ב/1. מאידך תצויין הודאת הנאשם לקיחת האחריות, חיסכון זמן שפוטי יקר. כך תצוין העובדה כי לחובת הנאשם הרשעות קודמות אשר התיישנו זאת בשונה ממחיקתן בגין עבירות שעניינן, פריצה לבניין שאינו דירה וביצוע גניבה, עבירות רכוש נוספות, איומים, היזק לרכוש במזיד ועוד.

4. בענייננו חל תיקון 113 ל[חוק העונשין](http://www.nevo.co.il/law/70301). הצדדים הגיעו כאמור להסכמות באשר לענישה הראויה, יחד בזאת בזיקה לפסיקה האחרונה אשר יצאה מפתחו של בית המפשט העליון בסוגיה זו, מקום בו גם הצדדים הגיעו להסכמות באשר לענישה מוסכמת, בגדר הסדר הטיעון על בית המשפט להתיחס ולבחון את הקריטריונים לענישה כפי תיקון 113. בנסיבות אלו אני סבורה כי בענישה המוסכמת כפי הסדר הטיעון יש כדי לשקלל נכונה את הערכים החברתיים המוגנים שנפגעו מביצוע העבירה ומידת הפגיעה בהן, מדיניות הענישה הנהוגה, הנסיבות אשר קשורות בביצוע העבירות ומיקום העונש הראוי לנאשם בהתחשב בנסיבות אשר אינן קשורות בביצוע העבירות. לפיכך בענישה המוסכים כפי הסדר הטיעון יש כדי למקם באופן ראוי את הענש המתאים לנאשם בתוך מתחם העונש ההולם.

5. בנסיבות העניין מצאתי את הסדר הטיעון כפי שהוצג באשר הוא ראוי אינו נוגד את תקנת הציבור, אינו חורג ממתחם העונש ההולם. לפיכך אני רואה לכבדו.

אשר על כן אני משיתה על הנאשם 2 את העונשים כדלקמן:

א. 5 חודשי מאסר בפועל אשר ירוצו על דרך עבודות שירות בהתאם לחוות דעת הממונה אשר הוגשה. הנאשם ירצה את עבודות השירות במרכז שיקום מגדל העמק במגדל העמק בימי העבודה ובשעות העבודה כעולה מחוות דעת הממונה.

מועד תחילת ריצוי עבודות השירות 27.5.14. במועד זה בשעה 08.00 בבוקר יתייצב הנאשם לצורך קליטה והצבה במפקדת מחוז צפון יחידת עבודות שירות ברחוב הציונות 14 בטבריה בתוך תחנת משטרת טבריה.

ב. 10 חודשי מאסר על תנאי והתנאי הוא שהנאשם לא יעבור תוך תוקפה של שנתיים מהיום כל עבירה בנשק מסוג פשע.

ג. 5 חודשי מאסר על תנאי והתנאי הוא שהנאשם לא יעבור תוך תקופה של שנתיים מהיום עבירה בנשק מסוג עוון או עבירה של אי מניעת פשע ויורשע בגין אחת מאלה.

ד. אני מחייבת את הנאשם בחתימה על התחייבות כספית בסך 3000 ₪ או 15 ימי מאסר תמורתה להימנע במשך שנתיים מלעבור כל עבירה בנשק או עבירה של אי מניעת פשע.

היה ולא תחתם ההתחייבות יאסר הנאשם למשך 7 ימים

6. המזכירות תמציא העתק מגזר דין זה לממונה על עבודות השירות.

7. המזכירות תמציא העתקים.

<#6#>

5129371

|  |
| --- |
| **54678313ניתנה והודעה היום ח' אדר ב תשע"ד, 10/03/2014 במעמד הנוכחים.** |
| יפעתשיטרית**,** שופטת |

יפעת שיטרית 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)