|  |  |
| --- | --- |
| **בית משפט השלום בקריית גת** | |
|  |  |
| **ת"פ 191-09 מ.י. יחידת תביעות לכיש - שלוחת קרית נ' פלוני**  תיק חיצוני: 32070/08 | |

|  |  |  |
| --- | --- | --- |
| **בפני** | **כב' השופטת הבכירה רובין לביא** | |
| **מאשימה** | | **מ.י. יחידת תביעות לכיש - שלוחת קרית** |
| **נגד** | | |
| **נאשמים** | | **פלוני** |

|  |
| --- |
| **גזר דין מתוקן** |

בהסכמת ב"כ הצדדים יצא בזה גזר דין מתוקן כמפורט:

הנאשם הודה והורשע בתיק זה כבר ביום 17.10.10 בפני כבוד השופט אינפלד.

התביעה עתרה למאסר בעבודות שירות, מאסר מותנה, קנס ופיצוי למתלונן בעוד שהסנגורית ביקשה לאמץ את המלצת שירות המבחן לביצוע עבודות של"צ.

מאז ועד היום נדחו הדיונים אין ספור פעמים.

מהתסקיר שהומצא בנובמבר 2011 צוין, כי התקשרו לנאשם מספ' פעמים לצורך קידום תוכנית של"צ, אך התקשה להגיע לשם, לטענתו עקב מצבו הכלכלי הירוד, ולא יוכל לעמוד בהיקף של 250 שעות.

יצוין כי טרם השלים שעות של"צ ב[ת"פ 889/200](http://www.nevo.co.il/links/psika/?link=תפ%20889/09)9 למרות שהשתתף בקבוצה המיועדת להורים ואף הפיק לקחים מתאימים.

הואיל ולא הצליח לעמוד בצו השל"צ הקודם ולאור התנהלותו בתיק הנ"ל המליצו להטיל עליו מאסר מותנה ופיצוי למתלונן.

הנאשם הודה והורשע בכך שביום 13.6.2008 בשעת צהרים תקף שלא כדין אחר, סוסאי רטה, בכך שהשליך לעברו חפץ לא מזוהה שפגע באוזנו וגרמה לו חבלה של ממש, חתך עמוק באפרכסת אוזן שמאל, כתוצאה מכך נזקק המתלונן לתפירת הפצע.

הוגשו צילומים של הפצוע החבוש.

לנאשם הרשעה קודמת בעבירה של איום בגינה נדון ביום 20.12.09 למאסר מותנה של חודשיים. כמו כן לחובתו הרשעה בגין תקיפת קטין כשהיה אחראי עליו המוזכר בתסקיר, ולכן שולב בקבוצה טיפולית להורים.

מתסקיר שירות המבחן עלה שהוטל עליו צו פיקוח יחד עם צו של"צ של 200 שעות וזאת ב[ת"פ 889/09](http://www.nevo.co.il/links/psika/?link=תפ%20889/09) בימ"ש אשקלון ביום 16.3.10, לא ברור לי אם שירות המבחן הגיש בקשה להפקעת של"צ.

הנאשם יליד 1950, יליד אתיופיה, עלה עם אשתו והוריו בשנה 1994, נשוי, אב לשישה בגילאים 18-3.

שניים לומדים בפנימיות עושה מאמצים לתפקוד תקין הן בעבודה והן לצרכי פרנסה, אך עבר משבר במערכת הזוגית.

מאז פתיחת ההליך המשפטי נגדו החל לגלות תובנה באשר למשמעות האלימות והפנים פורמאלית את האיסור וכבר בת"פ 889/09 החל בתהליך של חשבון נפש והפקת לקחים.

בתום ההליך באותו תיק מאז הורשע, הם שבו להתגורר יחדיו והמתלוננת ביטלה את הליך הגירושים וצו ההרחקה תוך רצון לשקם את הזוגיות. לדברי המתלוננת, הוא מעורב בניהול הבית וגידול הילדים יותר מבעבר והם עסוקים בשיקום מערכת היחסים הזוגית.

הוא הודה בתקיפת המתלונן והודה כי זה נבע מתקיפת המתלונן נגדו בעבר. כפי הנראה מדובר בסכסוך על רקע חשד הנאשם, כי המתלונן מחזר אחר אשתו. טוען כי המתלונן תקף אותו תחילה.

הוא ביטא חרטה על הפגיעה שגרם למתלונן ושיתף כי הם עשו סולחה באמצעות זקני העדה אתיופית.

הם ניסו לאתר את המתלונן טלפונית אך לא הצליחו.

הם התייחסו עם הנאשם לדפוסי ההתנהגות האלימה שלו וטוען כי מאז הוא לא נוהג באלימות. העבירה הזו נעברה בטרם נפתחו ההליכים המשפטיים בתיק האחר.

התרשמו, כי אלימות על רקע מערכת יחסים מורכבת עם רעייתו שאופיינה במתיחות, גילויי קנאה וחשדנות מצידו, הורחק מהבית לתקופה ארוכה, הפנים האיסור, ועסוק בשיקום המשפחה.

ואכן כאמור המליצו על צו של"צ וכאמור בהמשך חזרו בהם בהמלצה זו.

בנסיבות אלה, מצאתי לנכון לקבל חוות דעת ממונה.

עקב אי התיצבותו לדיון, נאלצתי לקבל חוות דעת משלימה שהובאה בפני היום.

לא יעלה על הדעת, כי בשל אי עמידה בצו של"צ בעבר ואי שיתוף פעולה עם שירות המבחן היום, אסתפק בעונש המקל עמו. מאידך גיסא, מן הראוי להטיל עליו מאסר לתקופה שיהיה בה התיאום והלימה לעונש של"צ של 250 שעות, כפי שהומלץ מלכתחילה, תוך לקיחה בחשבון שמאסר בעבודות שירות ימנע ממנו לעבוד באופן מסודר.

בהתחשב במהות העבירה ונסיבותיה ולאחר שקילת האינטרס הציבורי מול נסיבותיו/ה האישיות של הנאשמ/ת ועברו/ה, אני דנה את הנאשמ/ת לעונשים הבאים:

1. מאסר בפועל לתקופה של 3 שבועות.

חודשי המאסר ירוצו בעבודות שירות בבית אבות נווה אורנים, בגדרה - וזאת 5 בימים בשבוע, 8.5 שעות עבודה יומיות, בפיקוח מר יורם בשארי.

תחילת ריצוי המאסר מיום 2.9.12 ועליו להתייצב בשעה 08:00 במועד זה בפני מפקח על עבודות השירות לצורך קליטה והצבה במפקדת גוש דרום ב"ש, ליד כלא ב"ש, (אוטובוס אגד מתחנה מרכזית בב"ש קו 46).

על הנאשמ/ת לדווח לממונה על עבודות השירות בשב"ס אודות כל שינוי בכתובתו/ה ובפרטיו/ה.

כמו כן, מוסבר לו/ה כי עליו/ה לעמוד בתנאי הפיקוח וביקורות הפתע וכי כל הפרה תביא להפסקה מנהלית של ריצוי העבודות ולריצוי העונש בין כותלי הכלא.

2. אני מטילה על הנאשם 6 חודשי מאסר על תנאי למשך 3 שנים והתנאי הוא שלא יעבור עבירה בה הורשע וכן כל עבירת אלימות, כולל איומים וגרם נזק בזדון ותיגרה.

3. הנאשם יחתום על התחייבות בסך 6000 ₪ להימנע מביצוע יעבור עבירה בה הורשע וכן כל עבירת אלימות, כולל איומים וגרם נזק בזדון ותיגרה למשך 3 שנים מהיום.

אם לא ת/יחתום על ההתחייבות, ת/יאסר למשך 90 ימים.

ניתנה היום, א' תמוז תשע"ב, 21 יוני 2012, בהעדר הצדדים.

5129371

54678313

5129371

54678313החלטה

רובין לביא 54678313-191/09

העתק גזר הדין המתוקן ישלח לצדדים.

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)

נוסח מסמך זה כפוף לשינויי ניסוח ועריכה