|  |  |  |
| --- | --- | --- |
| **בית משפט השלום בפתח תקווה** | | |
| **ת"פ 19675-03-10 מדינת ישראל נ' סיטון(עציר)** | | **25 מאי 2010** |
|  | 19707-03-10 | |

|  |  |  |
| --- | --- | --- |
|  | **בפני כב' השופטת ליה לב און, סגנית הנשיאה** | |
| **המאשימה** | | **מדינת ישראל** |
| **נגד** | | |
| **הנאשמים** | | **אוריאל סיטון (עציר)** |

<#2#>

נוכחים:

מאשימה 1 מדינת ישראל באמצעות ב"כ עו"ד רייס

נאשם 1 אוריאל סיטון הובא וב"כ עו"ד דורי פישר ס"צ

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a), [186 (א)](http://www.nevo.co.il/law/70301/186.a), [380](http://www.nevo.co.il/law/70301/380), [384](http://www.nevo.co.il/law/70301/384)

**גזר דין**

1. הנאשם אוריאל בן אליעזר סיטון, יליד 1991 הודה במיוחס לו בכתב האישום והורשע בעבירת לפי [הסעיפים 380](http://www.nevo.co.il/law/70301/380) ל[חוק עונשין](http://www.nevo.co.il/law/70301), תשל"ז - 1977, באישום הראשון וכן [ס' 384](http://www.nevo.co.il/law/70301/384), [144 (א)](http://www.nevo.co.il/law/70301/144.a), [186 (א)](http://www.nevo.co.il/law/70301/186.a) לחוק, באישום השני.

כתב האישום מגולל אירועי פורים שנת תש"ע, כאשר ביום 27.2.10 במהלך מסיבת פורים בישיבה התיכונית "הליכות עולם" בקרני שומרון, ביקש מיכאל פלקסברג, מדריך בישיבה את אחד מתלמידי הישיבה שלא להגיש משקאות אלכוהוליים נוספים לנאשם ולאדם נוסף שהיה עימו כי היו שתויים.

בתגובה תקף הנאשם את המדריך בכך שהיכה באגרוף בפניו ובעט ברגלו וקילל אותו . כתוצאה מהתקיפה נגרם למדריך דימום באפו.

בהמשך, ביום 28.2.10 בין השעות 17:00 ל23:00 השתתף הנאשם במסיבת פורים בבית הכנסת "משיבת נפש" שבעמנואל.

במהלך המסיבה, ולאחר ששתה אלכוהול הבחין כי רפאל ששון שברשותו אקדח אותו נושא הוא ברשיון שוכב ישן על מזרון ומחזיק על גופו מתחת מכנסיו באקדח.

הנאשם נטל את האקדח והטמינו בכיס מעילו, נטל סכין לחיתוך בשר באורך 20 סמ' מהמטבח והטמינה גם כן במעילו נסע לביתו שבאלעד והטמינם בחדרו.

ביום 5.3.10 התקשר אליו רפאל ששון ושאלו על האקדח, והנאשם טען בפניו בכזב כי אחר גנבו ומתכנן למוכרו ב700 ₪ ולבקשת ששון כי מוכן גם לשלם 2,000 ₪ הסכים הנאשם לפדותו עבורו ב-700 ₪.

עובר ובסמוך עטף את האקדח והסכין והטמינם באדמה בסמוך למקלט שליד ביתו.

בכך, עבר את העבירות שיוחסו לו.

2. בשל גילו הצעיר והצהרת התביעה כי תעתור למאסר בפועל ובהיותו במעצר נתקבל תסקיר בעניינו.

מהתסקיר נשקפת תמונת חיים עצובה של צעיר בגיל 19 שאמו נרצחה בפיגוע ירי בשנת 2001, בהיותו כבן 11, אביו נכה צה"ל, על רקע נפשי, שהקשר שלו עם ילדיו אופיין בריחוק רגשי ועם התאלמנותו הוצאו הילדים למשפחות אומנה, וכן – גם קיים ריחוק בין הילדים לבין עצמם.

במשך כ-5 שנים החליף כ-4 משפחות אומנה והתקשה להשתלב, ובגיל 16 חזר להתגורר בבית אביו,שהקשר עימו בעייתי.

הנאשם התקשה להשיג עבודה ולהתמיד בה גוייס ושוחרר מחוסר התאמה , וערב ביצוע העבירות כאמור גר עם אביו. בעברו נחשף לשימוש בסמים.

על פי תמונה קשה זו של בדידות וקשיים אישיים מצב רגשי מורכב, וחסכים עמוקים, ובהעדר מודעות באה הערכה לפיה קיים סיכון למעורבות חוזרת בפלילים ובשל הנסיבות הקשות ממליץ ש.מ. להסתפק בתקופת המעצר ולהורות על העמדתו למבחן בנסיון לשמש עבור הנאשם עוגן וגורם תומך ומסייע.

3. התביעה בטיעוניה ותוך הסתמכות על פסיקה עתרה להטלת מאסר בפועל בשל המסוכנות שלצד העבירות וחומרתן, על אף העבר הנקי וגם בהתחשב בנסיבות החיים העגומות לפיכך עתרה למאסר בפועל, מאסר על תנאי , קנס ופיצוי למתלוננים.

עוה"ד, הגב' פישר דורי, התייחסה למידת שיתוף הפעולה של הנאשם, אשר מיד הודה בכל המיוחס לו, כי המדובר בהסתבכות ראשונה עם החוק של צעיר שנסיבות חייו קשות ביותר, אשר זקוק לעזרה ומשווע לה, והעדר כל מסגרת עבורו. בקשתה על פי אלו לסייע לו בדרך שמציע קצין המבחן ולהמנע מחיובו בקנס ופיצוי שהרי אין לו מקורות מימון.

הנאשם עצמו לקח אחריות, הסביר כי תקף את המדריך כדי להתגונן ואת הנשק לקח כי סבור היה שבעליו אינו שומר עליו טוב והתקשה, בבואו להצדיק החזקת הנשק והסכין, וטענתו כי חש מאויים כל הזמן - לא בהכרח משקפת את הסיבה לאותה גניבה .

4. אין ספק בדבר הצורך להחמיר בעבירות נשק בשל הסכנה הטמונה בהחזקתו, שיש בעצם ההחזקה על ידי מי שאינו מורשה פוטנציאל היכול להוביל "**להסלמה חמורה ולתוצאות קשות של כל אירוע בו יהיה מעורב אותו נושא נשק, וזאת אף מקום שהנשק מוחזק למטרות הגנה עצמית**" (מתוך [רע"פ 5921/08](http://www.nevo.co.il/case/6040482) **רג'בי נ' מ"י**).

כמו כן ידוע וברור כי יש לתת משקל לסיכון הגלום בהחזקת נשק בעל פוטנציאל קטילה המוחזק על ידי מי שאינו מורשה להחזיקו וללא פיקוח "**כאשר המחזיק נתון תמיד לסיכון שיתפתה לעשות שימוש בנשק ולו ברגעי לחץ ופחד**" (מתוך [ע"פ 3300/06](http://www.nevo.co.il/case/5887664) **אבו סנינא נ' מ"י**).

על פי אלו ככלל ההלכה היא כי בגין עבירות החזקת נשק יש להטיל מאסרים בפועל לצורך הרתעת היחיד והחברה "**ואורך התקופה כרוך בנסיבות הספציפיות של העושה והמעשה**" (מתוך [ע"פ 5220/09](http://www.nevo.co.il/case/6000182) **הייתם עוואודה נ' מ"י**).

יחד עם זאת , עניינו של הנאשם שבפני אינו דומה לזה שנידון שם (ב[ע"פ 5220/09](http://www.nevo.co.il/case/6000182)) ובמקרה כגון דא חייב ביהמ"ש לשים מול עיניו את האירוע על הרקע האישי של המעורב בו.

מה אירע לו לנאשם באותו חג הפורים ניתן לשער, אך לא לדעת לבטח. בחסות האלכוהול ששתייתו מצווה היא - איבד עשתונות, ומי שלא הסתבך קודם לכן עם החוק למרות בדידותו וכאבו איבד כל רסן , עד כי בגין יומיים בחייו הגיע אל מאחורי סורג ובריח.

מי שלא הספיק בחייו הצעירים לחוש אהבת אם והבנת אב, פרק כל עול והעז לגנוב נשק ולצדו סכין.

מה תכנן לא ידוע והוא לא יכול היה להוציא זאת מבין שפתיו ולומר את אשר על ליבו.

במידה רבה של וודאות ניתן להניח, כי אותה גניבת נשק לא תוכננה, אם כי המניפולציה שנעשתה בקשר לבעליו במידה רבה מפתיעה.

קצין המבחן חושש כי בשל דפוסי ההתנהגות הבעייתיים ורמת מודעות נמוכה למצבו, קיים סיכון למעורבות חוזרת בפלילים.

במרווח זה שבין עבר נקי, חיים קשים, מעורבות בעבירה חמורה (גניבת הנשק והחזקתו) בריחה אל סמים והשפעת האלכוהול, חייב בית המשפט לאזן כך שהענישה תשיג יעד ההרתעה כלפי הפרט והציבור ותסלול דרך לשיקום. אמנם עסקינן בעבירות חמורות, אלא שמדובר ביומיים בחייו של אדם ששתה לשכרה "עד דלא ידע" השתחררו בלמיו ונקלע למקום לא לו.

באיזונים אלו, וכדי שלא יתדרדר הנאשם למעורבות בחברה עבריינית, משהודה ולקח אחריות, מוצאת אני להטיל עליו 10 חודשי מאסר מהם 4 לרצוי בפועל מיום מעצרו 5.3.10 כולל, ואת יתר 6 החודשים לא ירצה אלא אם בתוך שלוש שנים מיום שחרורו יחזור יעבור על אחת העבירות בהן הודה.

איני מוצאת לחייב בקנס או בפיצוי ומורה כי תחתם התחייבות בגובה 2,000 ₪ , תנאיה כפי התנאי שהוטל, ואם לא תחתם ירצה 4 ימי מאסר.

תשומת לב שב"ס לצורך ולחובה ליצור קשר מיידי מול עו"ס.

כמו כן,בהסכמתו שניתנת במעמד זה בפה מלא, יעמוד הנאשם לפיקוח ש"מ למשך שנה מעת שחרורו מן הכלא.

אין לי ספק, כי קצין המבחן יסייע לנאשם לחזור ולהקלט בחברה, ויפנה הנאשם לגורמי הרווחה המתאימים, כך שתמצא עבורו עם שחרורו מסגרת לגור בה ולתמוך בו.

הנאשם עצמו ובסיוע עוה"ד הגב' דורי והס"צ ייצרו קשר עם לשכת הסיוע המשפטי כדי להעזר בכל גורם אפשרי ולשקם הנאשם.

**זכות ערעור לביהמ"ש המחוזי תוך 45 יום.**

סכין תושמד.

קלטת ומיני דיסק שנתפסו יוחזרו לבעליהם.

**<#4#>**

**ניתנה והודעה היום י"ב סיון תש"ע, 25/05/2010 במעמד הנוכחים.**

5129371

ליה לב און 54678313

54678313

|  |
| --- |
|  |
| **ליה לבאון, סגנית נשיאה** |

הוקלד על ידי: נילי קופרמן

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן