|  |  |  |
| --- | --- | --- |
| **בית משפט השלום ברמלה** | | |
| **ת"פ 19921-04-14 פרקליטות מחוז מרכז נ' מסיקה(עציר)** |  | **30 אוקטובר 2014** |

|  |  |  |
| --- | --- | --- |
|  | **בפני כב' ה**שופט הישאם אבו שחאדה | |
| **ה**מאשימה | | פרקליטות מחוז מרכז |
| **נגד** | | |
| **ה**נאשם | | שמואל מיכאל מסיקה (עציר) |

<#2#>

נוכחים:

בא כוח נאשם עו"ד רועי פוליטי

מאשימה 1 פרקליטות מחוז מרכז – באמצעות עו"ד רועי

נאשם 1 שמואל מיכאל מסיקה – נוכח

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [192](http://www.nevo.co.il/law/70301/192), [338](http://www.nevo.co.il/law/70301/338), [338(א)(5)](http://www.nevo.co.il/law/70301/338.a.5), [340א](http://www.nevo.co.il/law/70301/340a), [379](http://www.nevo.co.il/law/70301/379)

**גזר דין**

הנאשם הורשע על פי הודאתו בעובדות כתב האישום המתוקן בביצוען של העבירות הבאות: איומים לפי [סעיף 192](http://www.nevo.co.il/law/70301/192) ל[חוק העונשין](http://www.nevo.co.il/law/70301) התשל"ז – 1977 (להלן: חוק העונשין), תקיפת סתם לפי [סעיף 379](http://www.nevo.co.il/law/70301/379) לחוק העונשין, מעשה פזיזות ורשלנות לפי [סעיף 338(א)(5)](http://www.nevo.co.il/law/70301/338.a.5) לחוק העונשין וירי באזור מגורים לפי [סעיף 340א](http://www.nevo.co.il/law/70301/340a) לחוק העונשין.

עלפי עובדות כתב האישום המתוקן, הנאשם והמתלונן עבדו יחד באתר בניה ביישוב נריה. הנאשם עבד כנהג ציוד מכאני הנדסי והמתלונן הינו מנהל עבודה באתר. ביום 30.3.14, הגיע המתלונן לשאר היישוב במטרה להכניס פועלים פלסטינאים ליישוב. הנאשם נכח במקום בסמוך למתלונן. בעת בדיקת הפועלים בכניסה ליישוב נוצרה תקרית בטחונית שבגינה הובאו לאירוע סייר ביטחון ורכז הביטחון של היישוב. בעקבות התקרית שלל רכב הביטחון של היישוב את סמכותו להכניס פועלים לאתר. הנאשם ראה במתלונן כמי שאשם בשלילת סמכות זו. בהמשך לאמור לעיל, החל ויכוח בין המתלונן לנאשם בנוגע לתקרית שארעה בבוקר והויכוח הסלים לצעקות הדדיות ונפנופי ידיים האחד לעבר השני. בשלב זה התקרב הנאשם במהירות לעבר המתלונן כשהוא אוחז בידו הימנית בסכין יפנית סגורה, ששימשה אותו לעבודתו ומכוונה לעבר צווארו של המתלונן, תוך שהוא דוחף את המתלונן אחורנית באמצעות ידו השמאלית. בהמשך, שלף המתלונן את נשקו האישי, דרך אותו, כוונו לעבר הנאשם ודרש ממנו להתרחק ממנו. בתגובה, שלף הנאשם את נשקו האישי וביצע ירי צמוד מעל כתפו ולצד אזנו השמאלית של המתלונן לעבר כיוון הוואדי ובתי המגורים ביישוב. בעקבות הירי שביצע הנאשם נפגעה שמיעתו של המתלונן והוא סובל מטנטון באוזנו ואיבוד שיווי משקל.

לנאשם אין עבר פלילי קודם והינו כיום בן 55 שנים, אב לארבעה ילדים.

ההסדר שאליו הגיעו הצדדים הוא סביר ובכוונתי לכבדו.

בנוגע לרכיב הפיצוי, שעליו נסובה המחלוקת, למרות העובדה שהיה אשם תורם למתלונן בהתפתחות האירוע כפי שמתואר בכתב האישום, אך לא ניתן להתעלם מהעובדה שבסופו של יום נגרם נזק למתלונן עקב הירי שבוצע על - ידי הנאשם ואשר מתבטא בטנטון באוזנו ואיבוד שיווי משקל. על נזק זה יש לפצות את המתלונן.

לגבי הבקשה של ההגנה שהנאשם ירצה את עבודות השירות במקום אחר מזה שנקבע על - ידי הממונה בעבודות השירות בחוות הדעת שהוגשה לתיק בית משפט ביום 14.9.14, מדובר בנושא מנהלי שעל הנאשם לנסות ולפותרו למול הממונה על עבודות השירות וככל שלא תהיה הסכמה, בין הנאשם לממונה על עבודות השירות לגבי מקום ביצוע עבודות השירות, הדרך פתוחה בפני הנאשם לפנות בעתירה מנהלית לערכאה המוסמכת.

לפיכך, הנני משית על הנאשם את העונשים הבאים:

א. 6 חודשי מאסר בפועל שירוצו בדרך של עבודות שירות.

הנאשם יתייצב ביום 31.12.14 בשעה 08:00 בפני הממונה על עבודות השירות במחוז דרום, יחידת עבודות שירות בבאר שבע – לתחילת ריצוי עבודות השירות. על פי חוות הדעת, ובהעדר הוראה אחרת מטעם הממונה על עבודות השירות, עבודות השירות יבוצעו ב-"מאיר פנים" רחוב הצבי 11 ירושלים, יועסק 5 ימים בשבוע, 8 וחצי שעות עבודה יומיות.

ב. 4 חודשי מאסר על תנאי והתנאי הוא שבמשך 3 שנים מהיום, הנאשם לא יבצע עבירת אלימות או עבירה לפי [סעיפים 338](http://www.nevo.co.il/law/70301/338) או [340א](http://www.nevo.co.il/law/70301/340a) ל[חוק העונשין](http://www.nevo.co.il/law/70301).

ג. הנאשם ישלם פיצוי למתלונן, עד התביעה 1, בסך 2,000 ₪.

הפיצוי ישולם ב- 4 תשלומים חודשים שווים ורצופים כאשר הראשון שבהם עד ליום 1.12.14 והיתרה ב- 1 לכל חודש שלאחריו. היה ואחד התשלומים לא ישולם במועד, אזי יעמוד מלוא סכום הפיצוי לפירעון מידי.

המאשימה תעדכן את מזכירות בית משפט לגבי פרטיו המלאים והעדכניים של עד התביעה 1 (ת.ז וכתובת)

זכות ערעור תוך 45 יום.

<#4#>

**5129371ניתנה והודעה היום ו' חשוון תשע"ה, 30/10/2014 במעמד הנוכחים.**

|  |
| --- |
| 54678313 |
| **הישאם אבו שחאדה , שופט** |

הוקלד על ידי רעות חסון

הישאם אבו שחאדה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)