|  |  |  |  |  |
| --- | --- | --- | --- | --- |
| <**בית משפט השלום בחיפה**> | | | |  |
| <<**ת"פ**><**2032-06**><**משרד התשתיות הלאומיות ת"א נ' מרוות ואח'** >> |  | <**15 דצמבר 2008**> | |  |
| **ה**<**מאשימה**> | | | <<><**משרד התשתיות הלאומיות ת"א**>> | |
| **נגד** | | | | |
| **ה**<**נאשמים**> | | | <<**1**><**יוסף מרוות**>>  <<**2**><**יוסף מדחאת**>>  <<**3**><**מוהנד כלילה**>>  <<**4**><**לואי כלילה**>>  <<**5**><**אובק גז בע"מ**>>  <<**6**><**חרזאלה תמים באדי יאסין**>>  <<**7**><**עיסאם אבו יאסין**>> | |

<#2#>

נוכחים:

ב"כ המאשימה – עו"ד מנחם יהב

הנאשמים מס' 1, 2, 3, 4, 6 ו-7 - בעצמם

ב"כ הנאשמים מס' 1 עד 4 – עו"ד סעדי נאסים, ממשרד עו"ד כעביה

ב"כ הנאשמים מס' 5 ו-6 – עו"ד עדי ממשרד עו"ד שפיגלמן

ב"כ הנאשם מס' 7 – עו"ד גאנם

**גזר דין**

לאחר שמיעת מלוא הראיות בתיק זה, ניתנה על ידי ביום 21.9.08 הכרעת דין על פיה בוטל בפריט האישום השני שבכתב האישום האישום בעבירה של הספקת גז ללא רשיון, עבירה לפי סעיפים 9 ו- 25 ל[חוק הגז](http://www.nevo.co.il/law_html/law01/058_001.htm) (בטיחות ורישוי), תשמ"ט- 1989, ככל שיוחס לנאשמים 1 ו- 3.

כל הנאשמים זוכו מהעבירה של אי קיום [כללי בטיחות בעבודה](http://www.nevo.co.il/links/law/?link=כללי%20הבטיחות%20בעבודה) לפי תקן רשמי, עבירה לפי סעיפים 7 + 19 ל[חוק התקנים](http://www.nevo.co.il/law_html/law01/232_001.htm) בכל המתייחס למיקום מיכלי הגז במסעדה, לכך כי מכשירי הגז שהיו בשימוש לא היו תקינים ולא תאמו לדרישות תקן 158 וכי לא היו מצוידים באביזר בטיחות טרמוקפל ולא היה עליהם סימון היצרן, בניגוד לתקן 5056 והוראות מפרט טכני 381 של מכון התקנים.

הנאשמים מס' 1, 3, 4, 5, 6, 7, זוכו מהעבירה של ביצוע עבודות גז על ידי מי שאינו מורשה לפי סעיפים 9 ו- 25(א) ל[חוק הגז](http://www.nevo.co.il/law_html/law01/058_001.htm) (בטיחות ורישוי) תשמ"ט- 1989 וסעיף 2 ל[צו הפיקוח על מצרכים ושירותים](http://www.nevo.co.il/links/law/?link=צו%20הפיקוח%20על%20מצרכים%20ושירותים) (התקנת מתקני גז) תשל"ח-1977.

כל הנאשמים הורשעו בעבירה של הספקת גז למתקן שאינו בטיחותי בניגוד לסעיף 7 ל[צו הפיקוח על מצרכים ושירותים](http://www.nevo.co.il/links/law/?link=צו%20הפיקוח%20על%20מצרכים%20ושירותים) (הבטחת האספקה של גפ"מ), תשמ"ט- 1989+39(ג)4+39ב' ל[חוק הפיקוח על מצרכים ושירותים](http://www.nevo.co.il/links/law/?link=חוק%20הפיקוח%20על%20מצרכים%20ושירותים) תשי"ח-1957.

כן הורשעו הנאשמים 1, 2, 3 ו-4 בעבירה של אי קיום [כללי בטיחות בעבודה](http://www.nevo.co.il/links/law/?link=כללי%20הבטיחות%20בעבודה) לפי תקן רשמי, עבירה לפי סעיפים 9+17 ל[חוק התקנים](http://www.nevo.co.il/law_html/law01/232_001.htm) בכל המתייחס לאי התקנת ברז ראשי וברזי שלוחה במערכת הגז במסעדה. הנאשם מס' 7 הורשע בעבירה של אי קיום [כללי בטיחות בעבודה](http://www.nevo.co.il/links/law/?link=כללי%20הבטיחות%20בעבודה) לפי תקן רשמי, עבירה לפי סעיפים 9+17 ל[חוק התקנים](http://www.nevo.co.il/law_html/law01/232_001.htm) בכל המתייחס לאי התקנת ברז ראשי וברזי שלוחה במערכת הגז במסעדה.

הנאשם מס' 2 הורשע בעבירה של ביצוע עבודות גז על ידי מי שאינו מורשה לפי סעיפים 9 ו- 25(א) ל[חוק הגז](http://www.nevo.co.il/law_html/law01/058_001.htm) (בטיחות ורישוי) תשמ"ט-1989 וסעיף 2 ל[צו הפיקוח על מצרכים ושירותים](http://www.nevo.co.il/links/law/?link=צו%20הפיקוח%20על%20מצרכים%20ושירותים) (התקנת מתקני גז) תשל"ח-1977.

הנאשמים 1 ו-3 הורשעו בעבירה של החזקה ושיווק גז במיכלי ספק אחר לפי סעיף 3 ל[צו הפיקוח על מצרכים ושירותים](http://www.nevo.co.il/links/law/?link=צו%20הפיקוח%20על%20מצרכים%20ושירותים) (סימון ומילוי מיכלי גז) תשנ"א-1991 יחד עם סעיף 39ב' ל[חוק הפיקוח על מצרכים ושירותים](http://www.nevo.co.il/links/law/?link=חוק%20הפיקוח%20על%20מצרכים%20ושירותים) תשי"ח-1957.

 הכול כפי שפורט בהכרעת הדין.

בטיעוני נציג המאשימה לענין העונש הדגיש את חומרת מעשי הנאשמים שהורשעו בעבירות שעניינן הפרת כללי בטיחות שסכנתם לשלום הציבור גדולה ועתר כי יוטל על כל אחד מן הנאשמים קנס וכן יחוייב בהתחייבות, הכול לפי נתוני הנאשמים וחלקם באירועים.

ב"כ הנאשמים ביקשו להקל בדינם של הנאשמים, תוך שהינם מפנים לכך שהנאשמים זוכו מחלק ניכר של העבירות שיוחסו להם בכתב האישום וכאשר העבירות מהן זוכו הינן חמורות יותר מאלה בהן הורשעו, הרשעות שהינן, בפועל, בעבירות טכניות במהותן.

בהתחשב בנסיבות כולן, ובמכלול הנתונים שבאו בפני בית המשפט, לרבות חלקו של כל אחד מן הנאשמים בעבירות בהן הורשע, הנני סבורה כי לא יהא זה נכון ומידתי לאבחן לענין העונש בין הנאשמים 1, 4 ו-7 לנאשמים 2, 3, 5 ו-6.

אשר על כן, הנני דנה כל אחד מן הנאשמים לתשלום קנס כספי בסך של 5,000 ₪ או 25 ימי מאסר תמורתו, כאשר חלופת המאסר אינה מתייחסת לנאשמת מס' 5.

הקנסות ישולמו עד ליום 15.1.09.

כן הנני מחייבת כל אחד מן הנאשמים לחתום על התחייבות עצמית על סך של 15,000 ₪ להמנע תוך שלוש שנים מהיום מביצוען של עבירות זהות.

הנאשם מס' 6 יחתום על התחייבותה של הנאשמת מס' 5.

בהעדר חתימה – יאסר כל אחד מן הנאשמים למשך 45 יום.

בהתחשב בכך שקיימת תקלה במערכת המיחשוב ולא ניתן להוציא עותקים של גזר הדין, יחתמו הערבויות עד ליום 25.12.08.

**<#4#>**

<

רחל חוזה 54678313-2032/06

**והודעה זכות הערעור תוך 45 יום מהיום.**

|  |
| --- |
| **ניתנה והודעה היום י"ח כסלו תשס"ט, 15/12/2008 במעמד הנוכחים.**  <> |
| <**רחל**><**חוזה** >**,** <**סגנית נשיא** > |

>

5129371

54678313

**5129371**

**54678313**

הוקלד על ידי: <פנינה ברבי>

נוסח מסמך זה כפוף לשינויי ניסוח ועריכה