|  |  |  |
| --- | --- | --- |
| <<**בית משפט השלום ברמלה**> | | |
| <<**ת"פ**><**2091-07**><**מ.י. לשכת תביעות מרחב שפלה - פלילי נ' קסלסי ואח'** >> |  | <**14 יולי 2009**> |

|  |  |  |
| --- | --- | --- |
| **בפני כב' ה**<**שופט ד"ר עמי קובו**> |  |  |

|  |  |
| --- | --- |
| **ה**<**מאשימה**> | <<><**מ.י. לשכת תביעות מרחב שפלה - פלילי**>> |
| **נגד** | |
| **ה**<**נאשם**> | <<><**אושרי קסלסי**><>> |

>

<#2#>

נוכחים:

ב"כ המאשימה, עו"ד טל ארד

ב"כ הנאשם, עו"ד ברנשטיין

הנאשם- בעצמו

**גזר דין**

**בי****ום 11.6.09, הורשע הנאשם בהתאם להודאתו בעובדות כתב האישום המתוקן בעבירות הבאות:**

**תקיפת שוטר במילוי תפקידו, עבירה לפי סעיף 273 ל**[**חוק העונשין**](http://www.nevo.co.il/law_html/law01/073_002.htm)**, תשל"ז- 1977 (להלן: "החוק); ניסיון להיזק בזדון, עבירה לפי סעיפים 452 ו-25 לחוק; הכשלת שוטר במילוי תפקידו, עבירה לפי סעיף 275 לחוק והעלבת עובד ציבור, עבירה לפי סעיף 288 לחוק.**

**על פי עובדות כתב האישום המתוקן בתאריך 24.9.05 ברמלה, בעקבות קריאת עזרה של קטטה, הגיעו למקום שוטרים.**

**הנאשם תקף את אחד השוטרים בכך שנתן לו אגרופים בחלקי גופו, בעט בו וכן דחף אותו עד שנפל לרצפה. בעקבות זאת, נעצר הנאשם ונלקח לניידת משטרה. בתוך הניידת ניסה הנאשם להזיק בזדון לניידת בכך שבעט בדלת הניידת וכן, הכה על חלונות הניידת.**

**בהמשך לכך, הכשיל הנאשם את השוטרים במילוי תפקידם בכך שפתח את דלת הניידת, קפץ ממנה והחל לרוץ עד שנתפס.**

**לאחר שהוכנס בשנית לניידת, תקף הנאשם את אחד השוטרים בכך שירק עליו, בעט בו וכן נשך אותו בידו. בעקבות זו, נזקק השוטר לטיפול רפואי בבית החולים.**

**כמו כן, העליב הנאשם את אחד השוטרים בכך שגידף אותו במילים בוטות.**

**הצדדים הגיעו להסדר טיעון שבמסגרתו הודה הנאשם.**

**לפי הסדר הטיעון, עתרו הצדדים במשותף לעונש של שישה חודשי מאסר אשר ירוצה בעבודות שירות, ומאסר על תנאי וכן התביעה עתרה לקנס כאשר ההגנה עתרה להימנע מעונש של קנס.**

**בעניין זה אציין כי הסדר הטיעון שאליו הגיעו הצדדים הינו הסדר קל וספק אם יש בו כדי להלום את חומרת העבירות שביצע הנאשם.**

**זאת אף בפרט לאור עברו הפלילי המשמעותי של הנאשם אשר כולל עבירות אלימות קודמות וכן עבירות כלפי שוטרים.**

**בעניין זה יש אף ליתן את הדעת לכך שתלוי ועומד נגד הנאשם מאסר על תנאי בן ארבעה חודשים שהינו בר הפעלה בתיק זה.**

**לאחר ששקלתי את טיעוני הצדדים, החלטתי בסופו של דבר שלא לסטות מהסדר הטיעון.**

**יחד עם זאת, לאור החומרה הרבה של המעשים ולאור עברו הפלילי של הנאשם, סבורני שלא ניתן להיעתר לבקשת ההגנה להימנע מהטלת קנס.**

**בעניין זה אני לוקח בחשבון את טיעוני ההגנה לפיהם מדובר אמנם בעבירה משנת 2005, כאשר מאז לא נפתחו לנאשם תיקים נוספים וכן לטענת ההגנה לפיה הנאשם הותקף הוא במסגרת האירוע. ואולם אין בכך כדי להוביל למסקנה שיש להימנע מהטלת קנס ממשי על הנאשם.**

**העבירות של תקיפת שוטרים הינן עבירות חמורות ולא בכדי קבע המחוקק עונש מאסר מינימאלי בגין עבירה זו כאמור בסעיף 273 לחוק.**

**אשר על כן, אני גוזר על הנאשם את העונשים הבאים:**

**1. שישה חודשי מאסר בפועל אשר ירוצו בדרך של עבודות שירות. על פי חוות דעת הממונה עבודות השירות תבוצענה במרכז חינוכי כפר חב"ד בימים א'-ה' בין השעות 08:00 עד 16:00. תחילת עבודות השירות ביום 2.8.09.**

**2. אני מפעיל את עונש המאסר על תנאי בן ארבעה חודשים אשר נגזר על הנאשם על ידי כב' השופטת בוסתן בבית משפט זה, ב**[**ת"פ 1671/04**](http://www.nevo.co.il/links/psika/?link=תפ%201671/04)**. עונש המאסר על תנאי יופעל בחופף לעונש שהוטל בגין תיק זה.**

**3. אני מטיל על הנאשם שמונה חודשי מאסר על תנאי לבל יעבור הנאשם במשך שלוש שנים מהיום כל עבירה שבה הורשע וכן כל עבירת אלימות, למעט איומים.**

**4. אני מטיל על הנאשם שישה חודשי מאסר על תנאי לבל יעבור הנאשם במשך שלוש שנים מהיום כל עבירת איומים.**

**5. קנס כספי בסך 4,000 ₪ או חודשיים מאסר תמורתו. הקנס ישולם בעשרה תשלומים חודשיים שווים ורצופים שהראשון שבהם ביום 1.11.09.**

**זכות ערעור לבית המשפט המחוזי תוך 45 ימים מהיום.**

**<#5#>**

<

**ניתנה והודעה היום כ"ב תמוז תשס"ט, 14/07/2009 במעמד הנוכחים.**

5129371

ד"ר עמי קובו 54678313

54678313

|  |
| --- |
| <> |
| **ד"ר** <**עמי**><**קובו**>**,** <**שופט**> |

>

הוקלד על ידי: <ליטל גודלי>

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)