בית המשפט המחוזי בחיפה

ת"פ 215/99

בפני:נ הרכב כב' השופטים מ. לינדנשטראוס - נשיא

[אב"ד] ס. ג'ובראן, שופט מ.נאמן, שופט

בעניין המאשימה:ב מדינת ישראל

נגד

הנאשם:ו מוחמד בן אחמד אבו אלחיר

ע"י ב"כ עוה"ד ז. פלאח

גזר-דין

הנאשם, הורשע על ידינו בכתב האישום המתוקן בעבירה של הריגה, עבירה לפי סעיף 298לחוק העונשין התשל"ז-1977, ובעבירות בנשק שלא כדין (החזקה ונשיאה) ­עבירות על סעיפים 144(א) (רישא) ו(ב) (רישא) לחוק העונשין התשל"ז-.1977

עפ"י עובדות כתב האישום, התגוררו הנאשם ואחמד כיאל (להלן:נ אחמד) בבית

דירות בכפר מכר.

היחסים בין אחמד לבין הנאשם היו מעורערים והחמירו עוד עובר לתאריך 11.5.99

עקב מריבה שפרצה בין אחיותיו של הנאשם ובנו של אחמד.

בתאריך 11.5.99, התקוטטו הנאשם ואחמד בשעות הצהריים. בשעה 19.00לפנות ערב, נסעו אחמד ואחיו אל הבניין, על מנת לנסות וליישר הדורים עם הנאשם ומשפחתו. עם הגיעם לבניין, ירד אביו של הנאשם מדירתו ואז התפתחה קטטה בין האב לאחד מבני משפחת כיאל (יוסף כיאל) ושאר האחים בני משפחת כיאל נעמדו ברחבה צמודה לדירתו של אחמד.

הנאשם הבחין במתרחש מחלון דירתו, ניגש לחדרו והצטייד באקדח חצי אוטומטי מקליבר 9מ"מ ובו מחסנית וכדורים אותם החזיק בתיק שחור בחדר השינה שלו. הנאשם נשא את האקדח ואת התחמושת בלא היתר עפ"י דין להחזיקם או לשאתם.

הנאשם עלה במדרגות המובילות אל המרפסת הצופה אל הרחבה בה עמדו המנוח ואחיו כשהוא מצויד באקדח. הוא ניסה לירות באקדח בכיוון של המנוח ואחיו אך לא הצליח בכך מכיוון שנוצר מעצור באקדח, או אז שיחרר הנאשם את המעצור, דרך את האקדח פעם נוספת, כיוון את האקדח אל המנוח ואחיו וירה כדור. הקליע שירה הנאשם מהאקדח גרם למותו של המנוח.

בהמשך, כאשר אחיו של המנוח נמלטו מן המקום, עלה הנאשם חזרה לדירתו, הצטייד בסכין ורדף אחריהם עד שנעצר על ידי מאן דהוא.

אלו העובדות בהן הודה הנאשם בישיבה מיום 1.11.99, וזאת לאחר שעובדות כתב האישום תוקנו והוראת החיקוק שייחסה לנאשם תחילה עבירת רצח, תוקנה לעבירת הריגה ועבירות בנשק שלא כדין.

הנאשם, רווק בן 22המתגורר בבית הוריו. הוא נמצא במעצר מיום .11.5.99

שירות המבחן, בתסקירו א', נמנע מהמלצה לגבי הנאשם וזאת עקב חומרת העבירה

והקושי של הנאשם לקבל אחריות על האירוע ולהביע חרטה.

מהתסקיר עולה, כמו כן, שבתפיסה המשפחתית תופסים בני משפחתו את התנהגותו של הנאשם כהתנהגות גברית, נאמנה, מגינה ומכבדת "מסרים" שאינם מאפשרים לנאשם לחוש אשמה, כאב וחרטה על מעשיו.

יצויין כמו כן כי לנאשם הרשעה קודמת של פציעה בנסיבות מחמירות, עבירה על

סעיף 335(א)(1) לחוק העונשין התשל"ז-1977, על כך שדקר אדם בסכין. ראה בעניין

זה ת.פ. 1589/98 של בית משפט השלום בעכו, בו נדון הנאשם למאסר בפועל

לתקופה של 6חודשים ולמאסר על תנאי של שנה למשך שלוש שנים שלא יורשע באותה

עבירה.

התובע ציין בפנינו שהנאשם פעל במקרה זה כאשר לא נשקפה סכנה ממשית לאביו.

לא הושגה גם "סולחה" עד כה בפרשה זו בין המשפחות היריבות.

עוד נזכיר כי המנוח היה בן 35במותו, אב לשני ילדים בני 3.5ושנתיים

ומסכימים אנו עם התובע באומרו כי הילדים התייתמו מאב ויצטרכו לחיות עם תוצאות

מעשיו של הנאשם לכל ימי חייהם.

העידו בפנינו עדים מספר לגבי אופיו של הנאשם. העדים הציגו את הנאשם ואת אביו כאנשים בעלי אופי טוב והנאשם הוגדר כאדם צנוע וביישן וכספורטאי טוב.

גם אביו של הנאשם העיד בפנינו כאשר לדבריו המשפחה, בכל זאת, נמצאת בשלבי סיום לעריכת הסולחה, מה גם שמשפחת המנוח הם קרוביהם של בני משפחת הנאשם (בני דודים של אשתו של אבי הנאשם).

אימו של הנאשם ביקשה גם היא את רחמי בית המשפט. הנאשם, לפני גזירת העונש, אמר לנו כי הוא איננו פושע ורצה רק להגן על משפחתו. גם הוא ביקש את רחמי בית המשפט.

עפ"י תסקיר שירות המבחן, מתקשה הנאשם לקחת אחריות על האירוע ולהביע חרטה

על המקרה, וגם אנו התרשמנו שבקשת הסליחה של הנאשם, נאמרה רק בחצי פה.

אין להתעלם מהעובדה כי כאן קופחו חייו של אדם כתוצאה משימוש בנשק על ידי הנאשם ולא ניתן עוד לתקן את התוצאה הנוראה לה גרם הנאשם. משפחת המנוח נתייתמה מאבי המשפחה, שהותיר כאמור שני ילדים רכים בשנים.

הנאשם נדון כבר על גרימת פציעה שלא כדין כפי שפורט לעיל. מסכימים אנו עם ב"כ המדינה שבמקרים אלו דוגמת המקרה שלפנינו, יש לתת ביטוי מתאים לאינטרס הציבור המחייב הטלת עונש מרתיע על עבירת ההריגה בה הורשע הנאשם. אין אנו מתעלמים, אומנם, מהנסיבות האישיות שהעלו בפנינו עדי האופי ומהאמור בתסקיר שירות המבחן (הנמנע מהמלצה כלשהי).

אין ערך חשוב יותר בחברה מאשר הערך של שמירת חיי אדם. קיפוח חיי אדם מחייב, לכן, עונש שיהיה בו גם ביטוי של הרתעה ליחיד ולרבים, וזאת, כאמור, מבלי להתעלם מהנסיבות האישיות של הנאשם העומד לדין.

5129371 בהתחשב בכל הנסיבות, לחומרא ולקולא, אנו דנים את הנאשם ל- 18שנות מאסר, שמתוכן יהיו 16שנה לריצוי בפועל בניכוי תקופת מעצרו מיום 11.5.99, ואילו שאר העונש יהיה מאסר על תנאי למשך שנתיים מתום ריצוי עונש המאסר בפועל, והתנאי הוא על כל עבירת אלימות מסוג פשע בה יורשע הנאשם.

זכות ערעור תוך 45יום מהיום לבית המשפט העליון.

ניתן היום, י"א בשבט תש"ס, (18/1/2000), במעמד הצדדים והנאשם.

נוסח זה כפוף לשינויי עריכה וניסוח