|  |  |  |  |  |  |
| --- | --- | --- | --- | --- | --- |
| **בית משפט השלום בנצרת** | | | |  | |
| **ת"פ 21931-11-10 מדינת ישראל נ' שיבלי** | |  | **16 מרץ 2011** |  | |
| **בפני כב' השופטת יפעת שיטרית** | | | | |  |
| **המאשימה** | **מדינת ישראל** | | | | |
| **נגד** | | | | | |
| **הנאשם** | **ראני שיבלי** | | | | |

<#1#>

נוכחים:

מטעם המאשימה: עו"ד קורין

מטעם הנאשם: בעצמו וע"י ב"כ עו"ד שלומי שרון

**גזר דין**

סופו של יום ולאחר שערכתי איזון בין מקבץ הנסיבות לחומרא ולקולא, אני משיתה על הנאשם את העונשים כדלקמן:

1. 6 חודשי מאסר בפועל אשר ירוצו על דרך עבודות השירות, בהתאם לחוות דעת הממונה על עבודות השירות שהוגשה בעניינו. הנאשם ירצה את עבודות השירות בבית אבות "דבורי'ה", בימי העבודה ובשעות העבודה, כמפורט בחוות דעת הממונה. נוכח העובדה, כי מועד תחילת ריצוי עבודות השירות הנקוב בחוות הדעת חלף, אני קובעת, כי הנאשם יחל בריצוי עבודות השירות ביום 27.3.11. במועד זה בשעה 8:00 יתייצב הנאשם בפני המפקח על עבודות השירות, יחידת עבודות שירות, מחתם בית סוהר "חרמון". הנאשם יעדכן את משרד הממונה בכל שינוי, אם יחול, בכתובת מגוריו, יעמוד בתנאי הפיקוח וביקורות הפתע. כל הפרה בעבודות השירות תביא להפסקה מנהלית ולריצוי העונש במאסר ממש.
2. 10 חודשי מאסר על תנאי והתנאי הוא שהנאשם לא יעבור תוך תקופה של 3 שנים מהיום כל עבירה בנשק בהתאם להוראת סעיף 144 ל[חוק העונשין](http://www.nevo.co.il/law_html/law01/073_002.htm) ויורשע בגינה.
3. 6 חודשי מאסר על תנאי והתנאי הוא שהנאשם לא יעבור תוך תקופה של 3 שנים מהיום כל עבירת רכוש ויורשע בגינה.
4. אני משיתה על הנאשם קנס בסך 5,000 ₪ או 30 ימי מאסר תמורתו. הקנס ישולם ב-5 תשלומים חודשיים, שווים ורצופים בסך 1,000 ₪ כל אחד. התשלום הראשון ישולם בתוך 30 יום מהיום ובאופן רציף ועוקב. אי עמידה באחד התשלומים במועד תגרור תוספת פיגורים כדין.

המזכירות תמציא העתק מגזר דין זה לממונה על עבודות השירות.

הודעה זכות ערעור תוך 45 יום לבית המשפט המחוזי.

<#3#>

**ניתן והודע היום י' אדר ב תשע"א, 16/03/2011 במעמד הנוכחים.**

|  |
| --- |
|  |
| **יפעת שיטרית, שופטת** |

<#4#>

**החלטה**

בנסיבות העניין, נוכח הפסיקה הנוהגת וכדי לאפשר למאשימה לשקול הגשת ערעור לבית המשפט המחוזי, הנני מעכבת בזאת את מועד תחילת ריצוי עבודות השירות וזאת למשך 45 יום מהיום. באם יוחלט שלא להגיש ערעור, כי אז תודיע כל כך המאשימה מוקדם ככל שניתן, הן לבית המשפט בהודעה מתאימה והן לב"כ הנאשם. בתאריך 1.5.11 ובהעדר החלטה מוסמכת אחרת, יתייצב הנאשם בפני המפקח על עבודות השירות בשעה 8:00 בהתאם לגזר דין זה. באם תומצא הודעה קודם לכן אודות החלטה שלא להגיש ערעור, כי אז בהתאם להודעה שתומצא על ידי המאשימה, תינתן החלטה משלימה על ידי בית המשפט, למועד תחילת ריצוי עבודות השירות.

המזכירות תמציא העתק החלטה זו לממונה על עבודות השירות.

<#5#>

**5129371**

יפעת שיטרית 54678313

**54678313ניתנה והודעה היום י' אדר ב תשע"א, 16/03/2011 במעמד הנוכחים.**

|  |
| --- |
|  |
| **יפעת שיטרית, שופטת** |

הוקלד על ידי: אייל פלק

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)