|  |  |  |
| --- | --- | --- |
| **בית משפט השלום בכפר סבא** | | |
| **ת"פ 2240-09 מ.י. פרקליטות מחוז המרכז נ' אבו בכר בן רואידה** |  | **23 מאי 2010** |

|  |  |
| --- | --- |
|  | 4560/09 |

|  |  |  |
| --- | --- | --- |
|  | **בפני כב' השופט מיכאל קרשן** | |
| **המאשימה** | | **מ.י. פרקליטות מחוז המרכז** |
| **נגד** | | |
| **הנאשם** | | **מחמוד אבו בכר בן רואידה (עציר)** |

<#2#>

נוכחים:

ב"כ המאשימה עו"ד שרגנהיים

ב"כ הנאשם עו"ד בויראת עאדל

הנאשם – הובא

**גזר דין**

ביום 8.4.10 הודה הנאשם, והורשע על פי הודייתו, בעבירות של החזקת נשק שלא כדין והחזקת תחמושת שלא כדין. עובדות כתב האישום בהן הודה הנאשם, מדברות בכך שהנאשם, שהינו אזרח ותושב ישראל נכנס ביום 24.8.09 ביחד עם שניים מחבריו, ממחסום 407 מכיון ג'נין לשטח מדינת ישראל ברכב מסוג מיצובישי. ברכב האמור נמצאו נשק מסוג קלאצ'ניקוב ועמו כוונת טלסקופית עטופה בבד, מוסלקים בתוך דופן בדלת הרכב. כן נמצאה מתחת למושב הנוסע מחסנית ריקה.

כאמור, הנאשם הודה בעובדות כתב האישום עוד ביום 8.4.10, אולם היום ציין כי המחסנית היתה יחד עם הנשק. עוד יצוין, כי נוכח דברים שאמר הנאשם לקצינת המבחן, בררתי כי הנאשם אכן מודה בעובדות כתב האישום, ולאחר ששמעתי אותו היום, נחה דעתי כי הודאתו האמורה היא הודאה כנה ואמיתית.

בשל העובדה כי מיקום הימצאות המחסנית אינו משפיע על ההרשעה, לא ראיתי לתקן את הכרעת הדין.

הנאשם הוא צעיר לימים. כבן 20. לא נרשמו לחובתו הרשעות פליליות כלשהם וזוהי הסתבכותו הראשונה עם החוק. תסקיר שירות המבחן אשר הוגש אודות הנאשם, מתאר תמונה מורכבת ובוודאי לא מדובר בתסקיר חיובי לטענת ב"כ הנאשם. עם זה, האמור בתסקיר אינו שלילי במידה שצריכה לפי השקפתי להטות את הכף לחובת הנאשם.

הצדדים התקשרו ביניהם בהסדר טיעון, לפיו יגזר על הנאשם עונש בן 14 חודשי מאסר בפועל וכן ענישה נלווית. לאחר ששמעתי את טענות הצדדים לעונש, ועיינתי בפסיקה שהוצגה לי, מוצא אני כי ההסדר ראוי הוא, אם כי דעתי היא, כי נוכח תפיסת הכוונת הטלסקופית יחד עם הנשק ההתקפי, ניתן לומר שההסדר הוא על הצד הנמוך. אין להתעלם מכך שהנאשם חסך בזמן שיפוטי כאשר הודה במסגרת ההסדר, וכן אין להתעלם מן האינטרס הציבורי בכיבוד הסדרי טיעון באופן כללי. כמו כן, יש להתחשב בקושי הראייתי שעמד בפני התביעה עת צריכה היתה לנהל את ההליך הפלילי נגד הנאשם בהסתמך בעיקר על החזקה הקבועה בחוק.

כאמור דעתי כי ההסדר בסך הכל ראוי ומאזן נכונה בין האינטרסים השונים ובדעתי לכבדו.

אשר על כן, אני גוזר על הנאשם את העונשים הבאים:

1. 14 חודשי מאסר בפועל החל מיום 24.8.09 – המועד בו נעצר הנאשם בתיק זה.

2. 10 חודשי מאסר על תנאי שלא יעבור הנאשם בתקופה בת 3 שנים מיום שחרורו, עבירה לפי סעיף 144 ל[חוק העונשין](http://www.nevo.co.il/law_html/law01/073_002.htm) או כל עבירת אלימות.

3. קנס כספי בסך 5,000 ₪ ב- 10 תשלומים חודשיים ושווים החל ביום 1.6.10.

**בהתאם להסכמת הצדדים, יוחזר הרכב שנתפס מידי הנאשם לידי אחיו, מר אבו בכר מוחמד ת.ז 066491895.**

הנשק והמחסנית יחולטו או יושמדו לפי שיקול דעת המשטרה.

**זכות ערעור לבית המשפט המחוזי מרכז תוך 45 יום מהיום.**

<#4#>

**ניתנה והודעה היום י' סיון תש"ע, 23/05/2010 במעמד הנוכחים.**

5129371

5129371

מיכאל קרשן 54678313-2240/09

5467831354678313

|  |
| --- |
|  |
| **מיכאל קרשן, שופט** |

הוקלד על ידי: מירי אלפסי

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)