|  |  |
| --- | --- |
| **בית משפט השלום ברמלה** | |
| ת"פ 22782-12-16 רשות המיסים ירושלים-מחלקה פלילית נ' מ. מגידו הנדסה ויזמות (2009) בע"מ ואח' |  |

|  |  |  |
| --- | --- | --- |
| **בפני** | **כבוד השופט הישאם אבו שחאדה** | |
| **בעניין:** | **המאשימה - מדינת ישראל  רשות המיסים ירושלים-מחלקה פלילית** |  |
|  |  | |
|  | **נגד**  **הנאשמים** | |
|  | **1. מ. מגידו הנדסה ויזמות (2009) בע"מ**  **2. עבדאללה מחארב ע"י עוה"ד עדי ארליך** |  |
|  |  | |

חקיקה שאוזכרה:

[פקודת מס הכנסה [נוסח חדש] - לא מרובד](http://www.nevo.co.il/law/84255): סע' [216(4)](http://www.nevo.co.il/law/84255/216.4), [224א](http://www.nevo.co.il/law/84255/224a)

|  |
| --- |
| **גזר דין** |

1. על פי עובדות כתב האישום, הנאשמת 1 הינה חברה פרטית שהתאגדה ונרשמה כחוק ועסקה בתחום הבניה. נאשם 2 שימש כמנהל פעיל של הנאשמת 1. מחזורי העסקאות של הנאשמת 1 היו כדלקמן: בשנת 2013, סך של 18,666,852 ₪ ובשנת 2014 סך של 4,819,362 ₪. הנאשמים הודו בעובדות כתב האישום ולכן הורשעו בעבירות שיוחסו להם.

2. על פי עובדות האישום הראשון, הנאשמים 1 ו-2 לא הגישו במועד לפקיד השומה את הדו"ח על הכנסותיה של נאשמת 1 לשנת המס 2013, וזאת ללא סיבה מוצדקת. בעקבות זאת, הנאשמים הורשעו בביצוע עבירה של אי הגשת דו"ח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255) [נוסח חדש] התשכ"א – 1961. בתוקף תפקידו כמנהל פעיל, נאשם 2 הורשע גם בביצוע עבירה לפי [סעיף 224א](http://www.nevo.co.il/law/84255/224a) ל[פקודת מס הכנסה](http://www.nevo.co.il/law/84255).

3. על פי עובדות האישום השני, הנאשמים 1 ו-2 לא הגישו במועד לפקיד השומה את הדו"ח על הכנסותיה של נאשמת 1 לשנת המס 2014. בעקבות זאת, הנאשמים 1 ו-2 הורשעו בביצוע עבירה של אי הגשת דו"ח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255) [נוסח חדש] התשכ"א – 1961. בתוקף תפקידו כמנהל פעיל, נאשם 2 הורשע גם בביצוע עבירה לפי [סעיף 224א](http://www.nevo.co.il/law/84255/224a) ל[פקודת מס הכנסה](http://www.nevo.co.il/law/84255).

4. המחדלים מושא כתב האישום הוסרו אך באיחור. קיימת הסכמה בין הצדדים שיש להשית על נאשמת 1 קנס סימלי מאחר ואינה פעילה ובעוד שעל נאשם 2 יש להשית מאסר על תנאי, התחייבות כספית וקנס כספי. המחלוקת בין הצדדים נוגעת רק לגובה הקנס. יובהר שאין לנאשם 2 רישום פלילי קודם.

5. המאשימה טענה שמאחר ומדובר במחזורים בסכומים נכבדים, והדו"חות הוגשו באיחור ניכר של בין שנתיים עד שנתיים וחצי, הקנס הכספי צריך לנוע בין 10,000 ₪ ועד 12,000 ₪ ויש להורות גם על התחייבות כספית.

6. הנאשם 2 טען שהוא עובד כיום כשכיר ומצבו הכלכלי הוא בכי רע וזאת לאור העובדה שצבר חובות שונים ואף ננקטו כנגדו הליכי הוצאה לפועל. הנאשם 2 נשוי ואב לארבעה ילדים שסמוכים לשולחנו.

7. לאור היקף המחזורים לשנים 2013 ו-2014, מתחם הקנס שלו עתרה המאשימה הוא סביר בעיני וגם לוקח בחשבון את מצבו הכלכלי של הנאשם. לאור העובדה שהמחדלים מושא כתב האישום הוסרו, יש להציבו בחלקו התחתון של מתחם הקנס ההולם.

8. לפיכך, הנני משית על הנאשם 2 את העונשים הבאים:

א. 4 חודשי מאסר על תנאי והתנאי הוא שבמשך 3 שנים מהיום הנאשם לא יבצע עבירה לפי [פקודת מס הכנסה](http://www.nevo.co.il/law/84255).

ב. הנאשם ישלם קנס בסך 10,000 ₪, או 20 ימי מאסר תמורתו. הקנס ישולם ב-20 תשלומים חודשיים שווים ורצופים כאשר הראשון שבהם עד ליום 1.6.19 והיתרה בראשון לכל חודש לאחריו. היה ואחד התשלומים לא ישולם במועד אזי יעמוד מלוא סכום הקנס לפירעון מידי.

ג. הנאשם יחתום על התחייבות כספית בסך 5,000 ₪ להימנע במשך 3 שנים מהיום מביצוע עבירה לפי [פקודת מס הכנסה](http://www.nevo.co.il/law/84255). החתימה תתבצע עוד היום במזכירות בית המשפט והיה והנאשם לא יחתום אזי ייאסר למשך עשרה ימים.

9. הנאשמת 1 תשלם קנס בסך 100 ₪ וזאת עד ליום 1.6.19.

10. זכות ערעור תוך 45 ימים.

5129371

54678313ניתן היום, ו' ניסן תשע"ט, 11 אפריל 2019, במעמד הנאשם.

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)

הישאם אבו שחאדה 54678313-/

נוסח מסמך זה כפוף לשינויי ניסוח ועריכה