|  |  |  |  |  |
| --- | --- | --- | --- | --- |
| <**בית משפט השלום בפתח תקווה**> | | | |  |
| <<**ת"פ**><**2321-04**><**מ.י. שלוחת תביעות תחנת פתח תקוה נ' מרעב ואח'** >> |  | <**17 מרץ 2009**> | |  |
| **ה**<**מאשימה**> | | | <<><**מ.י. שלוחת תביעות תחנת פתח תקוה**>> | |
| **נגד** | | | | |
| **ה**<**נאשמים**> | | | <<**1**><**נאצר מרעב**>>  <<**2**><**תומר שוקרון**>> | |

<#2#>

נוכחים:

<<<מאשימה 1> <> <> <מ.י. שלוחת תביעות תחנת פתח תקוה באמצעות ב"כ עו"ד חני יעקובי ועו"ד דור לוי >>

<נאשם 1> <> <נאצר> <מרעב וב"כ עו"ד נבוני>>

<גזר דין בענין הנאשם 1>

1. הנאשם, נאצר בן פאיק מרעב, יליד 5.7.82 , הודה בביצוען של עבירות, כולן בין השנים 2002-2004, הורשע ונתקבל תסקיר.

2. להלן פירוט העבירות בהן הורשע:

(א) ביום 5.12.02 בסמוך לשעה 22:40 יחד עם אחר, פרץ לרכב מזדה חונה ומתוכו גנבו הם רדיו דיסק + 8 דיסקים ותיק, שאלו עבירות לפי סעיפים 413 ו' יחד עם סע' 29 ל[חוק העונשין](http://www.nevo.co.il/law_html/law01/073_002.htm), התשל"ז-1977, וסע' 384 יחד עם סע' 29 לחוק ([ת"פ 2321/04](http://www.nevo.co.il/links/psika/?link=תפ%202321/04)).

(ב) בין התאריכים 22.1.03 ל-23.1.03 פרץ לרכב סוברו שבבעלות מיכאל קמני וגנב מתוכו מצבר, שאלו עבירות לפי סעיפים 413 ו' סיפא ל[חוק העונשין](http://www.nevo.co.il/law_html/law01/073_002.htm) ו-413 ד' (א) לחוק ([ת"פ 1313/04](http://www.nevo.co.il/links/psika/?link=תפ%201313/04)).

(ג) ביום 17.4.03 בשעה 03:30 בתחנת דלק בהרצליה החזיק יחד עם שניים אחרים בשני דלקנים , מכשיר רדיו טייפ ורדיו דיסק חשודים כגנובים ותדלק עם האחרים תוך שימוש בדלקן הגנוב בסכום 305 ₪ .

באותן נסיבות , עם האחרים החזיק ב-6 מברגים ללא הסבר סביר. על כך הורשע בעבירות לפי הסעיפים 413 ו' ל[חוק העונשין](http://www.nevo.co.il/law_html/law01/073_002.htm), התשל"ז-1977, 415 רישא לחוק וכן 409 לחוק. ([פ"א 2161/03](http://www.nevo.co.il/links/psika/?link=פא%202161/03) תחנת גלילות (משנה).

(ד) ביום 27.7.04 בסמוך לשעה 04:40 בת"א יחד עם אחר פרץ לרכב פיג'ו שבבעלות שמוליק מיכאל וגנבו רדיו טייפ סוני. ברכב החזיק עם האחר מברג, פטיש, לנפץ שמשיית ושברי פלג היכולים לשמש לפריצת מבנים ורכבים שאלו עבירות לפי סעיפים 413 ו' ל[חוק העונשין](http://www.nevo.co.il/law_html/law01/073_002.htm), התשל"ז-1977, 413 ד' (א) לחוק, 413 ז' לחוק וסע' 409 לחוק ([ת"פ 9763/04](http://www.nevo.co.il/links/psika/?link=תפ%209763/04) שלום ת"א-יפו).

3. בהסכמת התביעה ובשל גילו ועברו הנקי נתבקש תסקיר של שירות המבחן.

תחילה לא גילה מוטיבציה לבחון לעומק את נסיבות הסתבכויותיו עם החוק ובהמשך הדגיש כי באותה תקופה חבר לחבורה שולית וכי בדעתו לצרף כל תיקיו הפתוחים, לפתוח דף חדש וליישם תוכניות נורמטיביות לעתיד. כמו , נשואין , הקמת בית, תוך הפסקת שימוש בסמים.

עוד דווח כי מאז 7/2004 לא נפתחו תיקים חדשים.

קצין המבחן סבור היה שיש טעם במעורבות טיפולית אלא שהנאשם שלל נזקקות והצהיר שיוכל בכוחותיו לשמור על תפקוד תקין, לכן לא נתנה המלצה להעמידו למבחן.

4. בטעוניה לעונש עמדה עוה"ד נהרי על חומרת העבירות , המשכותן לאורך שנים, הפגיעה באינטרס הציבור, חומרת הנסיבות והעובדה שהנאשם לא רואה בעייתיות בהתנהלותו בשיחותיו עם קצין המבחן. מאידך, נתנה דעתה לעברו הנקי ולכך שמאז 2004 לא נפתחו תיקים , להתנקות מהסם ועל פי אלו עתרה למאסר לריצוי בדרך של עבודות שירות, קנס ומאסר מותנה.

עוה"ד מר נבואני ביקש להסתפק במאסר מותנה, הדגיש חלוף הזמן, הפסקת ביצוע עבירות מאז 2004, ועבר נקי . ציין כי הנאשם נגרר בשעתו אחרי אחרים, כי ניתק קשריו העברייניים, צירף את כל תיקיו , לקח אחריות, עובד בצורה מסודרת, ועל פי כל אלו ביקש לראות את ההסתבכויות עם החוק כפרק שעבר ונסגר בחיי הנאשם.

5. כל אלו בפניי בבואי לגזור דינו של הנאשם.

לוקחת אני בחשבון את ההודיה , החסכון בזמן שיפוטי, חלוף הזמן מאז בוצעו העבירות וניתוק קשרים עבריניים מאז 2004 , ומנגד את חומרת ביצוע העבירות בשעתן, את הזלזול המופגן ברכוש הציבור ושלומו, את הימשכות ביצוען של העבירות במשך כשנתיים למרות דרישת המשפחה לחזור לתפקוד נורמטיבי.

על פי כל אלו, כדי להגן על הציבור בכללותו וכדי להשיג מטרות ההרתעה והגמול אל מול שיקום הנאשם, מטילה אני עליו 9 חודשי מאסר מהם 3 לריצוי בפועל ובדרך של עבודות שירות ואת יתר 6 החודשים לא ירצה אלא אם בתוך 3 שנים מהיום יחזור ויבצע העבירות בהן הורשע או כל עבירת רכוש מכל סוג , נסיון או סיוע לבצעה.

כמו כן, מוטל קנס בגובה 1,500 ₪ או 10 ימי מאסר תחתיו שישולם תוך 30 יום.

את 3 חודשי המאסר ירצה בהסכמתו ועל פי חוו"ד הממונה במרכז לקשיש בראש העין, רחוב שבזי 77, טלפון 03-9388696, בימים א-ה בין 07.30-14.30 בפיקוחו של יוסי אבוחצירא, טלפון  
050-6278574, החל מיום 20.4.09.

בתאריך זה בשעה 08.00 יתייצב הנאשם לצורך קליטה והצבה במפקדת מחוז מרכז יחידת עבודות שירות ת.ד. 81 רמלה, אוטובוס מתחנה מרכזית רמלה או לוד קו 247.

הוסבר לנאשם כי עליו לעדכן את משרד הממונה בכל שינוי, אם יחול, בכתובת מגוריו, וכן שעליו לעמוד בתנאי הפיקוח וביקורות פתע וכי כל הפרה בעבודות השירות עלולה להביא להפסקה מנהלית ולריצוי יתרת העונש במאסר ממש.

לציין כי לנ"ל נערכו 8 בדיקות שתן לצורך איתור ממצאי סם. בשתיים מהבדיקות נמצאו ממצאים של שימוש בסם מסוג אקסטזי. על אף האמור, ולאור מספר רב של בדיקות שיצאו נקיות, החליט הממונה לפנים משורת הדין לאפשר לנאשם לרצות את ענשו בפיקוחו. על הנאשם להבין כי החלטה זו של הממונה ראויה להערכה בשל חשש כי יחזור לסורו.

לפיכך מבהירה אני לנאשם ומתרה בו כי אם ימשיך להשתמש בסם כלשהו – תופסק עבודתו לאלתר, וריצוי המאסר ייעשה מאחורי סורג ובריח.

פקדון שנמצא בתיק זה, בהסכמה, ינוכה מן הקנס.

רכוש עם בעלים - יוחזר לבעליו. רכוש ללא בעלים – יחולט או יושמד לפי שוויו הכלכלי.

**זכות ערעור לביהמ"ש המחוזי תוך 45 יום.**

**5129371**

**54678313<#5#>**

<

**ניתנה והודעה היום כ"א אדר תשס"ט, 17/03/2009 במעמד הנוכחים.**

5129371

54678313

ליה לבאון 54678313-2321/04

|  |
| --- |
| <> |
| <**ליה**><**לבאון**>**,** <**שופטת**>> |

נוסח מסמך זה כפוף לשינויי ניסוח ועריכה