|  |  |  |
| --- | --- | --- |
| **בית משפט השלום ברמלה** | | |
| **ת"פ 2325-08 מ.י. לשכת תביעות מרחב שפלה - פלילי נ' כירי** |  | **08 נובמבר 2009** |

|  |  |  |  |  |
| --- | --- | --- | --- | --- |
| **בפני כב' הסגנית נשיא נירה דסקין** | |  |  |  |
| **המאשימה** | **מ.י. לשכת תביעות מרחב שפלה - פלילי** | | | |
| **נגד** | | | | |
| **הנאשמים** | **עמוס כירי** | | | |

<#2#>

נוכחים:

מאשימה 1 מ.י. לשכת תביעות מרחב שפלה – פלילי – עו"ד סבן נוי

נאשם 1 עמוס כירי – בעצמו

ב"כ עו"ד שלומית יחזקאלי.

**גזר דין**

הנאשם הורשע על פי הודאתו בעבירה של ניסיון הסעה בניגוד ל[חוק הכניסה לישראל](http://www.nevo.co.il/law_html/law01/189_003.htm).

במסגרת הסדר טעון עותרים הצדדים במשותף ובהסכמה לענישה צופה פני עתיד כשלצידה רכיב קונקרטי בדמות של"צ כאשר התביעה עותרת גם להשתת קנס.

הסנגורית מבקשת להימנע מהשתת קנס וזאת נוכח מצבו הבריאותי של הנאשם והעובדה שהוא עובד עבודה חלקית בלבד.

הסנגורית גם הציגה תלושי משכורת של הנאשם כן תיעוד הנוגע לחובותיו של הנאשם המבוצעים בהוצאה לפועל והחלטת רשם הוצאה לפועל באשר לתשלומים שנפגעו בעקבות חקירת יכולת שנערכה לנאשם.

שקלתי טעוני באי כוח הצדדים ונסיבות הענין.

סבורה אני שאין עוד צורך להכביר מילים על פוטנציאל המסוכנות הגלום בעבירות על [חוק הכניסה לישראל](http://www.nevo.co.il/law_html/law01/189_003.htm).

ברגיל עבירות אלה צריכות למענה ענישתי שיהיה בו כדי לענות על אינטרס התגמול וביחוד על אינטרס ההרתעה.

עם זאת, כל מקרה נדון לגופו.

מוצאת אני כי בעקבות החלטות שיצאו מלפני בית המשפט העליון, מקום בו נמנע בית המשפט מהשתת רכיב של מאסר צריך הדבר לקבל ביטוי מאזן בהשתת קנס. יחד עם זאת נוכח טעוני הסנגורית באשר לקשיים כלכליים משמעותיים ומצב בריאותי לקוי, יש מקום להקל ברכיב הקנס באופן משמעותי ובהתאם לכך אף ייקצב.

אשר על כן, על יסוד טעוני באי כוח הצדדים והסדר הטעון אני גוזרת על הנאשם את העונשים הבאים:

1. צו של"צ בהיקף של 200 שעות אשר יבוצע בהתאם לתכנית שגובשה על ידי שירות המבחן במועדון "יום לקשיש" בנתניה.

העבודות תבוצענה פעמיים בשבוע כ- 3 שעות בכל פעם בסיוע לעובדי המקום.

2. 7 חודשי מאסר על תנאי והתנאי הוא שלא יעבור במשך 3 שנים מהיום כל עבירה על [חוק הכניסה לישראל](http://www.nevo.co.il/law_html/law01/189_003.htm).

3. 6 חודשי פסילה על תנאי מלקבל ו/או להחזיק רישיון נהיגה והתנאי הוא שלא יעבור במשך 3 שנים מהיום כל עבירה על [חוק הכניסה לישראל](http://www.nevo.co.il/law_html/law01/189_003.htm).

4. קנס בסך 750 ₪ או 5 ימי מאסר למקרה שהקנס לא ישולם.

לפנים משורת הדין ישולם הקנס ב- 2 תשלומים חדשיים שווים ורצופים אשר ישולמו האחד ביום 15.12.09 והשני ביום 15.1.2010.

זכות ערעור בתוך 45 יום מהיום.

<#4#>

5129371

54678313

**ניתנה והודעה היום כ"א חשון תש"ע, 08/11/2009 במעמד הנוכחים.**

ה נירה דסקין 54678313

|  |
| --- |
|  |
| **נירה דסקין, סגנית נשיא** |

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)