|  |  |
| --- | --- |
| **בית משפט השלום בכפר סבא** | |
| ת"פ 23362-03-10 מדינת ישראל נ' ג'באלי(עציר) | 21 אוקטובר 2010 |

|  |  |  |
| --- | --- | --- |
| **בפני** | **כב' השופטת נאוה בכור** | |
| **בעניין:** | **מדינת ישראל** |  |
|  |  | **המאשימה** |
|  | **נגד** | |
|  | **מהראן ג'באלי (עציר)** |  |
|  |  | **הנאשם** |

**נוכחים:**

**ב"כ המאשימה מתמחה גב' רננה טויטו**

**הנאשם – הובא – ע"י ב"כ עו"ד ג'אבר הי**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [(ג)](http://www.nevo.co.il/law/4216/7.c)

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [192](http://www.nevo.co.il/law/70301/192), [244](http://www.nevo.co.il/law/70301/244), [249](http://www.nevo.co.il/law/70301/249), [377](http://www.nevo.co.il/law/70301/377), [379](http://www.nevo.co.il/law/70301/379), [380](http://www.nevo.co.il/law/70301/380), [382(ב)](http://www.nevo.co.il/law/70301/382.b), [382(ג)](http://www.nevo.co.il/law/70301/382.c)

**ל**

**ל**

|  |
| --- |
| **גזר דין** |

**1.** הנאשם הורשע על פי הודאתו ובמסגרת הסדר טיעון בכתב אישום מתוקן (**במ/1**) המייחס לו ביצוע עבירות של החזקת סם מסוכן שלא לצריכה עצמית לפי [ס' 7(א)](http://www.nevo.co.il/law/4216/7.a) + [(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) [נוסח חדש], התשל"ג – 1973 (להלן:"הפקודה"), החזקת חלק נשק לפי [ס' 144(א)](http://www.nevo.co.il/law/70301/144.a) סיפא ל[חוק העונשין](http://www.nevo.co.il/law/70301), תשל"ז – 1977 (להלן:"החוק"), תקיפת בת זוג הגורמת חבלה של ממש לפי [ס' 380](http://www.nevo.co.il/law/70301/380) + [382(ג)](http://www.nevo.co.il/law/70301/382.c) לחוק, כליאת שווא לפי [ס' 377](http://www.nevo.co.il/law/70301/377) לחוק (2 אישומים), איומים לפי [ס' 192](http://www.nevo.co.il/law/70301/192) לחוק (2 אישומים), שיבוש הליכי חקירה לפי [ס' 244](http://www.nevo.co.il/law/70301/244) לחוק, תקיפת בת זוג לפי ס' [379](http://www.nevo.co.il/law/70301/379)+[382(ב)](http://www.nevo.co.il/law/70301/382.b) לחוק, והטרדת עד לפי [ס' 249](http://www.nevo.co.il/law/70301/249) לחוק – בנסיבות המפורטות בו.

**2.** במסגרת הסדר הטיעון - עתרו הצדדים להשית על הנאשם עונש מאסר בפועל בן 27 חודשים – לרבות הפעלת מע"ת בן 12 חודשים מת.פ. 1203/08 (שלום כפ"ס), ובניכוי ימי מעצרו מיום 7.3.10, מע"ת וקנס בסך 2,500 ₪ שישולם ב- 5 תשלומים שווים ורצופים החל מחודש נובמבר.

בנוסף - הסכימו כי המאשימה תוכל לעתור להשית על הנאשם עונש של פסילה בפועל בת 3 חודשים ופסילה על תנאי, ואילו הסנגור יוכל לעתור לפסילה על תנאי בלבד.

**3.** בעת הצגת הסדר הטיעון טענה ב"כ המאשימה כי הסיבות שהובילו את המאשימה להגיע להסדר הטיעון כפי שהוצג נובעות מכך שהעונש המוסכם הינו ראוי ביחס למיוחס לנאשם בכתב האישום המתוקן, הודייתו חוסכת מזמנו של ביהמ"ש ואת הצורך בעדותה של המתלוננת, כמו גם את הצורך בעדותם של שכנים ומכרים של המתלוננת והנאשם. כן צויינה הסכמת המתלוננת להסדר, וכן כי התגלו קשיים ראייתיים אצל התביעה.

בטיעוניה לעונש הוסיפה לעניין הפעלת המע"ת מת.פ. 1203/08 (שלום כפ"ס) - כי הנאשם הודה והורשע בכך שעפ"י האישום הראשון - החזיק ברשותו בביתה של המתלוננת, שהיתה בת זוגו באותה עת, סם מסוכן מסוג הרואין בכמות של כ- 67 גרם, וכן מחסנית לנשק, ובכך עבר על עבירות של החזקת סם מסוכן שלא לצריכה עצמית והחזקת חלק נשק – וזאת בעת שמע"ת בר הפעלה בן 12 חודשים תלוי ועומד נגדו בגין עבירות אלה.

בעקבות תלונת המתלוננת על עובדות האישום הראשון – המשיך הנאשם לנהוג בה באלימות, תוך שהוא מכוון מעשיו לדברים שמסרה במשטרה.

לעניין הקשיים הראייתיים - טענה כי אלה מתייחסים לחיפוש שנערך (באישום הראשון), לחוסר רצונה של המתלוננת להעיד בפני הנאשם, כמו גם חששם של עדים אחרים, וכן לקושי בהבאת תעודות רפואיות הנוגעות לאלימות שהפגין הנאשם כלפי המתלוננת.

לחובתו של הנאשם עבר פלילי משנת 2008 – ממנו עולה המע"ת אותו מבקשים להפעיל בתיק הנוכחי.

בעתירת הצדדים לעונש נלקחו בחשבון מחד - חומרת העבירות בהן הודה הנאשם, ומאידך - האיזון בדמות הודייתו של הנאשם במיוחס לו, לקיחת האחריות על ידו, והרצון למנוע מהמתלוננת ומהעדים הנוספים את הסבל שבמתן עדותם.

מעבר לכך - עותרת המאשימה להשית על הנאשם 3 חודשי פסילה בפועל ופסילה על תנאי בשל מעורבותו בעבירות הסמים ובגין בכמות הסמים.

מאידך, טען ב"כ הנאשם כי הבסיס לכריתת הסדר הטיעון כפי שהוצג הינו הקשיים הראייתיים המשמעותיים שהתגלו בתיק – כגון ראיות לא קבילות או חלשות, במידה כזו שאינן מגיעות לפוטנציאל הרשעתי בסופו של דבר.

בנוסף לכך - היה הרצון לחסוך את עדותה של המתלוננת, כמו גם של עדים רבים אחרים.

המתלוננת ניהלה מערכת יחסים עם הנאשם, הם לא היו נשואים, ובהסכמתו להסדר הטיעון נתן ביטוי הולם לסטיגמה שיכולה לדבוק במתלוננת, וגם בו – באם היתה באה המתלוננת להעיד על חיי האישות שלה עם הנאשם, שלא היה בעלה כדת וכדין, הדבר היה יוצר במגזר הערבי סטיגמה שלילית, היכולה לפגוע בה מאוד – ואילו כעת הדברים נותרו חסויים, ומלבד העדים האחרים בתיק – זהותה של המתלוננת איננה ידועה.

מעבר לכך - לקח הנאשם אחריות על מעשיו, הביע חרטה, וחסך בזמן שיפוטי יקר – ונמנע הצורך מלהעיד את כל העדים המנויים ברשימה הארוכה של עדי התביעה.

הנאשם הינו צעיר בן 27, ולחובתו הרשעה אחת בה נדון גם למע"ת שאותו עותרים להפעיל בגזה"ד הנוכחי.

רכיבי הענישה בהסדר מאזנים כראוי בין כלל השיקולים, תוך בחינת מצבו הכלכלי הרעוע של הנאשם ביחס לקנס המוסכם.

לעניין רכיב הפסילה בפועל – אין חובה בדין לפסול אדם מלנהוג לאחר שהורשע בעבירת סמים – והדבר ניתן לאיזון בדמות פסילה על תנאי.

הסמים לא נתפסו בכליו של הנאשם או ברכבו, אלא בביתה של המתלוננת, בו היתה לה שליטה מלאה.

היו פגמים הקשורים לקבילות הסמים שנתפסו במהלך החיפוש בו נתפסו הסמים.

אין למתלוננת כל קשר עם הנאשם, ואין להם ילדים משותפים – ילדיה של המתלוננת הם ממערכת יחסים קודמת שלה.

סופו של דבר – עתר לכבד את הסדר הטיעון.

הנאשם הצטער וביקש סליחה על מה שעשה.

**4. הכרעה**

לאחר שנדרשתי לעובדות כתב האישום המתוקן וטיעוני הצדדים לעונש – אני סבורה כי הסדר הטיעון שבין הצדדים, הגם שהינו מקל עם הנאשם – הינו סביר, הוגן ומאוזן – ומביא לידי ביטוי את שיקולי הענישה הרלבנטיים.

עוד אני סבורה כי יש ממש בעתירת ב"כ המאשימה להשית פסילה בפועל על הנאשם, למשך 3 חודשים נוכח עבירת הסמים בה הורשע.

**5.** לפיכך – הנני גוזרת על הנאשם את העונשים הבאים:

א. יופעל מע"ת בן 12 חודשים מת.פ. 1203/08 שלום כ"ס.

ב. מאסר בפועל למשך 27 חודשים, בחופף למע"ת שהופעל כנ"ל.

סה"כ ירצה הנאשם 27 חודשי מאסר – בניכוי ימי מעצרו מיום 07.03.10.

ג. מע"ת בן 12 חודשים למשך 3 שנים מיום שחרורו – שלא יעבור על העבירות בהן הורשע.

ד. קנס בסך 2,500 ₪ שישולם ב- 5 תשלומים שוים רצופים וחודשיים החל מ- 01.01.11.

לא ישולם הקנס או חלקו – ייאסר הנאשם למשך 30 יום במצטבר למאסר שהוטל.

ה. פסילה בפועל למשך 3 חודשים מיום שחרורו.

פסילה על תנאי בת 3 חודשים – למשך שנה מיום שחרורו שלא יעבור על העבירות בהן הורשע.

**6.** לעניין המוצג – חילוט או השמדה לפי שיקול דעת המאשימה, לאחר שפסק הדין יהא חלוט.

5129371

54678313

**7.** זכות ערעור תוך 45 יום מהיום.

5129371

54678313

ניתן היום, 21 אוקטובר 2010, בנוכחות הצדדים.

נאוה בכור 54678313-/

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן