|  |  |  |
| --- | --- | --- |
| **בית משפט השלום בכפר סבא** | | |
| **ת"פ 2345-08 מ.י. שלוחת תביעות כפר סבא נ' סובעי ואח'** |  | **01 יוני 2010** |

|  |  |  |
| --- | --- | --- |
|  | **בפני כב' השופטת נאוה בכור** | |
| **המאשימה** | | **מ.י. שלוחת תביעות כפר סבא** |
| **נגד** | | |
| **הנאשמים** | | **1 עמית סובעי – נדון**  **2 עמית-דו טביב – נדון**  **3 מתן גור** |

<#2#>

נוכחים:

ב"כ המאשימה עו"ד גינדין

הנאשם 3 בעצמו וב"כ עו"ד קירשנברג ענת

**גזר דין**

**הנאשם הורשע על פי הודאתו בעבירות של החזקת סם לצריכה עצמית ושימוש בסמים (בשתי הזדמנויות שונות) וכן בהחזקת אמל"ח – בנסיבות שפורטו בכתב האישום ובתיק הצירוף.**

**ב"כ הצדדים הדגישו את המפורט בתסקיר שירות המבחן בנוגע לנסיבות חייו של הנאשם, את העדר העבר הפלילי לחובתו, את העדר המב"דים לחובתו, את גילו הצעיר – ומכל אלה ביקשו להקיש כי יש להטיל עליו ענישה מרתיעה – כמפורט בהסדר הטיעון.**

**יצויין כי תסקיר שירות המבחן מעורר דאגה. בכל הנוגע לנסיבות שלילת הנזקקות הטיפולית של הנאשם – וזאת על רקע נסיבות צריכת הסמים על ידו. שירות המבחן מציין את רכיבי אישיות של הנאשם שיש בהם כדי להסביר את היותו מתקשה להבין את חומרת התנהגותו – ובסופו של דבר לא היה שירות המבחן יכול לבוא בהמלצה טיפולית בעניינו.**

**למרות המפורט בתסקיר שירות המבחן ובהינתן משקל בכורה לשיקולים לקולא – כגילו של הנאשם (יליד 1987) והעדר עבר פלילי לחובתו, כמו גם הסתבכות נוספת – אני סבורה כי יש להעדיף את שיקולי ההרתעה על פני מיצוי הדין עם הנאשם באופן שגם האינטרס הציבורי יבוא על סיפוקו.**

**עוד יש להתייחס בעניין זה גם לענישה שהוטלה על שותפיו של הנאשם בכתב האישום – שגם עימם לא מוצה הדין.**

**לפיכך אני סבורה כי הסדר הטיעון שבין הצדדים הינו מאוזן, הגם שיש בו הקלה משמעותית עם הנאשם – כמפורט מעלה.**

**בנסיבות אלה הנני גוזרת על הנאשם את העונשים הבאים:**

**א. מאסר על תנאי בן 10 חודשים, למשך שלוש שנים מהיום שלא יעבור עבירות סמים או על סעיף 144 ל**[**חוק העונשין**](http://www.nevo.co.il/law_html/law01/073_002.htm) **תשל"ז – 1977.**

**ב. קנס בסך 1000 ₪ או 21 ימי מאסר תמורתו.**

**הקנס ישולם עד ליום 1.7.10.**

**זכות ערעור תוך 45 יום.**

**<#4#>**

**ניתנה והודעה היום י"ט סיון תש"ע, 01/06/2010 במעמד הנוכחים.**

5129371

נאוה בכור 54678313

54678313

|  |
| --- |
|  |
| **נאוה בכור, שופטת** |

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)