<

|  |  |  |
| --- | --- | --- |
| <**בית משפט השלום בפתח תקווה**> | | |
| <<**ת"פ**><**2448-12-08**><**מדינת ישראל נ' לוי(עציר)**>> |  | <**02 ספטמבר 2009**> |

|  |  |  |
| --- | --- | --- |
| **בפני כב' ה**<**שופטת ליה לבאון**> |  |  |

|  |  |
| --- | --- |
| **ה**<**מאשימה**> | <<><**מדינת ישראל**>> |
| **נגד** | |
| **ה**<**נאשמים**> | <<><**יעקב לוי**>>> |

<#2#>

נוכחים:

<<<מאשימה 1> <> <> <מדינת ישראל> באמצעות ב"כ עו"ד חגי הרוש ומתמחה יוני חדד >>

<<<נאשם 1> <> <יעקב> <לוי וב"כ עו"ד יוחאי>>>

**גזר דין**

1. הנאשם, יעקב לוי, יליד 12.6.1985 הודה במיוחס לו בכתב האישום והורשע בעבירות לפי הסעיפים 144(א) רישא ל[חוק העונשין](http://www.nevo.co.il/law_html/law01/073_002.htm), תשל"ז – 1977, 144(א) סיפא לחוק ו- 412 לחוק.

כעולה מכתב האישום ביום 26.11.08 בשעת ערב הנאשם החזיק בכיסי חולצתו בפצצת תאורה ידנית מס' 127 עם מצנח, וכן בעפרון זיקוקין ו- 7 כדורי זיקוקין.

כמו כן, החזיק בפיר מתחת כניסה לבנין שברחוב ברל כצנלסון 6 בפ"ת בתיק שחור , 19 פצצות תאורה כנ"ל, 9 שקיות המכילות כ"א עפרון זיקוקין וכן 7 זיקוקין, 2 רימוני עשן אפור, 2 רימוני עשן כחול, מיכל ובו 930 כדורים בקוטר 5.56 מ"מ וכן 3 קופסאות המכילות 30 כדורים.

הנשק שבכוחו להמית בבעלות צה"ל, והנאשם החזיקו בלא רשות ועל פי דין וביודעין כי בעוון נלקח.

2. עברו של הנאשם נקי וזו הסתבכותו האחת והיחידה עם החוק, אשר בגינה היה נתון במעצר מיום 26.11.08 ועד 14.1.09.

3. הוצג לי הסדר לפיו התביעה תעתור ל – 6 חודשי ע"ש והנאשם ל-2 חודשים וענישה מרתיעה.

4. בעתירתה לעונש עמדה התביעה על חומרת העבירות ככלל, על המסוכנות שלצידן ועל הדרך הקצרה שמהחזקת נשק ועד לשימוש בו, כאשר לקולא ציינה כי לא מדובר בנשק קלאסי, על פי אלו עתרה להטלת 6 חודשי מאסר לריצוי בדרך של עבודות שירות מאסר על תנאי וקנס.

הסניגור, עו"ד משה יוחאי התייחס לקשיים ראייתיים שבתיק שהובילו להסדר עמד על נסיבותיו האישיות של הנאשם ועל אורחות חייו – שאין ביניהן לבין עבריינות דבר, ביקש להתחשב בהודיה ובחסכון בזמן שיפוטי, בכך שנקלע לאלימות בעת מעצרו ונפגע, ציין כי מדובר בתחביב ומעשה שטות וכי לא היתה לנאשם כל תוכנית עבריינית לגבי הנשק, וביקש גם הוא לכבד ההסדר.

הנאשם עצמו הביע חרטה שנראתה כנה, באשר לעוול שנגרם למשפחתו ולו.

5. מסוכנותו של הנאשם נלמדת מהחזקת מצבור פריטים, כולם עונים על הגדרת 'נשק' ב[חוק העונשין](http://www.nevo.co.il/law_html/law01/073_002.htm), ביכולתם להמית והם מסוכנים לאדם, ומקורם בצה"ל. ללמדך – כי היה מי שנטלם כדי לשלול בעלות לעולמים מצה"ל, מטעמים שלו ולצרכים שלו, החזיקם העבירם או מכרם, והנאשם נטל בהם חזקה שלא כדין, החזיקם במחבוא וגם התכוון להציגם לצרכיו או להשתמש בהם בכל דרך אחרת, ולכן במובדל מהכמות שבתיק – החזיק ברשותו דוגמאות.

הנאשם נטל אחריות והודה בפני בהחזקתם אך מקורם נשאר עלום, כמו גם התוכניות לגביהם בעתיד.

לקולא תחשב לו לנאשם ההודיה וחסכון בזמן שיפוטי, סוגם וטיבם של החפצים - פצצות תאורה ועפרונות זיקוקין, שאינם נשק מסוכן במובהק. שהותו במעצר מאחורי סורג ובריח לבטח הביאה להפנמת הפסול שבמעשה והמסוכנות שלצידו ותהווה גורם מרתיע לו ולדומים לו לעתיד לבוא.

על פי אלו, ולאחר שעיינתי בפסיקה שהוצגה לי, מוצאת אני להטיל על הנאשם את העונשים הבאים:

(א) 6 חודשי מאסר בניכוי ימי מעצרו לרצוי בדרך של ע"ש בהסכמתו – במרכז גריאטרי "גבעת השלושה" ארלוזורוב 35 פ"ת טל' 03-9392058, בימים א-ה משעה 07:30 ועד 15:00 בפיקוחו של יוסי אבוחצירא טל: 6278574050-, החל מיום 12.10.09.

במועד זה בשעה 08:00 יתייצב בפני המפקח על עבודות שירות לצורך קליטה והצבה במפקדת מחוז מרכז, יח' עבודות שירות ת.ד. 81 רמלה 72100, אוטובוס מתחנה מרכזית רמלה או לוד, קו מס. 247.

הוסבר לנאשם כי עליו לעדכן את משרד הממונה בכל שינוי אם יחול בכתובת מגוריו וכן שעליו לעמוד בתנאי הפיקוח וביקורות פתע וכי כל הפרה בעבודות השירות עשויה להביא להפסקה מנהלית ולריצוי יתרת העונש במאסר ממש.

(ב) 6 חודשי מאסר אותם לא ישא אלא אם בתוך 3 שנים מהיום יחזור ויעבור על העבירות בהן הורשע.

(ג) תחמושת שנתפסה – תושמד (תוחזר לצה"ל).

(ד) כמו כן תחתם התחייבות בגובה 5000 ₪, תנאיה כפי התנאי שהוטל, ואם לא תחתם ירצה 15 ימי מאסר.

**זכות ערעור לביהמ"ש המחוזי תוך 45 יום.**

שני פלאפונים יוחזרו לבעלים כנגד הצגת מסמכי בעלות או יחולטו בהעדרם.

פקדון יוחזר למפקיד.

<#4#>

<

**5129371**

**54678313ניתנה והודעה היום י"ג אלול תשס"ט, 02/09/2009 במעמד הנוכחים.**

ליה לבאון 54678313

|  |
| --- |
| <> |
| <**ליה**><**לבאון**>**,** <**שופטת**> |

>

הוקלד על ידי: <נילי קופרמן>

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)