|  |  |  |
| --- | --- | --- |
| **בית המשפט המחוזי בבאר שבע** | | |
| **בפני: כב' ס. הנשיא השופטת ר. יפה-כ"ץ** |  | **21 אפריל 2013**  [**ת"פ 24817-06-10**](http://www.nevo.co.il/links/psika/?NEWPROC=תפ&NEWPARTA=24817&NEWPARTB=06&NEWPARTC=10)  [**ת"פ 41043-07-10**](http://www.nevo.co.il/links/psika/?NEWPROC=תפ&NEWPARTA=41043&NEWPARTB=07&NEWPARTC=10)  [**ת"פ 28243-08-10**](http://www.nevo.co.il/links/psika/?NEWPROC=תפ&NEWPARTA=28243&NEWPARTB=08&NEWPARTC=10) |

|  |  |  |  |
| --- | --- | --- | --- |
| **בעניין:** |  | | |
|  | **מדינת ישראל** | | **המאשימה** |
| **נ ג ד** | | | |
|  | **1. סאלם אלטורי**  **2. סלמאן אלטורי**  **3. מורשי אלטורי**  **4. פריד אלטורי** | **הנאשמים** | |
| **נוכחים:** | ב"כ המאשימה עו"ד סיגל דהן  **הנאשמים וב"כ עו"ד בן יהודה** | | |

<#1#>

**גזר דין לנאשמים 2, 3 ו- 4**

במסגרת הסדר טיעון שנערך בתיק זה תוקן כתב האישום המקורי שהוגש כנגד הנאשמים והנאשמים 2, 3 ו-4 (להלן: "הנאשמים") הודו והורשעו בביצוע עבירה של קשירת קשר לפשע לפי סעיף 499(א)(1) ל[חוק העונשין](http://www.nevo.co.il/law_html/law01/073_002.htm), תשל"ז – 1977. הסדר הטיעון נערך בפני חברי, כב' השופט שפסר, ובהסכמת הצדדים המשך הדיון התקיים בפני.

הצדדים הסבירו את התיקון המהותי שנעשה בכתב האישום בקשיים ראייתיים שהתעוררו במהלך שמיעת הראיות בתיק, ובעיקר, נוכח עדותו של המתלונן והשינוי בגרסאות שמסר. בנסיבות אלה, כתב האישום תוקן, כאמור, בצורה משמעותית ביותר, תוך שנותרה העובדה, כי במועד שאינו ידוע קשרו הנאשמים בינם לבין עצמם ובינם לבין הנאשם 1 שדינו ייגזר בנפרד, ואדם נוסף שזהותו אינה ידועה, קשר לעשות פשע, היינו לירות באדם שישנו סכסוך משפחתי בינו לבין משפחתם של הנאשמים.

לנאשמים אין הרשעות קודמות והוסכם בין הצדדים, כי הנאשמים 2 ו-3 ידונו לעונש מאסר מותנה וקנס ואילו הנאשם 4 ידון לעונש מאסר בפועל של חודש בעבודות שירות וקנס. ההבדל בין הנאשמים נעוץ במעשה נוסף שנעשה על ידי הנאשם 4, חרף העובדה שלא נכלל בכתב האישום.

כל הנאשמים חזרו והודו בביצוע העבירות בפני, הביעו חרטה וביקשו להתחשב במצבם הכלכלי הקשה בעת הטלת הקנס הכספי. הנאשם 2 בן 53 ומובטל ובעל בעיות רפואיות; הנאשם 3 בן 27 עובד בבניין והנאשם 4 בן 26 עובד הסעות (ר' לעניין זה גם בחוות דעת הממונה על עבודות השירות).

העונש המבוקש על ידי הצדדים, לאור התיקון המהותי שבכתב האישום ולאחר שהנאשמים היו במעצר תקופה של בין חודשיים לשלושה, ולאחר שאין להם הרשעות קודמות וחלפו מאז ביצוע העבירה כ-3 שנים, הינו סביר ואין מקום להתערב בו.

אשר על כן, אני דנה את הנאשמים 2 ו- 3 לעונשים הבאים:

1. מאסר על תנאי למשך 3 חודשים והתנאי שכל אחד מהנאשמים לא יעבור את העבירה בה הורשע או כל עבירה מסוג פשע תוך 3 שנים מהיום.

2. קנס בסך 3,000 ₪ או 30 ימי מאסר תמורתו.

לבקשת הנאשמים הקנס יחולט מתוך הפקדון שבתיק המעצר והיתרה תוחזר לנאשמים.

את הנאשם מס' 4 אני דנה לעונשים הבאים:

1. מאסר בפועל למשך חודש ימים. המאסר ירוצה בדרך של עבודות שירות בהתאם לחוות הדעת של הממונה, שהוגשה ביום 19/3/13.

הנאשם 4 יתייצב אצל הממונה על עבודות שירות לתחילת ריצוי עונש המאסר ביום 16/6/13 בשעה 08:00 במפקדת מחוז דרום, יחידת עבודות שירות, ליד כלא ב"ש.

2. קנס בסך 3,000 ₪ או 30 ימי מאסר תמורתו.

לבקשת הנאשם 4 הקנס יחולט מתוך הפיקדון שבתיק המעצר והיתרה תוחזר לידיו.

זכות ערעור תוך 45 יום לביהמ"ש העליון.

<#3#>

**ניתנה והודעה היום** י"א אייר תשע"ג**,** 21/04/2013 **במעמד הנוכחים.**

|  |
| --- |
|  |
| **השופטת רויטל יפה-כ"ץ**  **ס.נשיא** |

<#2#>

**החלטה לגבי הנאשם 1**

1. המזכירות תסרוק את כתב האישום המתוקן מיום 28/8/12, שנמצא בתיק ביהמ"ש ותעביר אותו לשירות המבחן.

2. שירות המבחן מתבקש להודיע אם זה הוא כתב האישום שעמד בפניו בעת שערך את התסקירים לגבי הנאשם 1.

במידה וכתב אישום זה לא עמד בפני שירות המבחן, מתבקש שירות המבחן להעביר לביהמ"ש תסקיר משלים בהתבסס על כתב האישום הרלבנטי.

3. נקבע לטיעונים לעונש לתאריך 19/5/13 בשעה 13:30.

4. התייחסות שירות המבחן ו/או התסקיר המשלים יוגשו לקראת הישיבה הבאה.

5. הנאשמים הוזמנו.

ס. ר. יפה כ"ץ 54678313

<#3#>

|  |
| --- |
| **ניתנה והודעה היום י"א אייר תשע"ג, 21/04/2013 במעמד הנוכחים.** |
| **השופטת רויטל יפה-כ"ץ**  **ס.נשיא** |

5129371

54678313

הוקלד על ידי טובה שרגא

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)