|  |  |
| --- | --- |
| **בית משפט השלום ברמלה** | |
| ת"פ 28898-12-12 רשות המיסים ירושלים-מחלקה פלילית נ' יעלה רהיטי איכות (2008) בע"מ ואח' |  |

|  |  |  |
| --- | --- | --- |
|  | | מספר בקשה:1 |
| בפני | **כב' ה**שופטהישאם אבו שחאדה | |
| בעניין: | מדינת ישראל  רשות המיסים ירושלים – מחלקה פלילית  ע"י ב"כ עוה"ד אמנו |  |
|  |  | המאשימה |
|  | **נגד** | |
|  | 1. משה בלישה  2.יעלה רהיטי איכות (2008) בע"מ ע"י ב"כ עוה"ד ברקאי |  |
|  |  | הנאשמים |

חקיקה שאוזכרה:

[פקודת מס הכנסה [נוסח חדש]](http://www.nevo.co.il/law/84255): סע' [216(4)](http://www.nevo.co.il/law/84255/216.4), [224](http://www.nevo.co.il/law/84255/224)

[חוק העונשין, תשל"ז-1977](http://www.nevo.co.il/law/70301): סע' [40ח](http://www.nevo.co.il/law/70301/40h)

|  |
| --- |
| **גזר דין** |

1. הנאשמת 1 הינה חברה פרטית העוסקת במכירת רהיטים ונאשם 2 שימש כמנהל פעיל של הנאשמת 1 בכל התקופות הרלוונטיות לכתב האישום. הנאשמים הורשעו על פי הודאתם בשלושה אישומים שבכל אחד מהם העבירות הבאות: אי הגשת דו"ח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255) וכן אחריות מנהלים לפי [סעיף 224](http://www.nevo.co.il/law/84255/224) לפקודת מס הכנסה. לפי האישום הראשון, השני והשלישי, הנאשמים לא הגישו דו"ח על הכנסותיהם לפקיד שומה לשנת המס 2010, 2011 ו-2012 בהתאמה.

2. המאשימה עתרה למאסר על תנאי, קנס והתחייבות כספית. אין מחלוקת שהנאשמים הסירו את מלוא המחדלים בגין העבירות נשוא כתב האישום. לטענת ב"כ המאשימה, בשנת 2010 הדו"ח שלא הוגש התייחס למחזור כולל בסך של כ-שישה מיליון ₪, הדו"ח של שנת 2011 התייחס למחזור כולל של קרוב לחצי מיליון ₪ והדוח של שנת 2012 התייחס למחזור כולל בסך של כשני מיליון ₪. המאשימה טענה שמתחם הקנס ההולם לכל אחד מהאישומים נע בין 8,500 ₪ ל-29,000 ₪, וכי יש להשית על נאשם 2 קנס בסך של 29,000 ₪ בגין כל מכלול העבירות. לנאשם 2 אין עבר פלילי קודם.

3. לטענת הנאשמים, נאשמת 1 נקלעה לקשיים כלכלים ועקב כך בוצעו העבירות נשוא כתב האישום. כנגד נאשם 2 ניתן צו כינוס נכסים בשל קריסתו הכלכלית וכן הגיש את רשימת התיקים שפתוחים כנגדו בלשכות ההוצאה לפועל.

4. מאחר והצדדים הסכימו ביניהם שלגבי רכיב המאסר יש להסתפק במאסר על תנאי, אין צורך לקבוע את מתחם העונש ההולם לגבי רכיב המאסר. יובהר שבכוונתי לכבד את ההסכמה שביניהם בעניין זה. על כן, נותר רק להגדיר את מתחם הקנס ההולם. מתחם הקנס ההולם צריך לקחת בחשבון את חומרת העבירות שבוצעו וכן את מצבו הכלכלי של הנאשם ([סעיף 40ח](http://www.nevo.co.il/law/70301/40h) ל[חוק העונשין](http://www.nevo.co.il/law/70301) התשל"ז – 1977). מתחם הקנס ההולם שהוצע על ידי בא כוח המאשימה מקובל עליי והינו לוקח בחשבון את שני הפרמטרים שציינתי.

5. בעת קביעת הקנס המתאים בתוך מתחם הקנס ההולם לקחתי בחשבון את כל הנתונים שלהלן:

1. **לקולא –** העדר עבר פלילי; הודאה וחיסכון בזמן שיפוטי; הסרת המחדלים, וזאת כנתון שמלמד על תיקון הנזקים שנגרמו בעקבות העבירות שבוצעו.
2. **לחומרא –** העובדה שמדובר בשלושה אישומים לשלוש שנים רציפות; היקף המחזורים בכל אחת מהשנים 2010, 2011 ו-2012.

6. לאור כל האמור לעיל, הנני משית על הנאשמים את העונשים הבאים:

א. כל אחד מהנאשמים ישלם קנס בסך של 18,000 ₪. לגבי נאשם 2, הנני קובע מאסר חלף קנס של 30 ימים. כל אחד מהקנסות ישולם ב-20 תשלומים חודשיים שווים ורצופים כאשר הראשון שבהם עד ליום 1.7.14 והיתרה ב-1 לכל חודש שלאחריו. היה ואחד התשלומים לא ישולם במועד אזי יעמוד מלוא סכום הקנס לפרעון מידי.

ב. כל אחד מהנאשמים יחתום על התחייבות כספית בסך של 15,000 ₪ להימנע במשך 3 שנים מהיום מביצוע עבירה מסוג עוון או פשע לפי [פקודת מס הכנסה](http://www.nevo.co.il/law/84255). ההתחייבות תיחתם עוד היום במזכירות בית משפט, היה ומי מהנאשמים לא יחתום, אזי נאשם 2 יאסר למשך 15 ימים.

ג. הנני מטיל על נאשם 2, ארבעה חודשי מאסר על תנאי והתנאי הוא שבמשך 3 שנים מהיום נאשם 2 לא יבצע עבירה מסוג עוון או פשע לפי [פקודת מס הכנסה](http://www.nevo.co.il/law/84255).

זכות ערעור תוך 45 יום.

5129371

54678313

ניתן היום, כ"ה אייר תשע"ד, 25 מאי 2014, במעמד הצדדים.

5129371

54678313

הישאם אבו שחאדה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)