|  |  |  |  |  |
| --- | --- | --- | --- | --- |
| <**בית משפט השלום בפתח תקווה**> | | | |  |
| <<**ת"פ**><**3088-07**><**מ.י. שלוחת תביעות תחנת פתח תקוה נ' בלאו**>> |  | <**18 ינואר 2009**> | |  |
| **ה**<**מאשימה**> | | | <<><**מ.י. שלוחת תביעות תחנת פתח תקוה**>> | |
| **נגד** | | | | |
| **ה**<**נאשמים**> | | | <<><**אבגה בלאו**>> | |

<#2#>

נוכחים:

<<<מאשימה 1> <> <> <מ.י. שלוחת תביעות תחנת פתח תקוה> באמצעות ב"כ עו"ד חני יעקובי ועו"ד שני קופנהגן >

>

<<<נאשם 1> <> <אבגה> <בלאו וב"כ עו"ד גאשו ס"צ ועו"ד קורנברג ס"צ>>

>

**גזר דין**

1. הנאשם הורשע במסגרת הסדר בכתב אישום מתוקן בעבירת איומים לפי סעיף 192 ל[חוק העונשין](http://www.nevo.co.il/law_html/law01/073_002.htm), התשל"ז -1977, ובעבירה של פגיעה בפרטיות לפי סעיף 2(1) יחד עם (5) ל[חוק הגנת הפרטיות](http://www.nevo.co.il/law_html/law01/087_001.htm).

עסקינן באירועים החל מחודש מאי 2007 ועד 2.7.07, כאשר במועדים שונים ורצופים ומדי יום, נהג הנאשם ללכת בעקבות המתלוננת אשתו ואחריה לכל מקום, בתוך הבית ומחוצה לו.

במהלך התקופה שבין יוני-יולי, מדי יום התלווה אליה למקום עבודתה ובחזרה ממנו.

כמו כן, במהלך היום נהג הוא להגיע מספר פעמים למקום עבודתה, לבדוק שאינה מתרועעת עם גברים אחרים.

בנוסף, באמצע חודש יולי 2007 במועד לא ידוע לתביעה, בביתם שבראש העין ובעקבות ויכוח בין הנאשם לבתו קנינה, איים בפני המתלוננת והבת בפגיעה שלא כדין בבתם קנינה, בכך שאמר שירצח אותה ויתאבד.

במעשיו בלש הנאשם והתחקה אחר המתלוננת באופן שעלול להטרידה.

התבקש תסקיר והוצהר (בישיבת 30.10.07) כי אם התסקיר יהיה חיובי תעתור התביעה לעונש של מאסר על תנאי ופיקוח וזאת בהתחשב בטיב העבירות, נסיבותיהן ועברו הנקי של הנאשם.

2. במהלך התקופה ועד ליום 4.11.08 התקבלו מספר תסקירים, והנאשם נרתם להליך הטיפולי, לצד הקלה הדרגתית בתנאי השחרור בערובה עד שהותרה שיבה לביתו, וזאת לאחר ששהה למעלה מחודש וחצי במעצר.

הנאשם הודה בהזדמנות הראשונה, בני המשפחה כולם שיתפו פעולה עם שירות המבחן ועם הגורמים הטיפוליים לרבות הליך גישור בעזרת "שמגלה" מטעם העדה עד אשר באה ההמלצה לרבות עמדה כי הסבירות להשנות מעשי אלימות נמוכה, וכי הגיעו הם לשלום בית.

3. בנסיבות אלו, נכון יהיה לכבד את ההסדר ובמסגרתו על פי נסיבות המקרה – שאינן מהחמורות כשלא ננקטה אלימות כלפי המתלוננת, ומשנכנסו גורמים טיפוליים מגוונים לתמונה בהתחשב בהודיה בהשתלבות בטיפול ובעבר הנקי, ובתקופת מעצר שבוודאי תרתיע, מטילה אני על הנאשם 6 חודשי מאסר אותם לא יישא אלא אם תוך 3 שנים יחזור ויעבור על העבירות בהן הורשע או על כל עבירת אלימות מכל סוג וכן יעמוד לפיקוח שירות מבחן למשך שנה כאשר הנאשם מוזהר שאם לא ימלא אחר הוראות קצין המבחן ניתן יהיה לחזור ולדון בעונשו.

מלוא הערכתי לשירות המבחן על הטיפול והמעקב ובסופו של יום – על התוצאות החיוביות.

**זכות ערעור תוך 45 יום לבית המשפט המחוזי.**

<#4#>

<

5129371

54678313

ליה לבאון 54678313

**ניתנה והודעה היום כ"ב טבת תשס"ט, 18/01/2009 במעמד הנוכחים.**

|  |
| --- |
| <> |
| <**ליה**><**לבאון**>**,** <**שופטת**>> |

הוקלד על ידי: <נילי קופרמן>

נוסח מסמך זה כפוף לשינויי ניסוח ועריכה