|  |  |  |  |
| --- | --- | --- | --- |
| **בית משפט השלום ברמלה** | | | |
| **ת"פ 30962-12-09 מדינת ישראל נ' בדלבייב(אסיר)** | |  | **14 ספטמבר 2011** |
|  | 30974-12-09 | | |

|  |  |  |  |
| --- | --- | --- | --- |
|  | **בפני כב' השופט הישאם אבו שחאדה** | | |
| **המאשימה** | | **מדינת ישראל** | |
| **נגד** | | | |
| **הנאשמים** | | **ניסון בדלבייב (אסיר)** | |
|  | | | |
|  | | |  |

<#2#>

נוכחים:

בא כוח מאשימה עו"ד רחל שיבר

בא כוח נאשמים עו"ד ניל סיימון

מאשימה 1 מדינת ישראל

נאשם 1 ניסון בדלבייב

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [192](http://www.nevo.co.il/law/70301/192), [368 ב (א)](http://www.nevo.co.il/law/70301/368b.a), [379](http://www.nevo.co.il/law/70301/379), [380](http://www.nevo.co.il/law/70301/380), [382.ב.1](http://www.nevo.co.il/law/70301/382.b.1), [382 (ג)](http://www.nevo.co.il/law/70301/382.c)

**גזר דין**

הנאשם הורשע על פי הודייתו בעבירות של תקיפה בנסיבות מחמירות, לפי [סעיף 379 , 382 (ב)(1)](http://www.nevo.co.il/law/70301/379;382.b.1) ל[חוק העונשין](http://www.nevo.co.il/law/70301) תשל"ז 1977, תקיפה הגורמת חבלה של ממש לפי [סעיף 380](http://www.nevo.co.il/law/70301/380) יחד עם [382 (ג)](http://www.nevo.co.il/law/70301/382.c) לחוק העונשין תשל"ז 1977, תקיפת קטין עלידי אחראי שגרמה לחבלה של ממש לפי [סעיף 368 ב (א)](http://www.nevo.co.il/law/70301/368b.a) סיפא לחוק העונשין תשל"ז 1977 וכן עבירת איומים לפי [סעיף 192](http://www.nevo.co.il/law/70301/192) לחוק העונשין תשל"ז 1977.

המתלוננים בתיק זה הינם אשתו של הנאשם במועד ביצוע העבירות וארבעת ילדיהם המשותפים.

במהלך שנת 2008 בקשה המתלוננת מהנאשם שיקנה משחקים לאחד מילדהם. בתגובה קילל אותה הנאשם סטר וזרק מזלג לעברה. בין חודש אוקטובר 2008 לחודש מאי 2009 , עת שהו בביתם , פנה הנאשם למתלוננת שכן חשד בה כי לקחה ממנו 2000 ₪. המתלוננת הכחישה הדבר בפני הנאשם ובתגובה הנאשם בעט בה. כתוצאה מהבעיטות נגרמו למתלוננת שטפי דם ברגליה.

בתאריך 14.12.09 עת שהו בביתם, ביקש הנאשם מהמתלוננת להכין לו קפה, מסרבה המתלוננת זרק הנאשם לעברה מזלג, המזלג לא פגע בה ופגע בקיר.

בין השנים 2003-2009 במספר מועדים עת שהו הנאשם והמתלוננת בביתם כעס הנאשם על המתלוננת על כך שאינה מוצאת מקום עבודה, צעק עליה, זרק עליה נעליים שפגעו בה וכן סטר לה.

בין השנים 2001-2009 נהג הנאשם להכות את ילדיו הקטינים בישבנם.

במהלך חודש יוני 2009 היכה הנאשם את בנו יליד שנת 2006 וגרם לו חבלה במצחו.

ב24.11.09 היכה הנאשם את בנו יליד שנת 2004 בגבו וגרם לו להמטומה גדולה בגב.

ב 30.11.09 איים הנאשם על בתו ילידת 95' באומרו תבואי הביתה ואני יראה לך מה זה זאת עקב חשד שהינה נפגשת עם גבר ולא נמצאת בחוג כפי שדיווחה לו.

לנאשם אין עבר פלילי קודם. בדיון שהתקיים ביום 15.7.10 הצדדים הציגו הסדר טעון שלפיו הנאשם יודה בכתב האישום המתוקן, ישלח לקבלת תסקיר של שרות המבחן, וכי במידה ויתקבל תסקיר לפיו הנאשם נוטל אחריות מלאה על מעשיו ומסכים לטיפול שיציע שרות המבחן ולפקוח אזי הצדדים יעתרו במשותף לעונשים של מאסר בן חודש ו 3 שבועות שינוכה מתקופת מעצרו כך שלא ירצה עונש מאסר נוסף , מאסר על תנאי ופקוח שרות מבחן. כמו כן הסכימו הצדדים שבמידה והתסקיר לא יעמוד בתנאים הנ"ל אזי יטענו לעונש באופן פתוח.

מהתסקירים שהגיעו משרות המבחן עולה שהנאשם איננו מעונין בקשר טיפולי , אינו נוטל אחריות על מעשיו ונוטה להאשים את המתלוננת ואת גורמי הממסד במצבו הנוכחי. כמו כן שרות המבחן התרשם שהנאשם רואה באלימות כנגד ילדיו כדרך חינוכית לגיטימית.

בנסיבות אלה, ההסדר כפי שהוצג על ידי הצדדים אינו רלוונטי ולפיכך ב"כ המאשימה טען לעונש של מאסר מאחורי סורג ובריח.

בהתחשב בעובדה שלנאשם אין עבר פלילי קודם, סברתי שראוי לקבל חוות דעת של הממונה על עבודות השרות על מנת שתבדק האפשרות שעונש המאסר שיושת עליו ירוצה בדרך של עבודות שרות.

לאור ריבוי המקרים והתמשכותם על פני מספר שנים דומני שאין מקום בתקופת מאסר בדרך של עבודות שרות שתהיה קצרה יותר מהתקופה המקסימלית שנקבעה בחוק.

לאור כל האמור לעיל הנני משית על הנאשם את העונשים הבאים:

1. 6 חודשי מאסר בפועל שיכול וירוצו בדרך של עבודות שרות.

הנאשם ירצה את עבודות השרות במפקדת מחוז מרכז של שב"ס ברמלה.

הנאשם יתייצב ביום 22.9.11 בשעה 08.00 במפקדת מחוז מרכז יחידת עבודות שרות ברמלה לתחילת ריצוי עבודות השרות.

2. אני משית על הנאשם 7 חודשי מאסר על תנאי והתנאי הוא שבמשך 3 שנים מהיום לא יבצע עבירת אלימות.

3. הנאשם ישלם קנס בסך של 3000 ₪ , או 15 ימי מאסר תמורתו , זאת ב 5 תשלומים חודשיים שווים ורצופים, אשר הראשון שבהם ישולם עד ליום 14.10.11. יתרת התשלומים 14 לכל חודש שאחריו.

4. הנאשם יחתום על התחייבות כספית בסך 4000 ₪ להמנע במשך שנתיים מהיום מביצוע עבירת אלימות .

ההתחייבות הכספית תחתם עוד היום במזכירות בית המשפט. היה והנאשם לא יחתום אזי יאסר למשך 20 ימים.

זכות ערעור תוך 45 יום מהיום.

<#7#>

**ניתנה והודעה היום ט"ו אלול תשע"א, 14/09/2011 במעמד הנוכחים.**

|  |
| --- |
|  |
| **הישאם אבו שחאדה, שופט** |

<#8#>

**החלטה**

הבקשה לניכוי ימי המעצר נדחית.

הנני נעתר לבקשה לעיכוב ביצוע עונש המאסר בפועל שקבעתי שירוצה בדרך של עבודות שרות זאת למשך 30 ימים, על מנת לאפשר לסנגור לשקול הגשת ערעור לבית המשפט המחוזי.

המזכירות תשלח העתק הפרוטוקול לממונה על עבודות השרות.

ככל שהנאשם הפקיד סך במזומן במסגרת תיק הב"ש הנני מורה על קיזוז הסכום מתוך הקנס בסוך 3000 ₪.

<#9#>

**ניתנה והודעה היום ט"ו אלול תשע"א, 14/09/2011 במעמד הנוכחים.**

5129371

הישאם אבו שחאדה 54678313

54678313

|  |
| --- |
|  |
| **הישאם אבו שחאדה, שופט** |

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן