בבית המשפט המחוזי בתל-אביב-יפו

ת"פ 312/94(כ)

בפני:נ כב' השופטת ד"ר עדנה קפלן-הגלר

פרוטוקול

המאשימה:ב מ"י

נגד

הנאשם:ו מחמוד בן אחמד עבדאל קאדר - במעצר

מופיעים:נ ב"כ המדינה עו"ד אמנון זוסמן

הנאשם וסניגורו עו"ד זילברמן

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

גזר-דין

מלכתחילא התנהל דיון בעניינו של הנאשם על פי כתב האישום המקורי, בו כפר בראשיתם של דברים. לאחר סיכומי התביעה המלומדת, מפי התובע עו"ד זוסמן הודיעו הצדדים בישיבת יום 14.2.95, כי הגיעו להסדר טיעון כפי פירוטו בפורטוקול עמ' 17ואילך, כתוצאה ממהלך הדברים באותה ישיבה זוכה הנאשם מעבירת נשיאת והובלת נשק ללא היתר כדין בהתאם להוראת סעיף 144(ב) ל[חוק העונשין](http://www.nevo.co.il/law/70301) תשל"ז- 11977כמו גם זוכה מעבירת הפרת הוראה חוקית על פי סעיף 287לאותו החוק.

בהמשכם של דברים הורשע הנאשם בשתי עבירות - עבירות על פי סעיף 338(1) ל[חוק](http://www.nevo.co.il/law/70301)

[העונשין](http://www.nevo.co.il/law/70301); וכן בעבירה על סעיף 334לאותו חוק.

העבירות האחרות אשר היו מנויות בכתב האישום ואשר למעשה הומרו בעבירות

אלה נמחקו כמפורט בעמ' 19שם. בסופם של דברים באותה ישיבה נדחה הדיון לטיעון

לעונש ע"י הצדדים המלומדים לאחר קבלת תסקיר בעניינו של הנאשם.

הנה כי כן, ביום ה- 2.4.95לאחר קבלת תסקיר בעניינו של הנאשם שפכו הצדדים

המלומדים טענותיהם, כל אחד על פי מידותיו;

עו"ד זוסמן ב"כ המלומד של התביעה, אשר כדרכו טען בקפידה וביסודיות, הביא הדברים על מכלולם בהגינותו; הביא הוא לפני בית המשפט אסמכתאות שתיים לתקיעת יתדותיו למידת הדין הנדרשת, והביא הוא מרקעו של נאשם תוך שאומר "חבל שהוא מכניס עצמו לסכסוכים ומחלוקות שאיש אינו יודע מקורם וזה פוגע בו"...

ביקש הוא להשית על הנאשם עונש מאסר כאשר הביע הוא דבריו הוא, באשר לשאלה מה היא מידה זו, אפילו בהסתמך על אותן אסמכתאות שלפניו, וביקש הוא בכל מקרה יהא עונש המאסר אשר יהא במשכו - אף להטיל על הנאשם עונש פסילה בפועל.

הסניגור המלומד עו"ד זילברמן טען לנאשם כל אשר ניתן לטעון לטובתו; הפנה הוא בית המשפט לעובדות תסקיר שרות המבחן; לפחד בו חי הנאשם באופן מתמיד.

לא הפחית הוא מעוצמת חומרת דברים אשר יוחסו לנאשם ובגינם הורשע בסיומו של יום, אך ביקש לראות הסיטואציה כפי קרותה באותו פרק זמן, על רקע הדברים אישיות הנאשם ותולדות משפחתו.

ביקש הסניגור המלומד לראות האינטרס הציבורי בשקילת מה היא המטרה הענישתית שצריכה להיות בפני בית המשפט ולקחת הדברים בסיכומם של דברים לקולא.

ביקש הסניגור המלומד להסתמך על פסקי דין מספר שהגיש מטעמו, כמו גם ביקש

הוא שלא להשית על הנאשם עונש של פסילה, על מנת לעזור לשיקומו לאחר צאתו

מריצוי עונשו.

הנאשם בסופם של דברים פנה לבית המשפט ביקש סליחה, אמר כי עשה טעות וכי דברים

אלה לא ישנו מתוך אשר למד לקחם של דברים, כמפורט שם (פרוט' עמ' 23).

עיינתי עיין היטב בתסקיר מפורט שהגיש שרות המבחן.

ראיתי תולדותם של דברים ומסכת קשה ביותר של אירועים במשפחתו של נאשם זה.

הכל כמפורט וכמוסבר בתסקיר.

ראיתי לפני חומרתם של דברים אפילו באותן עבירות אשר בהן בסיומו של יום הורשע הנאשם על פי הודייתו. שקלתי במאזני אינטרס ציבורי על פי פאן ענישה מתבקש, מה הוא העונש הראוי להשית על נאשם זה, בן 19.5ושנה. מי אשר בסופם של דברים הודה, קיבל אחריות על עצמו; ומי אשר עתיד לחזור למעגל חיים, בתקוה, נורמטיבי וחף מעשית עבירות נוספות.

קשה מלאכת בית המשפט בגזירת דינם של אנשים צעירים, מי אשר עול הרשעתם על כתפיהם, ומי אשר אינטרס הציבור בהענשתם, בהרתעת אחרים כמו גם בשיקום אדם צעיר על אישיותו ורקעו כמתגלעים בתסקיר המפורט.

צודק עו"ד זוסמן המלומד באשר להבעת הצער להתנהגות הנאשם ואי לכתו בדרך

אחרת, וצודק אף הסניגור המלומד, בראיית הדברים על רקעם, בראיית הסיטואציה אשר ברת ענישה היא וחמורה היא באופיה, אך נידונה בהתחשב בפסיקה על פניה השונים כמוצג כמו גם בנאשם זה, בשקילה אינדווידואלית לגבי עונשו.

ראיתי הנאשם במהלך המשפט; שתי ליבי לאורחותיו והתרשמתי ממידת כנות חרטתו, בסוף היום. ועדיין מן הראוי כי ילמד הלקח בענישה אשר תאזן השיקולים השונים כדי מידת הדין.

אשר על כן ובהתחשב בכל האמור לעיל גוזרת אני על הנאשם עונש מאסר בפועל של שנה אחת, מיום מעצרו. כמו כן גוזרת אני על הנאשם עונש מאסר על תנאי של שנה אחת למשך שנתיים מהיום והתנאי הוא כי לא יעבור עבירות עליהם הורשע בתיק זה.

כמו כן הריני פוסלת הנאשם מלחזיק רשיון נהיגה למשך שנה אחת מיום שחרורו ממאסרו. כמו כן, ולמען טובתו של הנאשם הריני מטילה עליו פיקוח שרות מבחן, למשך שנה אחת למן יום שחרורו ממאסרו.

5129371 קצין המבחן ידווח לבית המשפט על ביצוע הצו וניהול הפיקוח.

הודע על זכות ערעור תוך 45יום.

ניתן והודע בפומבי היום 06/04/95 בנוכחות ב"כ הצדדים והנאשם.

נוסח זה כפוף לשינויי עריכה וניסוח