|  |  |  |
| --- | --- | --- |
| **בית המשפט המחוזי בבאר שבע** | | |
| **לפני כבוד השופט יובל ליבדרו** |  | **ת"פ 34084-03-20 14 יולי 2020** |

|  |  |
| --- | --- |
| **המאשימה** | **מדינת ישראל  ע"י ב"כ עו"ד איילת קדוש** |
| **נגד** | |
| **הנאשמים** | **.1** **מחמוד פריגאת- לא בעניינו**  **.2** **פריד אבו עמאר- לא בעניינו**  **.3** **זאהר אבו עמאר- בעצמו  בעניינו ע"י ב"כ עו"ד אייל אביטל**  **.4** **נעמאן אבו פרחאן-לא בעניינו** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [31](http://www.nevo.co.il/law/70301/31), [144](http://www.nevo.co.il/law/70301/144), [144](http://www.nevo.co.il/law/70301/144.b2)(ב2), [(ג)(2)(3)](http://www.nevo.co.il/law/70301/144.c.2.3)

**גזר דין לנאשם 3**

1. כנגד הנאשם 3 ושלושה נוספים, הוגש כתב אישום משותף במסגרתו יוחסו להם עבירות נשק שונות ועבירות נלוות. לאחר הגשת כתב האישום, הגיעה המאשימה עם כל אחד מהנאשמים להסדר טיעון, מה שהוביל להגשת מספר כתבי אישום מתוקנים.

אף כנגד הנאשם 3, שבעניינו ניתן גזר דין זה, הגיעה המאשימה להסדר טיעון הכולל כתב אישום מתוקן נפרד, יחד עם הנאשם 1. באותו כתב אישום מופרד, כונה הנאשם 3 הנאשם 2. במסגרת גזר דין זה, יכונה הנאשם 3 הנאשם.

2. הנאשם הורשע על פי הודאתו במסגרת הסדר טיעון בכתב אישום מתוקן המייחס לו עבירה של סיוע לסחר בתחמושת, עבירה לפי [סעיפים 144(ב2)](http://www.nevo.co.il/law/70301/144.b2) בנסיבות [סעיף (ג)(2)(3)](http://www.nevo.co.il/law/70301/144.c.2.3) + [31](http://www.nevo.co.il/law/70301/31) ל[חוק העונשין](http://www.nevo.co.il/law/70301), התשל"ז – 1977.

3. בהתאם לעובדות כתב האישום המתוקן, עובר ליום 19.02.2020, כשנה קודם לכן לערך, פנה הנאשם לאחר וביקש ממנו לספק לו כדורי תחמושת לנשק מסוג M16. האחר השיב לנאשם כי ינסה להשיג לו את כדורי התחמושת שביקש. במהלך התקופה האמורה נהג האחר לפקוד שטחים צבאיים בהם הצבא עורך אימונים והיה נוהג לאסוף תחמושת מסוג 5.56 מ"מ אשר נותרה בשטח מאימוני הצבא. האחר עשה כן במשך כשלושה עד ארבעה חודשים. לאחר שהאחר אסף תחמושת בשלושה ארגזי "ברוס", יצר האחר קשר עם הנאשם והודיע לו כי ארגזי התחמושת ובהם הכדורים מוכנים למסירה. בסמוך לפני ה-19.12.2020, הגיע הנאשם לרהט ופגש באחר. שם מסר האחר לנאשם את שלושת הארגזים ובהם הכדורים לנשק. הנאשם העמיס את הכדורים לרכבו ובתמורה שילם הנאשם לאחר סך של 6,000 ₪.

בהמשך לכך, ביום 19.2.2020 בשעה 19:00 או בסמוך לכך סיכם הנאשם יחד עם שותפו כתב האישום ועם אחר להוביל תחמושת ולצורך כך נפגשו בשטח ביתו של הנאשם ושותפו לכתב האישום העמיסו בזה התחמושת שכללו 4,500 כדורים לרכב אחר. הנאשם עלה על רכבו ונסע לפני הרכב האחר בו נסעו שותפו לכתב האישום ואחר וזאת על מנת לחפות על סמוך למחסום מיתר. הנאשם הצליח לעבור את הבידוק ולהימלט במחסום ואילו הרכב בו היה התחמושת עם שותפו לכתב האישום ואחר נעצר לאחר שהם ניסו לברוח מעל דוקרנים. אותם שניים נטשו פיזית את הרכב ונמלטו רגלית.

4. במסגרת ההסדר הצדדים עתרו לעונשים של 11 חודשי מאסר בפועל החל מיום המעצר – 17.02.2020, קנס בסך 5,000 ₪ או ימי מאסר תמורתו ומאסר על תנאי לשיקול דעת בית המשפט.

5. בהתחשב בהודאת הנאשם, הודאה שיש בה משום קבלת אחריות וחיסכון בזמן שיפוטי; בהתחשב בעובדה שלנאשם אין עבר פלילי; בהתחשב בנסיבות ביצוע העבירה, ובהתחשב בקושי הראייתי שעמד בייסוד ההסדר כעולה מטיעוני הצדדים לעונש, אני מוצא לנכון לכבד את ההסדר.

6. אשר על כן, אני גוזר על הנאשם את העונשים הבאים:

א. 11 חודשי מאסר בפועל שיימנו מיום מעצרו.

ב. 12 חודשי מאסר על תנאי, לתקופה של 3 שנים מיום שחרורו מן המאסר, שהנאשם לא יעבור עבירת נשק לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301) על חלופותיו השונות.

ג. קנס בסך 5,000 ₪ או 30 ימי מאסר תמורתו. הקנס ישולם ב-5 שיעורים חודשיים שווים ורצופים החל מיום 3.1.2021.

**זכות ערעור תוך 45 יום מהיום לבית המשפט העליון.**

<#7#>

**ניתן והודע היום כ"ב תמוז תש"פ, 14/07/2020 במעמד הנוכחים.**

5129371

|  |
| --- |
| 54678313 |
| **יובל ליבדרו, שופט** |

5129371

54678313הוקלד על ידי מורל שיטרית

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)

יובל ליבדרו 54678313-/

נוסח מסמך זה כפוף לשינויי ניסוח ועריכה