|  |  |
| --- | --- |
| **בית משפט השלום ברמלה** | |
| ת"פ 3610/06 מ.י. לשכת תביעות מרחב שפלה - פלילי נ' טברי  ת"פ 1269/07 מ.י. לשכת תביעות מרחב שפלה - פלילי נ' טברי | 18 נובמבר 2009 |

|  |  |  |
| --- | --- | --- |
| בפני | **כב' הסגנית נשיא נירה דסקין** | |
| בעניין: | 1. מ.י. לשכת תביעות מרחב שפלה - פלילי |  |
|  |  | המאשימה |
|  | **נגד** | |
|  | 1. עלי טברי (אסיר) |  |
|  | ע"י ב"כ עו"ד הרצל יוספי | הנאשם |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [25](http://www.nevo.co.il/law/70301/25), [287 (א)](http://www.nevo.co.il/law/70301/287.a), [413](http://www.nevo.co.il/law/70301/413), [413 ב (א)](http://www.nevo.co.il/law/70301/413b.a), [413 ד'](http://www.nevo.co.il/law/70301/413d), [413 ה'](http://www.nevo.co.il/law/70301/413e), [413 ו'](http://www.nevo.co.il/law/70301/413f)

|  |
| --- |
| **גזר דין** |

1. הנאשם הורשע לאחר שהודה בכתב אישום מתוקן מת"פ 1269/07 במסגרת הסדר טיעון וכן בכתב האישום מת"פ 3610/06 בעבירות של התפרצות לרכב, עבירה לפי [סעיף 413 ו'](http://www.nevo.co.il/law/70301/413f) ל[חוק העונשין](http://www.nevo.co.il/law/70301), התשל"ז-1977 (להלן: "חוק העונשין"), ניסיון גניבה לרכב, עבירה לפי [סעיף 413 ב (א)](http://www.nevo.co.il/law/70301/413b.a) +[25](http://www.nevo.co.il/law/70301/25) לחוק העונשין, גניבה מרכב, עבירה לפי [סעיף 413 ד'](http://www.nevo.co.il/law/70301/413d) לחוק העונשין, חבלה במזיד ברכב, עברה לפי [סעיף 413 ה'](http://www.nevo.co.il/law/70301/413e) והפרת הוראה חוקית, עבירה לפי [סעיף 287 (א)](http://www.nevo.co.il/law/70301/287.a) לחוק העונשין.

1. נסיבות ביצוע העבירות פורטו בכתב האישום ולפיהן בין התאריכים 21/12/05 בסביבות השעה 19:00 לבין 22/12/05 בשעה 6:30 התפרץ הנאשם לרכב לאחר שפרק את חלון המשולש האחורי שמאלי ונכנס לתוכו. בעשותו כן ניסה הנאשם לגנוב את הרכב על ידי חיבור חוטים במטרה להתניע את הרכב ולנסוע בו בנוסף גנב הנאשם מתוך הרכב זוג רמקולים ומשקפי קריאה.

בנוסף הפר הנאשם ביום 09/07/06 שתי הוראות חוקיות שניתנו על ידי כבוד השופט שוהם במסגרת ת"פ 224/06 (בימ"ש לנוער) בכך ששהה מחוץ לביתו בלא מלווים.

1. ב"כ התביעה בטיעוניה עותרת לעונש מאסר בפועל שיצטבר לעונש המאסר אותו מרצה הנאשם כעת, מאסר על תנאי משמעותי על כל עבירת רכוש לרבות ניסיון ומאסר מותנה לעבירה של הפרת הוראה חוקית.

בטיעוניה מדגישה ב"כ התביעה כי הנאשם נשפט ל-50 חודשי מאסר בפועל שהחל לרצותם בחודש אוקטובר 2008 בגין עבירה של ניסיון לרצח- שהנה מאוחרת לתיקים בהן הורשע כאן.

בנוסף לחובתו הרשעות קודמות בגין עבירה של ניסיון שוד, הסעת תושב זר ונהיגה ללא רישון (ת/1).

1. בטיעוניו לעונש מבקש הסנגור להסתפק בענישה אשר תחפוף את תקופת המאסר הנוכחית אותה מרצה הנאשם.

הסנגור מבקש להדגיש כי הנאשם הודה וחסך זמן יקר בשל חוסר הבנה לא צורפו תיקים אלו לתיק בגינו הוא יושב מאחורי סורג ובריח. בנוסף העבירות בוצעו בהיותו קטין והרקע ממנו צמח הנו קשה כעולה מן התסקיר.

1. לאחר ששקלתי נסיבות העניין ושמעתי טיעוני ב"כ הצדדים ובטרם אגזור את דינו של הנאשם אציין את השיקולים לחומרה ולקולא:

נסיבות מחמירות:

העבירות בהן הורשע הנאשם הנן חמורות. מדובר בעבירות רכוש הגורמות נזק ליחידים ולציבור בכלל – בכל הנוגע להשקעה באמצעי מיגון והעלאת פרמיות הביטוח. בנוסף יש בעבירות אלו מימד של פגיעה בזכות הקניין של הפרט ודהיינו בזכות להחזיק ברכוש פרטי בלא מורא שמא יבוא אדם ויתפרץ, יזיק ויגנוב אותו.

זאת ועוד לנאשם חרף גילו הצעיר עבר פלילי והוא אף מרצה עתה עונש מאסר ממושך בגין עבירה שבוצעה מאוחר לתיקים הללו.

נסיבות מקלות:

הנאשם הודה והורשע ובכך חסך מזמנו של הציבור.

אף התייחסתי בשיקוליי לטענת הסנגור לפיה היה רצוי לצרף את התיקים לתיק בגינו מרצה מאסר כעת.

ערה אני גם לגילו הצעיר של הנאשם ולנסיבות חייו.

1. לאור האמור במקובץ אני גוזרת על הנאשם את העונשים הבאים:
   1. 8חודשי מאסר בפועל.

מחצית מתקופה זו תרוצה בחופף לעונש המאסר אותו הוא מרצה כיום ומחצית מתקופה זו – ודהינו 4 חודשים - ירוצו במצטבר לעונש המאסר אותו הוא מרצה כיום.

* 1. 12 חודשי מאסר על תנאי והתנאי הוא שלא יעבור במשך שלוש שנים מיום שחרורו כל עבירת רכוש מסוג פשע או ניסיון לבצע עבירה מסוג זה.
  2. 7 חודשי מאסר על תנאי והתנאי הוא שלא יעבור במשך שלוש שנים מיום שחרורו עבירה לרבות נסיון של הפרת הוראה חוקית וכל עבירת רכוש מסוג עוון לרבות נסיון למעט עבירה לפי [סעיף 413](http://www.nevo.co.il/law/70301/413).
  3. מוצגים – ככל שיש מוצגים - הרי אם נמצאו בעלים =- יושבו לבעליהם ובהעדר בעלים – חילוט ו/או השמדה – לשיקול דעת המשטרה.
  4. פקדון -

זכות ערעור לבית המשפט המחוזי בתוך 45 יום מהיום.

5129371

54678313

5129371

54678313ניתן היום, א' כסלו תש"ע, 18 נובמבר 2009, בהעדר הצדדים.

נירה דסקין 54678313-3610/06

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן