|  |  |  |  |  |
| --- | --- | --- | --- | --- |
| <**בית משפט השלום בנתניה**> | | | |  |
| <<**ת"פ**><**3644-08**><**מ.י. לשכת תביעות שרון - פלילי נ' קובלצוק ואח'** >> |  | | <**14 יוני 2009**> |  |
| **ה**<**מאשימה**> | | <<><**מ.י. לשכת תביעות שרון - פלילי**>> | | |
| **נגד** | | | | |
| **ה**<**נאשמים**> | | <<**1**><**ולדימיר קובלצוק**>>  <<**2**><**אנדרי אברמוב- לא פעיל (עציר)**>> | | |

נוכחים:

ב"כ המאשימה –עו"ד מאיה בוצר

הנאשם 1 – בעצמו וב"כ עו"ד יגאל כהן (ממשרד עו"ד סגרון)

**גזר דין בעניין נאשם 1**

הנאשם הורשע, עפ"י הודאתו, בעובדות כתב אישום מתוקן מרוכך לקולא, בהספקת סם, בסחר בסם מסוכן בצוותא ובהחזקת נשק שלא כדין.

ביום 6.1.08 סיפק 4 כדורי אקסטזי תמורת 200 ₪ באמצעות נאשם 2 לסוכן משטרתי. ביום 9.1.08 ביקש הסוכן לרכוש 30 כדורים. הנאשם מסר שיש ברשותו רק 9 וינסה לארגן בהמשך. למחרת אמר שנותרו 8 בלבד ומכרם לסוכן תמורת 340 ₪. ביוני 2008, עת נעצר, נמצא מחזיק 33 כדורי אקדח.

הנאשם יליד 1984, עלה ארצה בשנת 98. מתגורר עם הוריו ומסייע בפרנסתם ובפרנסת אחותו. לא סיים שרות צבאי עקב העדרויות מן השרות בעטיין ריצה מאסרים לתקופות לא קצרות. אף כי הודה, הצהיר כי מפנים את החומרה ומתחרט, שרות המבחן התרשם ממינימליזציה של החומרה ומנטיה להשליך את האחריות על אחרים. אשר לכדורים, מסר כי נמצאו ברשותו כחלק מעבודתו כמאבטח. הוצג רשיון לנשיאת כלי ירייה ארגוני. בסופו של יום, בהעדר נזקקות טיפולית הומלץ על עונש מציב גבולות ומרתיע בדמות עבודות שרות, על מנת לא לדרדרו ולא לחושפו לחברה העבריינית על השפעותיה.

ב"כ המאשימה עמדה, ובצדק, על החומרה, על הזמינות לסם ועל הפצתו ע"י מי שאין לחובתו הרשעות מאותו תחום, לאנשים נורמטיבים, כגורם המקשה על החשיפה. עתרה בנסיבותיו, תוך הפניה לפסיקה, למאסר בפועל ועל תנאי, לקנס ולפסילה.

בא כוחו ביקש להתמקד בכמויות, שאינן גדולות. בעובדה שזו לו הסתבכות ראשונה עם החוק, למעט הרשעותיו בביה"ד הצבאי. ציין כי אינו הסוחר הקלאסי מאחר ולא היה ביכולתו להשיג את הכמות שהתבקשה. שהודה עוד בחקירתו במשטרה וחסך זמן שיפוטי יקר. עמד על מעצרו ועל תנאי השחרור המגבילים לאחריו ועתר, תוך הפניה לפסיקה מקלה, למאסר אשר ירוצה בדרך של עבודות שירות, על מנת להותיר פתח לשיקום.

הנאשם ציין כי למד את הלקח והביע צער על מעשיו.

מבלי להקל מחומרת העבירות, כשערה אני לטיב העסקאות ולהיקף, לנסיבות החזקת הכדורים ולפסיקה בפרשיה ומחוצה לה ובהעדר עבר מאותו תחום, ולא אמצה עמו את מלוא חומרת הדין.

**אשר על כן, הנני דנה הנאשם לעונשים הבאים:**

הנני דנה הנאשם ל - 15 חודשי מאסר מתוכם 6 חודשים לריצוי בפועל והיתרה על תנאי למשך 3 שנים מהיום, שלא יעבור כל עבירה בניגוד ל[פקודת הסמים המסוכנים](http://www.nevo.co.il/law_html/law01/P170_001.htm) מסוג פשע.

6 חודשים המאסר, ללא ניכוי ימי המעצר, ירוצו בעבודות שירות בבית אבות "עד 120" ברח' נוב 6 חדרה, טל' 046335933, בימים א - ה, בין השעות 07:00 - 14:00, בעבודות אחזקה וסיוע, שרותים או מינהלה. מפקח אחראי חלבי אמל טל' 0506278504.

תחילת ריצוי עבודות השרות ביום 24.6.09.

הנאשם יתייצב בפני מפקח על עבודות שרות לצורך קליטה והצבה בתאריך תחילת העבודה בשעה 08:00 במפקדת מחוז צפון, יח' עבודות שירות, ת.ד. 4136 כפר מג'אר 14930, מתחם ב/ס חרמון, אוטובוס מתחנה מרכזית טבריה/כרמיאל קו מס' 56.

לא יתייצב הנאשם לריצוי המאסר בעבודות שרות תחתם פקודת מאסר.

הובהר לנאשם כי עליו לעדכן את משרד הממונה בכל שינוי אם יחול בכתובת מגוריו. כן הובהר לו כי עליו לעמוד בתנאי הפיקוח וביקורות הפתע וכל הפרה בעבודות השירות תביא להפסקה מנהלית ולריצוי העונש במאסר ממש.

הנני דנה הנאשם ל - 3 חודשי מאסר אותם ירצה באם תוך 3 שנים מהיום יעבור כל עבירה בנשק, בניגוד לסעיף 144 ל[חוק העונשין](http://www.nevo.co.il/law_html/law01/073_002.htm).

הנני פוסלת הנאשם מלקבל ומלהחזיק רישיון נהיגה למשך 3 חודשים. בהיות הנאשם בלתי מורשה הפסילה תחל מהיום ללא צורך בהפקדה.

הנני דנה הנאשם לתשלום קנס בסך 3,000 ₪ או 30 ימי מאסר תמורתו. הקנס יקוזז על דעת אח הנאשם, שהינו המפקיד, מהפקדון והיתרה תוחזר למפקיד.

מורה על השמדת הסמים וחילוט הכדורים או השמדתם לפי העניין.

**זכות ערעור תוך 45 יום מהיום.**

**עותק מהפרוטוקול ישלח לשרות המבחן ולממונה על עבודות השרות.**

<#4#>

<

**5129371**

**54678313ניתנה והודעה היום כ"ב סיון תשס"ט, 14/06/2009 במעמד הנוכחים.**

5129371

שירה בן שלמה 54678313-3644/08

54678313

|  |
| --- |
| <> |
| <**שירה**><**בן שלמה**>**,** <**שופטת**>> |

הוקלד על ידי: <יפה אטלן>

נוסח מסמך זה כפוף לשינויי ניסוח ועריכה