|  |  |  |  |  |
| --- | --- | --- | --- | --- |
| <**בית משפט השלום בנצרת**> | | | |  |
| <<**ת"פ**><**3712-09-08**><**מדינת ישראל נ' אבו גוש**>> |  | <**18 ינואר 2009**> | |  |
| **ה**<**מאשימה**> | | | <<><**מדינת ישראל**>> | |
| **נגד** | | | | |
| **ה**<**נאשם**> | | | <<><**ראיד אבו גוש**>> | |

<#2#>

נוכחים:

מטעם המאשימה: עו"ד כ"ץ

מטעם הנאשם: בעצמו, ע"י ב"כ עו"ד פהים דאוד

**גזר דין**

1. הנאשם הורשע עפ"י הודאתו בעבירה שיוחסה לו בכתב האישום, שעניינה החזקת נשק - עבירה לפי 144 (א) ל[חוק העונשין](http://www.nevo.co.il/law_html/law01/073_002.htm) התשל"ז – 1977 בהתאם להכרעת הדין מיום 7.9.08.

2. בדיון אשר התקיים בפניי ביום 7.12.08 הגיעו הצדדים להסדר טיעון גם באשר לענישה הראויה והם עותרים בפניי לכבדו.

3. במסגרת הסכמת הצדדים, הגיעו הצדדים לידי הסכמה כי הם יעתרו שביתה משפט ישית על הנאשם 6 חודשי מאסר בפועל אשר ירוצו בעבודות שירות, בכפוף לקבלת חוות דעת הממונה על עבודות השירות, וכן יושתו מאסר על תנאי וקנס לשיקול דעת בית מהשפט.

ב"כ המאשימה טען לעונש כבר ביום 7.12.08, ובמסגרת הדיון שם, הוריתי כי בטרם יישמעו טיעוני ב"כ הנאשם לעונש, תוגש תחילה חוות הממונה על עבודות השירות. חוות דעת כזו, שהיא חיובית מונחת בפניי.

4. מחד תצוין לחומרא מהות העבירה באשר יש בה כדי לחתור תחת בטחונו של הציבור, ואין צורך להכביר מילים אודות החומרה היתרה המגולמת בעבירות של החזקת נשק שלא כדין.

5. יחד עם זאת, בנסיבות המקרה דנן, חברו להם נסיבות יוצאות דופן אשר בשלהן ראיתי טעם ללכת טעם ללכת בדרכי הצדדים ולסטות ממדיניות הענישה הנוהגת.

6. בהקשר זה יצויין עברו הכמעט נקי של הנאשם, ומשכך ניתן לומר כי עסקינן באדם נורמטיבי המנהל על דרך הכלל אורח חיים ראוי ותקין.

עוד שמתי ליבי לטיעוני ב"כ המאשימה באשר לנסיבות החזקת האקדח והעדר ראיות לעשייה בפלילים באקדח זה.

עוד שמתי ליבי לנסיבותיו האישיות של הנאשם, כפי שאלה נפרסו בפניי, הן בטיעוני ב"כ המאשימה וביתר פירוט ע"י טיעון ב"כ.

7. הנאשם הודה, חסך זמן שיפוטי יקר, לקח אחריות.

8. בזיקה לכל אלה, מצאתי את הסדר הטיעון, כפי שהוצג בפניי, ראוי, עומד במתחם הסבירות, ומשכך אני רואה לכבדו.

9. אשר על כן, אני משיתה על הנאשם את העונשים הבאים:

א. 6 חודשי מאסר בפועל, אשר ירוצו על דרך עבודות שירות בהתאם לחוות דעת הממונה המונחת בפניי.

ב. 6 חודשי מאסר על תנאי והתנאי הוא שהנאשם לא יעבור תוך תקופה של 3 שנים מהיום כל עבירת אלימות מסוג פשע ויורשע בגינה.

ג. 8 חודשי מאסר על תנאי והתנאי הוא שהנאשם לא יעבור תוך תקופה של 3 שנים מהיום את העבירה שעבר כאן ויורשע בגינה.

ד. שקלתי את טיעוני הצדדים באשר לקנס שיושת, מחד מהות העבירה, מאידך נסיבותיו האישיות של הנאשם ומצאתי כי אין זה ראוי שלא להשית קנס כלל.

יחד עם זאת, באיזון הראוי, כמו גם בשים לב למצבו הכלכלי של הנאשם, וכן העובדה כי הוא מתעתד לבצע עבודות שירות, אני משיתה על הנאשם קנס בסך 600 ₪ או 4 ימי מאסר תמורתו.

הקנס ישולם בשני תשלומים בסך 300 ₪ כל אחד.

התשלום הראשון ישולם לא יאוחר מיום 15.2.09 וב-כ 15 לחודש אחריו.

אי עמידה באחד התשלומים במועד תגרור תוספת פיגורים כדין.

<#4#>

<

**ניתנה והודעה היום** <**כ"ב טבת תשס"ט**>**,** <**18/01/2009**> **במעמד הנוכחים.**

|  |
| --- |
| <> |
| <**יפעת**><**שיטרית**>**,** <**שופטת**> |

>

<#5#>

**החלטה**

בהתאם לחוות הדעת המונחת בפניי, אני מורה כי הנאשם ירצה 6 חודשי מאסר בפועל אשר הושתו עליו על דרך עבודות שירות, אותם ירצה בעמותת "אחווה" למען הקשיש בנצרת, תחת פיקוחו של מר אשר שריקר , בהיקף בימי עבודה ושעות עבודה בהתאם לחוות הדעת המונחת בפניי.

מועד תחילת עבודות השירות 2.2.09.

במועד זה יתייצב הנאשם בפני המפקח על עבודות השירות במפקדת מחוז צפון, יחידת עבודות שירות, מתחם בית סוהר "צלמון".

הנאשם יעדכן את הממונה בכל שינוי אם יחול בכתובת מגוריו, יעמוד בתנאי הפיקוח וביקורות הפתע. כל הפרה בעבודות השירות תביא להפסקה מנהלית ולריצוי העונש במאסר ממש.

**המזכירות תמציא העתק פרוטוקול זה לממונה על עבודות השירות.**

<#6#>

<

**5129371**

**54678313ניתנה והודעה היום כ"ב טבת תשס"ט, 18/01/2009 במעמד הנוכחים.**

יפעת שיטרית 54678313

|  |
| --- |
| <> |
| <**יפעת**><**שיטרית**>**,** <**שופטת**>> |

הוקלד על ידי: <אפרת מנשקו>

נוסח מסמך זה כפוף לשינויי ניסוח ועריכה