|  |  |  |
| --- | --- | --- |
| **בית משפט השלום בראשון לציון** | | |
| **ת"פ 3756-09 מ.י. פרקליטות מחוז ת"א - פלילי נ' פלוריאן** |  | **14 אפריל 2010** |

|  |  |
| --- | --- |
|  | 9341/09 |

|  |  |  |
| --- | --- | --- |
|  | **בפני כב' סגן הנשיאה, השופט אברהם הימן** | |
| **המאשימה** | | **מ.י. פרקליטות מחוז ת"א - פלילי** |
| **נגד** | | |
| **הנאשם** | | **מרדכי פלוריאן** |

<#2#>

נוכחים:

**ב"כ המאשימה עו"ד אפרת ליפשיץ**

**הנאשם וב"כ עו"ד שי וולשי**

**גזר דין**

הנאשם הודה על פי עובדות כתב האישום בעבירות של הפרת הוראה חוקית דהיינו הפרה של צו הגנה שנועד להגן על אדם, ובעבירה נוספת זו בהטרדת עד לתקיפה סתם. עובדות כתב האישום מבטאות קומץ ממערכת יחסים זוגית מעורערת שברקע כתב האישום. העבירות שביצע הנאשם נעברו כלפי בת זוגו וחברתה.

בטיעוניה לעונש שמה התובעת דגש על האמור בתסקיר שרות המבחן שהוגש עובר לדיון דהיום, ועל עובדת ההרשעה הקודמת שעניינה אלימות כלפי בת זוגו ועל יתר הנסיבות החמורות של המקרה.

ב"כ הנאשם פירט נסיבות אשר לדעתו יש בהם כדי להקל עם הנאשם ולדחות עתירת התביעה למאסר.

בעניין זה אציין כי בעיני מאסר שיבחן ריצויו בעבודות שרות באופן עקרוני הוא מאסר לכל דבר ועניין.

לדברי ב"כ הנאשם צו ההגנה שהוצא מלפני בית המשפט הוא בעייתי כפי שהגדירו בשפתו "צו לא טוב" לפי שלטעמו קשה ביותר לקיימו בנסיבות המקרה, לנוכח הצו. מצאתי לסלק הצידה טענה זו. לדעתי אין לשמוע טענה זו, בוודאי אין להשמיע אותה. לטעמי ולשיטתי צו של בית המשפט ככל שהוא תקף ולא בוטל יש לקיימו ככתבו וכלשונו. צו של בית משפט לענייני משפחה, שתכליתו הגנה הוא צו שיש לדקדק בקיומו. אינני מקבל טענה שיש צווים שקשה לקיימם, ויש צווים שקל לקיימם. יש מושג אחד והוא צו של בית משפט ואם נטען טענות באשר לדרך קיום הצווים נמצאנו בפני מדרון חלקלק שסופו מישורנו, זו דעתי ואני מביע אותה והבעתי אותה רבות לצערי.

עוד טוען ב"כ הנאשם, שאין לפנינו אלימות פיסית. אכן מלבד העובדה שהנאשם תקף את חברתה של בת זוגו אין אלימות כלפי בת זוגו. יחד עם זאת, ישנם מעשים, הנעשים בגדר הסכסוך הזוגי שאף על פי שאין בהם אלימות ממשית יש בהם פוטנציאל אלימות רב ביותר. לא ארבה הדיבור על כך אלא אפנה לעבירת האיומים שיש בה פוטנציאל האלימות אך אין אלימות פיסית. צו הנועד להגן על אדם ומופר על ידי מי שכנגדו מופנה הצו, יש בכך כדי פוטנציאל אלימות. לא שכחתי כפי שציינתי לעיל כי הנאשם נקט אלימות כלפי חברתה של בת זוגו.

מכאן, אפנה לאמור בתסקיר שרות המבחן. גם בעניין זה הפנה ב"כ הנאשם חציו כנגד התסקיר. אין בכך ולא כלום. שרות המבחן בדרך כלל וכתמיד אומר, עושה עבודה נאמנה, מקצועית, באופן בהיר, ברור ונחרץ. עיינתי עיין היטב בתסקיר שלפני, אינני מוצא שמץ של פגם או סימן שאלה באמור בו.

התסקיר איננו תומך בנאשם, מסיבות ברורות לא אצטט דבירם מתוך האמור בתסקיר אלא שעולה תמונה עגומה של אדם הקשה להכיר בהתנהגותו התוקפנית ודי בכך כדי להובילני לגזר הדין הראוי והנכון לדעתי.

לפני סיום אזכיר כי לנאשם הרשעה קודמת של אלימות כלפי בת זוגו. הנאשם הורשע בעבירות של תקיפה, תקיפת בת זוג ואיומים. הושת על הנאשם עונש של מאסר על תנאי והתחייבות. נראה כי המעשה השיפוטי הזה לא תרם במשהו כדי למתן התנהגותו של הנאשם.

במהלך הדיון שמעתי דברי ב"כ הנאשם ושמעתי דברי הנאשם עצמו. הרושם שעשה עלי הנאשם הוא שהוא עדיין בשלב זה עמוס תסכול וזעם כלפי בת זוגו. אי אפשר להתעלם מכך. אי אפשר להתעלם במסגרת הסכסוך העומד ותלוי והקיים כיום, חש הנאשם תסכול כה עמוק כלפי בת זוגו. לטעמו הוא אשר נרדף, הוא אשר מוכה והוא החלש. תסכולים אלה טומנים בחובם זרע פורענות של סיכון.

על פי מכלול הנסיבות שלפני אלה העונשים שאני גוזר על הנאשם:

5 חודשי מאסר בפועל.

7 חודשי מאסר על תנאי והתנאי הוא שבמשך שלוש שנים מיום שחרור הנאשם ממאסר לא יעבור עבירה שיש עימה מרכיב של אלימות כלפי גוף אדם, לרבות העבירות בהן הורשע כאן.

בנסיבות המקרה ולא משום שאני מקל ראש במעשים שעשה הנאשם, אלא משום שגזרתי על הנאשם מאסר ולאחר שאני שוקל שיקולים רלוונטיים לעניין, אינני פוסק פיצוי למתלוננות.

יחד עם זאת אני מחייב את הנאשם בתשלום קנס על סך 500 ₪ או חודש מאסר תמורתו.

הקנס ישולם עד ליום 15/5/2010.

זכות ערעור תוך 45 יום. <#5#>

**ניתנה והודעה היום ל' ניסן תש"ע, 14/04/2010 במעמד הנוכחים.**

|  |
| --- |
|  |
| **אברהם הימן, סגן נשיא** |

**לאחר הפסקה חוזרים הצדדים לאולם.**

**ב"כ הנאשם:**

הנאשם מסכים לעבודות שרות ומבקש לקבל חוות דעת מטעם הממונה.

<#6#>

**החלטה**

**נדחה ליום 16/6/2010 שעה 13:00 לקבלת חוות דעת הממונה על עבודות שרות.**

פקס ב"כ הנאשם עו"ד שי וולשי 03-9008606.

**על המזכירות לשלוח העתק החלטה וכתב האישום לממונה על עבודות שרות**.

הנאשם הוזהר בדבר חובת התייצבותו לדיון.

<#7#>

**ניתנה והודעה היום ל' ניסן תש"ע, 14/04/2010 במעמד הנוכחים.**

5129371

אברהם הימן 54678313

54678313

|  |
| --- |
|  |
| **אברהם הימן, סגן נשיא** |

הוקלד על ידי: יפעת מינאי

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן