|  |  |  |
| --- | --- | --- |
| **בית משפט השלום ברמלה** | | |
| **ת"פ 38450-08-11 מדינת ישראל נ' אל-עיסאוי** |  | **16 דצמבר 2013** |

|  |  |
| --- | --- |
|  | 38457-08-11 |

|  |  |  |
| --- | --- | --- |
|  | **בפני כב' ה**שופט הישאם אבו שחאדה | |
| **ה**מאשימה | | מדינת ישראל |
| **נגד** | | |
| **ה**נאשם | | עאמר אל-עיסאוי |

<#2#>

נוכחים:

בא כוח מאשימה עו"ד אביטל פורטנוי

בא כוח נאשם עו"ד גיל אדלמן

נאשם 1 עאמר אל-עיסאוי – נוכח

**במסמך זה הושמטו פרוטוקולים**

**גזר דין**

הנאשם הורשע לאחר ניהול הוכחות בביצוען של העבירות הבאות: איומים לפי סעיף 192 ל[חוק העונשין](http://www.nevo.co.il/law_html/law01/073_002.htm); העלבת עובד ציבור לפי סעיף 278 לחוק העונשין; ניסיון תקיפת סתם לפי סעיף 25 ו-379 לחוק העונשין וכן הפרעה לשוטר במילוי תפקידו לפי סעיף 275 לחוק העונשין. על פי עובדות כתב האישום ביום 21.8.11 פקח של עיריית רמלה מילא תפקידו כדין ומצא רכב שחנה בניגוד לחוק. הפקח החל לרשום דוח לרכב ואז ניגש הנאשם לפקח והחל לקללו ולהעליבו באומרו "יא בן זונה, מניאק" "נראה אותך אם תרשום דו"ח" "כוס אמא שלך, כוס אוחתך תעוף מפה לפני שאני מפרק אותך" תוך שהוא מניף את ידו לכיוון המתלונן והכל במטרה להפחידו או להקניטו. בהמשך, החל הפקח לברוח מהמקום כשהנאשם מרים בידו אבן ורודף אחריו, בעוד הפקח נס על נפשו, הנאשם דלק אחריו ואבן בידו, ניסה הנאשם לתקוף את המתלונן שלא כדין בכך זרק לעבר המתלונן את האבן שנחתה בסמוך לרגלו הימנית. לאחר סריקות וחיפושים אותר הנאשם ונעצר.

לחובתו של הנאשם 5 הרשעות קודמות בעבירות אלימות, סמים וכן עבירות כנגד שוטרים.

ב"כ הצדדים הגיעו להסכמה לפיה יוטל על הנאשם מאסר בפועל של 6 חודשים שירוצה בעבודות שירות וכן מאסר על תנאי וקנס כספי על פי שיקול דעתו של בית משפט.

חזקה על ב"כ הצדדים ששקלו את מלוא השיקולים הרלוונטיים בין לחומרא ובין לקולא בעת שהגיעו להסדר הטיעון. על כן, ההסדר הוא סביר ובכוונתי לכבדו.

יצוין כי הנאשם נבדק על - ידי הממונה על עבודות השירות ונמצא מתאים לביצוע עבודות שירות.

לעניין גובה הקנס, לקחתי בחשבון כי הנאשם חולה סוכרת וכן מתקיים מקצבת נכות מטעם המוסד לביטוח לאומי.

על כן, הנני משית על הנאשם את העונשים הבאים:

א. 6 חודשי מאסר בפועל שירוצו בדרך של עבודות שירות על פי חוות דעת הממונה. הנאשם יתייצב ביום 18.12.13 במפקדת מחוז מרכז, יחידת עבודות השירות ברמלה בשעה 08:00 לתחילת ריצוי עבודות השירות. מובהר לנאשם כי עליו להישמע להוראותיו והנחיותיו של הממונה על עבודות השירות.

ב. 5 חודשי מאסר על תנאי והתנאי הוא שבמשך 3 שנים מהיום לא יבצע הנאשם עבירה שבה הורשע.

ג. **הנאשם ישלם קנס בסך 1500 ₪ , או 7 ימי מאסר תמורתו.**

**הקנס ישולם ב- 5 תשלומים חודשים שווים ורצופים כאשר הראשון שבהם עד ליום 1.2.14 והיתרה ב- 1 לכל חודש שלאחריו. היה ואחד התשלומים לא ישולם במועד, אזי יעמוד מלוא סכום הקנס לפירעון מידי.**

**ככל שקיימת הפקדה בתיק** [**מ"ת 38457-08-11**](http://www.nevo.co.il/links/psika/?NEWPROC=מת&NEWPARTA=38457&NEWPARTB=08&NEWPARTC=11)**, תקוזז למול הקנס והנאשם ישלם את היתרה כפי שפירטתי לעיל.**

**זכות ערעור תוך 45 יום.**

המזכירות תעביר העתק גזר הדין לממונה על עבודות השירות

**<#4#>**

**5129371ניתנה והודעה היום י"ג טבת תשע"ד, 16/12/2013 במעמד הנוכחים.**

|  |
| --- |
| 54678313 |
| הישאםאבו שחאדה**,** שופט |

הוקלד על ידי רעות חסון

הישאם אבו שחאדה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)