|  |  |  |
| --- | --- | --- |
| **בית המשפט המחוזי בחיפה** | | |
| **ת"פ 3902-08-09 מדינת ישראל נ' אבו רג'יס ואח'** |  | **01 דצמבר 2010** |

|  |  |
| --- | --- |
|  | 3920-08-09 |

|  |  |  |
| --- | --- | --- |
|  | **בפני כב' השופטת ברכה בר-זיו** | |
| **המאשימה** | | מדינת ישראל |
| נגד | | |
| **הנאשמים** | | 1. חוסאם אבו רג'יס  2. ואפי מנסור |

<#2#>

נוכחים:

ב"כ המאשימה – אין הופעה

ב"כ הנאשם 1 – עו"ד סולימאן עאמר

ב"כ הנאשם 2 – עו"ד עאדל דבאח

הנאשמים - בעצמם

להחלטה במחוזי (18-08-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: יצחק עמית, עו"ד: אולגה שיינמן, שי נודל, כמיל עודה, דבאח

להחלטה במחוזי (30-09-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: גב' בוגדנוב, סולימאן עאמר, סעב חאטם

להחלטה במחוזי (27-12-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: ספיר, סולימאן עאמר, שי נודל, דבאח עאדל, אסדי תאמר

להחלטה במחוזי (18-01-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: איטסקו, שי נודל, סולימאן עאמר, דבאח

להחלטה במחוזי (13-04-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: יוכי ספיר, סולימאן עאמר, שי נודל, עאדל דבאח

להחלטה במחוזי (05-09-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: גב' רזניצ'נקו, 1 –, סולימאן עאמר, 2 – אין הופעה

להחלטה בעליון (30-12-2010): [**עפ 9597/10**](http://www.nevo.co.il/case/6156271) חוסאם אבו רג'יס נ' מדינת ישראל שופטים: א' גרוניס, עו"ד: איילת קדוש, שי נודל

להחלטה במחוזי (18-08-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: יצחק עמית, עו"ד: אולגה שיינמן, שי נודל, כמיל עודה, דבאח

להחלטה במחוזי (30-09-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: גב' בוגדנוב, סולימאן עאמר, סעב חאטם

להחלטה במחוזי (27-12-2009): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: ספיר, סולימאן עאמר, שי נודל, דבאח עאדל, אסדי תאמר

להחלטה במחוזי (18-01-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: איטסקו, שי נודל, סולימאן עאמר, דבאח

להחלטה במחוזי (13-04-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: יוכי ספיר, סולימאן עאמר, שי נודל, עאדל דבאח

להחלטה במחוזי (05-09-2010): [**תפ 3902-08-09**](http://www.nevo.co.il/case/4267968) מדינת ישראל נ' חוסאם אבו רג'יס שופטים: ברכה בר זיו, עו"ד: גב' רזניצ'נקו, 1 –, סולימאן עאמר, 2 – אין הופעה

להחלטה בעליון (30-12-2010): [**עפ 9597/10**](http://www.nevo.co.il/case/6156271) חוסאם אבו רג'יס נ' מדינת ישראל שופטים: א' גרוניס, עו"ד: איילת קדוש, שי נודל

ל במחוזי (13-01-2011): [**תפ 3902-08-09**](http://www.nevo.co.il/case/4267968) מאשימה נ' חוסאם אבו רג'יס שופטים: ברכה בר זיו, עו"ד: איטסקו, שי נודל, סולימאן עאמר, דבאח

לפסק-דין בעליון (28-04-2011): [**עפ 9597/10**](http://www.nevo.co.il/case/6156271) חוסאם אבו רג'יס נ' מדינת ישראל שופטים: א' א' לוי, א' רובינשטיין, י' דנציגר, עו"ד: רחל זוארץ לוי, שי נודל

חקיקה שאוזכרה:

[**חוק העונשין, תשל"ז-1977**](http://www.nevo.co.il/law/70301)

גזר דין

1. הנאשם מס' 1, חוסאם אבו רגיס (להלן: **"חוסאם"**) הורשע בעבירות של נשיאה והובלה של נשק בלא רשות על פי דין להובלתו והחזקתו (עבירה לפי סעיף 144(ב)+ 29 ל[חוק העונשין](http://www.nevo.co.il/law/70301), תשל"ז- 1977 (להלן: **"החוק"**)) ובעיסקה אחרת בנשק שיש עימה מסירת החזקה בנשק בלא רשות על פי דין לעשות פעולה כאמור (עבירה לפי סעיף 144(ב2) לחוק).

2. הנאשם מס' 2 ואפי מנסור (להלן: **"ואפי"**) הורשע בעבירה של נשיאה והובלה של נשק בלא רשות על פי דין להובלתו והחזקתו (עבירה לפי סעיף 144(ב)+ 29 לחוק).

3. על פי עובדות כתב האישום המתוקן, בהן הודו הנאשמים, לחוסאם נודע כי ברשות פלוני רוס"ר צהל"י מסוג M16 (להלן: **"הנשק"**). באותו מועד הוא קשר עם אחד בשם מוסטפא קשר במסגרתו ישיג לו נשק. בהמשך קשר חוסאם עם אחד בשם יחיא ועם ואפי, להוביל תמורת תשלום כספי שישולם לחוסאם על ידי הקונה את הנשק מאותו פלוני. כן סוכם כי חוסאם יקבל את הכסף מהקונה ויעבירו לפלוני. במסגרת הקשר עם ואפי ביקש חוסאם מואפי להשיג עבורו רכב, שישמש להובלת הנשק לקונה. ואפי שכר את הרכב ביחד עם יחיא. בהמשך הובא הנשק למקום מפגש בו היו חוסאם ויחיא והנשק הונח ברכב השכור בו נהג יחיא. בדרכו אל הקונה נעצר הרכב של יחיא על ידי המשטרה והנשק נתפס.

עוד נטען בכתב האישום כי שני הנאשמים הובילו ונשאו את הנשק וחוסאם אף תיווך במכירת הנשק בין פלוני לקונה.

4. לחוסאם הרשעות קודמות: משנת 1988 בעבירה של תקיפה מינית, משנת 1993 בעבירה של היזק לרכוש במזיד ומשנת 2005 בעבירה של החזקה ושימוש בסמים לצריכה עצמית.

5. לואפי אין הרשעות קודמות.

6. חוסאם ילד שנת 1971, נשוי ואב לשלושה ילדים. חוסאם היה עצור מ- 22.7.09 עד 19.10.09. שרות המבחן ציין בתסקיר שערך בעניינו של חוסאם כי הוא לוקח אחריות פורמלית על העבירות שביצע, אך אינו מחובר רגשית לחומרתן. חוסאם ניסה למזער חלקו באירוע וטען כי נגרר אחרי שותפו לעבודה. כמו כן לא התרשם שירות המבחן מגילויי חרטה כנים על התנהגותו ומודעות להשלכותיה. שרות המבחן התרשם כי חוסאם מנהל אורח חיים בעייתי, המאופיין בקשרים עם גורמים בשולי החברה ומקושי להכיר בגבולות החוק וערכי מוסר. שרות המבחן נמנע ממתן המלצה טיפולית בעניינו, אך המליץ על הטלת ענישה מוחשית וקונקרטית , אשר תחדד עבורו את הגבול בין המותר לאסור.

7. ואפי יליד 1981 והוא רווק. ואפי היה עצור מ- 21.7.09 עד 21.10.09. בפני שרות המבחן טען ואפי כי בינו לבין חוסאם קשרי חברות וכי חוסאם פנה אליו בהצעה שיסייע לו בהשכרת רכב לשם עיסקה ממנה יוכל להרוויח כסף והוא ראה בכך הזדמנות להרוויח כסף קל ולכן הסכים לה. שרות המבחן התרשם כי ואפי מרגיש קורבן ואינו מצליח להבין את חומרת מעשיו. הביע חשש מפני ריצוי עונש מאסר, לאחר שלדבריו בהיותו במעצר חווה את הטעות החמורה שביצע והשלכותיה וחווה עצמו כמי שאינו מזוהה עם החברה העבריינית.

שרות המבחן התלבט במתן המלצה, כאשר מצד אחד עמדה בפניו חומרת העבירה ומאידך עברו הנקי. בנסיבות אלה סבר שרות המבחן לשקול עונש מאסר אשר ירוצה בעבודות שירות.

8. ב"כ המאשימה הצביעה על החומרה שבביצוע העבירות על ידי הנאשמים , אפילו מדובר באחזקה ונשיאה קונסטרוקטיבית בלבד. ב"כ המאשימה טענה כי חוסאם היה הרוח החיה והמוח בקידום העיסקה, הוא ארגן גם אנשים אחרים שתרמו חלקם לשם ביצוע העיסקה והשתתף בה בפועל. לכך יש להוסיף את עברו המחמיר של חוסאם ואת העובדה שאינו לוקח אחריות על מעשיו.

9. באשר לואפי טענה ב"כ המאשימה כי אכן חלקו קטן מזה של חוסאם , אך לא ניתן להתעלם מחלקו בקידום העיסקה, כאשר הוא היה מודע לכך שמתבצעת עיסקה בנשק. ב"כ המאשימה טענה כי אינה מקבלת המלצת שירות המבחן בעניינו של ואפי וסבורה כי נוכח חומרת העבירה יש להטיל גם עליו עונש מאסר מאחורי סורג ובריח.

10. ב"כ המאשימה הפנתה לגזר דינו של השותף יחיא, שניתן על ידי כב' השופט גלעד, ואשר לפיו הוא נידון ל – 20 חודשי מאסר בפועל, 18 חודשי מאסר על תנאי וקנס בסך 10,000 ₪. ב"כ המאשימה ביקשה כי העונש שיושת על ואפי יהיה דומה לעונש זה והעונש על חוסאם חמור בהרבה.

11. ב"כ המאשימה הפנתה גם לגזר דין שניתן על ידי כבוד השופט גרשון בעבירות בנשק, שם נגזר על הנאשם עונש מאסר של 50 חודשים.

12. ב"כ של חוסאם טען כי אין להקיש מפסק דינו של כבוד השופט גרשון , שהינו מחמיר ביותר ומאידך, הוא הפנה לפסיקה על פיה נגזרו על נאשמים בעבירות בנשק עונשים קלים בהרבה. ב"כ של חוסאם הפנה לעובדה שכתב האישום המקורי הוגש על עבירות של סחר בנשק ונשיאה והובלה ובסופו של דבר תוקן והצטמצם לעיסקה אחרת של תיווך והובלה קונסטרוקטיבית. ב"כ של חוסאם הפנה למחדלי חקירה , כאשר המשטרה לא גילתה זהות המוכר והקונה. באשר לנסיבות ביצוע העבירה על ידי חוסאם טען כי הוא היה במצוקה כלכלית וסבר כי יוכל להניב תועלת כספית קצרת טווח וכי הוא עצמו לא נגע בנשק.

ב"כ של חוסאם טען כי שרות המבחן התרשם באופן לא נכון מחוסאם. לטענתו, יש ליתן ביטוי להודאתו, לחרטה שהביע ולנסיבותיו האישיות ולהקל בעונשו. כן טען כי העונש שהוטל על יחיא צריך לשמש מדד ורף עליון בעת גזירת דינם של שני הנאשמים בתיק זה.

13. ב"כ של ואפי הפנה גם הוא לפסיקה על פיה נדונו נאשמים בעבירות בנשק לעונשים קלים יותר, לרבות בעבודות שירות. לטענתו, חלקו של ואפי בביצוע העבירה הינו שולי ביותר ויש לקחת בחשבון את העובדה שזו מעידתו הראשונה ונסיבותיו האישיות האחרות. ב"כ של ואפי ביקש להטיל עליו עונש מאסר שירוצה בעבודות שירות.

14. כל הצדדים מסכימים כי העונש שהוטל על ידי כבוד השופט גלעד בעניינו של יחיא צריך להיות מדד לענישה. בעניינו של ואפי ביקשה ב"כ המאשימה כי עונשו יהיה זהה ועונשו של חוסאם חמור יותר. ב"כ של חוסאם ביקש כי עונשו של חוסאם יהיה כעונשו של יחיא וב"כ ואפי ביקש להקל בעונשו לעומת זה של יחיא.

15. גם אני סבורה כי העונש שם צריך לשמש מדד לענישה, כאשר יש לקחת בחשבון את העובדה שיחיא הורשע בעבירות של נשיאה והובלת נשק ללא היתר וקשירת קשר לביצוע פשע. אין זאת, כאשר ואפי הורשע בעבירה של נשיאה והובלת נשק בלבד, חלקו קטן יותר מזה של יחיא , אך אינו מזערי כפי שתאר זאת סנגורו. מאידך, וכפי שציין גם כבוד השופט גלעד , חלקו של חוסאם עולה על זה של יחיא.

16. כשם שהעונש בעניינו של יחיא משמש לי כמדד, כן אני מאמצת כחלק מגזר דיני את דברי כבוד השופט גלעד באשר לחומרת העבירות בנשק וחומרת מעשי כל המעורבים, לרבות השליחים המובילים את הנשק, שבדרך כלל אינם עבריינים המוכרים למשטרה ואשר מסכימים לקחת חלק בעיסקאות הנשק כאמצעי לעשות כסף קל, תוך סיכון חיי אחרים.

17. אני לוקחת בחשבון גם את נסיבותיהם האישיות של הנאשמים, הודאתם והחרטה שהביעו בפני.

18. מכל האמור אני גוזרת על הנאשמים את העונשים הבאים:

**על הנאשם מס' 1 , חוסאם:**

24 חודשי מאסר בפועל , בניכוי תקופת מעצרו מיום 22.7.09 עד 19.10.09

18 חודשי מאסר על תנאי, לבל יעבור בתקופה של 3 שנים ממועד שחרורו מן המאסר בתיק זה, עבירה בנשק מסוג פשע ויורשע עליה.

10,000 ₪ קנס לתשלום עד 1.1.2011 או 6 חודשי מאסר תחתיו.

**על הנאשם מס' 2, ואפי:**

12 חודשי מאסר בפועל , בניכוי תקופת מעצרו מיום 21.7.09 עד 21.10.09.

12 חודשי מאסר על תנאי, לבל יעבור בתקופה של 3 שנים ממועד שחרורו מן המאסר בתיק זה עבירה בנשק מסוג פשע ויורשע עליה.

5,000 ₪ קנס לתשלום עד 1.1.2011 או 3 חודשי מאסר תחתיו.

הנאשם מס' 1 יתייצב לתחילת ריצוי עונשו במזכירות בית המשפט המחוזי בחיפה ביום 1/1/2011 שעה 08:30.

הנאשם מס' 2 יתייצב כנ"ל ביום 12/12/10 שעה 08:30.

**בגלל תקלה במערכת הוקרא גזר הדין ויומצא לצדדים בהמשך.**

**והודעה זכות ערעור לבית המשפט העליון תוך 45 ימים מהיום.**

**<#3#>**

**ניתנה והודעה היום כ"ד כסלו תשע"א, 01/12/2010 במעמד הסניגורים והנאשמים ובהעדר ב"כ המאשימה.**

5129371

ברכה בר זיו 54678313

54678313

|  |
| --- |
|  |
| **ברכה בר-זיו, שופטת** |

עדי שיטרית

הוקלד על ידי: עדי שטרית

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן