חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [144(ב)](http://www.nevo.co.il/law/70301/144.b), [413](http://www.nevo.co.il/law/70301/413)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**בתי המשפט**

|  |  |  |  |
| --- | --- | --- | --- |
| **בית המשפט המחוזי בתל אביב- יפו** | | **ת"פ 40202/99** | |
| **בפני:** | **כבוד השופטת רנה משל (שהם)** | **תאריך:** | **15/7/1999** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה | עו"ד פרוסט | ע"י ב"כ |  |
|  | נ ג ד | |  |
|  | פטריק בן מוריס אלקריאף | |  |
| הנאשם | עו"ד ב. נהרי | ע"י ב"כ |  |

**תמצית:**

**עונשין – עסקת טיעון**

**עובדות:**

הנאשם הורשע, על פי הודאתו, במסגרת הסדר טיעון, בעבירות של אחזקת נשק שלא כדין – עבירה על [סעיף 144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), התשל"ז- 1977 (להלן: "החוק"), נשיאת נשק שלא כחוק – עבירה על [סעיף 144(ב)](http://www.nevo.co.il/law/70301/144.b) לחוק ואחזקת כס החשוד כגנוב – עבירה על [סעיף 413](http://www.nevo.co.il/law/70301/413) לחוק. במסגרת הסדר הטיעון הוסכם כי תהיה עתירה משותפת של הצדדים להטיל על הנאשם עונש של שתי שנות מאסר בפועל, מאסר מותנה בגין כל אחת מהעבירות בהן הורשע וחילוט הרכוש אשר נתפס אצלו.

**נפסק:**

1. העסקה אליה הגיעו הצדדים מאזנת כראוי בין טובת ההנאה שהיא מעניקה לנאשם – בין העונש המוצע בה, בהשוואה לנורמת הענישה המקובלת בהתחשב בחומרת העבירה ונסיבותיה ובנסיבותיו האישיות של הנאשם – לבין התועלת שיש בה לאינטרס הציבורי, בהתחשב במטרה שלשמה נעשתה העסקה (סע' 6).
2. הוחלט לקבל את העסקה.

**גזר- דין**

1. ביום 11.7.99 הורשע הנאשם, על פי הודאתו, במסגרת הסדר טיעון, בעבירות המפורטות בכתב האישום, היינו, בעבירות של: אחזקת נשק שלא כדין – עבירה על [סעיף 144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), תשל"ז- 1977 (להלן: "החוק"), נשיאת נשק שלא כדין – עבירה על [סעיף 144(ב)](http://www.nevo.co.il/law/70301/144.b) לחוק ואחזקת נכס החשוד כגנוב – עבירה על [סעיף 413](http://www.nevo.co.il/law/70301/413) לחוק.
2. **העובדות:**

ביום 19.5.99 נמצאו בחדרון על גג ביתו של הנאשם: אקדח מסוג C.Z. מס' 71799 (השייך למר אלי סיני ונגנב מביתו, באור יהודה ביום 18.10.95); מחסנית לאקדח ובה עשרה כדורים בקוטר 9 מ"מ; 34 כדורי אקדח; לבנת חבלה, המכילה כ- 250 גרם חומר נפץ ופתיל ביטחון המשמש כאמצעי הפעלה/השהייה לנפץ חבלה רגיל. בנוסף החזיק הנאשם בחדרו כובע גרב שחור ושלושה זוגות כפפות ניילון.

1. **הסדר הטיעון:**

הצדדים הגיעו לכלל הסדר טיעון, לפיו יודה הנאשם בעובדות נשוא כתב האישום, יורשע ותהיה עתירה משותפת להטיל על הנאשם שתי שנות מאסר בפועל (החל מיום מעצרו ביום 19.5.99), מאסר מותנה בגין כל אחת מן העבירות בהן הורשע וחילוט הרכוש אשר נתפס אצלו.

1. **ראיות לעונש:**
   1. מגיליון הרשעותיו הקודמות של הנאשם עולה, כי בעבר (18.7.90) כבר נדון בבית משפט לנוער, בגין עבירת תקיפה הגורמת חבלה חמורה והוטלה עליו ערבות ללא הרשעה. כן נשפט בשנית ע"י בית המשפט לנוער, ונגזרו עליו 12 חודשי מאסר וזאת בגין עבירות שונות ובניהן: פריצה לבניין וגניבה, נהיגה ברכב ללא רשיון וללא ביטוח, הפרת הוראה חוקית, החזקת סמים מסוכנים לצריכה עצמית, החזקת כלים להכנת סם לצריכה עצמית, תקיפה הגורמת חבלה של ממש, ניסיון לחבלה או פציעה ותקיפה בנסיבות מחמירות.
   2. הנאשם הביע בפני חרטה וציין כי אינו משתמש בסמים מזה שנתיים.
2. **טיעוני ב"כ הצדדים:**
   1. לטענת ב"כ התביעה, העונש לו עותרים הצדדים אינו חורג מרמת הענישה המקובלת בעבירות בהן הורשע והוא מבטא איזון, בין הרשעותיו הקודמות של הנאשם וחומרת העבירות בהן הורשע, לבין האינטרס השיקומי של הנאשם והודאתו בעובדות, שחסכה מזמנו של בית המשפט (אשר עשוי היה לשמוע שורה ארוכה של עדי תביעה).
   2. ב"כ הנאשם הצטרף לטיעוני התביעה והוסיף, כי הנאשם הינו קורבן תמים, אשר הסכים לשמור על הנשק שנתפס ברשותו. עוד ציין, כי הנאשם נשוי ואב לתינוקת.
3. **מסקנות ותוצאה:**
   1. לאור האמור, השתכנעתי כי יש מקום לאמץ את הסדר הטיעון אליו הגיעו הצדדים כוי עסקה זו מאזנת כראוי "בין טובת ההנאה שהיא מעניקה לנאשם – בין העונש המוצע בה, בהשוואה לנורמת הענישה המקובלת בהתחשב בחומרת העבירה ובנסיבותיה ובנסיבותיו האישיות של הנאשם – לבין התועלת שיש בה לאינטרס הציבורי, בהתחשב במטרה שלשמה נעשתה העסקה" ([ע"פ 4722/92, פ"ד מז](http://www.nevo.co.il/case/17924199)(2) 45, 51).
   2. לפיכך הנני מטילה על הנאשם את העונשים הבאים:

שנתיים מאסר בפועל, אשר יחושבו החל מיום מעצרו ביום 19.5.99.

שנים עשר חודשי מאסר על תנאי, כשהתנאי הוא, כי הנאשם לא יעבור במשך שלוש שנים מיום שחרורו ממאסרו עבירה מן העבירות בהן הורשע בתיק זה, או עבירת תקיפה שהינה פשע, או עבירה לפי [פקודת הסמים המסוכנים](http://www.nevo.co.il/law/4216) [נוסח חדש], תשל"ג- 1973, למעט החזקת סמים מסוכנים לצריכה עצמית.

5129371

54678313

* 1. הנני מצווה על חילוט כל שנתפס אצל הנאשם.

רנה משל (שהם) 54678313-40202/99

הודעה לנאשם זכותו לערער על גזר הדין בפני בית המשפט העליון, תוך 45 ימים מהיום.

ניתן היום, 15.7.99, והודע.

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן