|  |  |
| --- | --- |
| **בית המשפט המחוזי בחיפה** | |
| ת"פ 41956-04-10 מדינת ישראל נ' הייבי(עציר) ואח' | 4 יולי 2011 |

|  |  |  |
| --- | --- | --- |
|  | **בפני כב' השופט כמאל סעב** | |
| **המאשימה** | | **מדינת ישראל** |
| **נגד** | | |
| **הנאשמים** | | **1. אנס הייבי (עציר)**  **2. ראמי הייבי (עציר)**  **3. סלים היבי (עציר)** |

להחלטה במחוזי (06-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: צחי נמירובסקי, רועי כהן , נהרי, טהא ריאד, אסד שמי

להחלטה במחוזי (23-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: פסקל, בני נהרי, טהא, שאמי אסעד

להחלטה במחוזי (04-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: בני פסקל, ענת שטיינשניד, בני נהרי, טהא ריאד, שאמי אסעד

להחלטה במחוזי (13-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: שטיינשניד, בני נהרי, טאהא ריאד, שאמי אסעד

להחלטה במחוזי (13-10-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (01-12-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: אין הופעה עקב שביתת הפרקליטים, שאמי מחמוד ממשרד, שאמי אסעד

להחלטה בעליון (26-01-2011): [בשפ 519/11](http://www.nevo.co.il/case/5594386) מדינת ישראל נ' אנס הייבי שופטים: ס' ג'ובראן, עו"ד: אלון וולקוביצקי, טאהא ריאד, אסד שאמי, עדי מנחם

להחלטה במחוזי (03-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל, 1 איןהופעה, טאהא ריאד, שאמי אסעד

להחלטה במחוזי (13-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (12-04-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: גב' אפרת ברזני, אין הופעה, שאמי אסד

להחלטה בעליון (17-04-2011): [בשפ 3064/11](http://www.nevo.co.il/case/5594387) מדינת ישראל נ' אנס הייבי שופטים: מ' נאור, עו"ד: בני נהרי, טאהא ריאד, שאמי אסד, ד"ר אוהד גורדון

להחלטה בעליון (23-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: שאמי אסד, מהופעה, מיום 1, לפטור מהופעה

להחלטה במחוזי (06-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: צחי נמירובסקי, רועי כהן , נהרי, טהא ריאד, אסד שמי

להחלטה במחוזי (23-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: פסקל, בני נהרי, טהא, שאמי אסעד

להחלטה במחוזי (04-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: בני פסקל, ענת שטיינשניד, בני נהרי, טהא ריאד, שאמי אסעד

להחלטה במחוזי (13-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: שטיינשניד, בני נהרי, טאהא ריאד, שאמי אסעד

להחלטה במחוזי (13-10-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (01-12-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: אין הופעה עקב שביתת הפרקליטים, שאמי מחמוד ממשרד, שאמי אסעד

להחלטה בעליון (26-01-2011): [בשפ 519/11](http://www.nevo.co.il/case/5594386) מדינת ישראל נ' אנס הייבי שופטים: ס' ג'ובראן, עו"ד: אלון וולקוביצקי, טאהא ריאד, אסד שאמי, עדי מנחם

להחלטה במחוזי (03-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל, 1 איןהופעה, טאהא ריאד, שאמי אסעד

להחלטה במחוזי (13-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (12-04-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: גב' אפרת ברזני, אין הופעה, שאמי אסד

להחלטה בעליון (17-04-2011): [בשפ 3064/11](http://www.nevo.co.il/case/5594387) מדינת ישראל נ' אנס הייבי שופטים: מ' נאור, עו"ד: בני נהרי, טאהא ריאד, שאמי אסד, ד"ר אוהד גורדון

להחלטה בעליון (23-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: שאמי אסד, מהופעה, מיום 1, לפטור מהופעה

להחלטה בעליון (24-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: בני נהרי, מועד, לדחיית מועד

להחלטה במחוזי (06-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: צחי נמירובסקי, רועי כהן , נהרי, טהא ריאד, אסד שמי

להחלטה במחוזי (23-05-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: פסקל, בני נהרי, טהא, שאמי אסעד

להחלטה במחוזי (04-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: בני פסקל, ענת שטיינשניד, בני נהרי, טהא ריאד, שאמי אסעד

להחלטה במחוזי (13-07-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: שטיינשניד, בני נהרי, טאהא ריאד, שאמי אסעד

להחלטה במחוזי (13-10-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (01-12-2010): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: אין הופעה עקב שביתת הפרקליטים, שאמי מחמוד ממשרד, שאמי אסעד

להחלטה בעליון (26-01-2011): [בשפ 519/11](http://www.nevo.co.il/case/5594386) מדינת ישראל נ' אנס הייבי שופטים: ס' ג'ובראן, עו"ד: אלון וולקוביצקי, טאהא ריאד, אסד שאמי, עדי מנחם

להחלטה במחוזי (03-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל, 1 איןהופעה, טאהא ריאד, שאמי אסעד

להחלטה במחוזי (13-02-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי (עציר) שופטים: כמאל סעב, עו"ד: בני פסקל גב' ענת שטיינשניד, בני נהרי, טאהא ריאד, שאמי אסעד

להחלטה במחוזי (12-04-2011): [תפ 41956-04-10](http://www.nevo.co.il/case/5002722) מדינת ישראל נ' אנס הייבי שופטים: כמאל סעב, עו"ד: גב' אפרת ברזני, אין הופעה, שאמי אסד

להחלטה בעליון (17-04-2011): [בשפ 3064/11](http://www.nevo.co.il/case/5594387) מדינת ישראל נ' אנס הייבי שופטים: מ' נאור, עו"ד: בני נהרי, טאהא ריאד, שאמי אסד, ד"ר אוהד גורדון

להחלטה בעליון (23-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: שאמי אסד, מהופעה, מיום 1, לפטור מהופעה

להחלטה בעליון (24-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: בני נהרי, מועד, לדחיית מועד

להחלטה בעליון (24-10-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' חיות, עו"ד: אסד שאמי, בקשה, לשחרור מייצוג

לפסק-דין בעליון (18-12-2011): [עפ 6371/11](http://www.nevo.co.il/case/5594385) מדינת ישראל נ' אנס הייבי שופטים: א' רובינשטיין, ס' ג'ובראן, ח' מלצר, עו"ד: בנימין נהרי, 2 ריאד טאהא, שאול כהן, שירות המבחן גב' חגית לייבנר

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [29](http://www.nevo.co.il/law/70301/29), [144 (ב)](http://www.nevo.co.il/law/70301/144.b), [144 (ב2)](http://www.nevo.co.il/law/70301/144.b2), [144(ב2)(ג)(ג1)(1)](http://www.nevo.co.il/law/70301/144.b2.c.c1.1), [144(ג)](http://www.nevo.co.il/law/70301/144.c), [144 (ג)(ג1)(1)](http://www.nevo.co.il/law/70301/144.c.c1.1), [499 (א)(1)](http://www.nevo.co.il/law/70301/499.a.1)

|  |
| --- |
| **גזר דין** |

**1**. **חלק כללי:**

גזר דין זה עוסק בעבירות נשק וסחר בו על ידי הנאשמים תושבי כפר כאבול שקשרו קשר למכור יחדיו אמל"ח לרחיב חג'אזי שהופעל כסוכן משטרתי ושייקרא להלן: **"הסוכן".**

אציין כי חלק מפרטי האישום נמחק ומכאן הבאת האישומים שנותרו ובהם הודו הנאשמים כסדרם בכתב האישום המתוקן, זאת בהתאם לסדר הנאשמים ונתחיל בנאשם 1, אח"כ נאשם 2 ולבסוף נאשם 3.

**2**. **האישום הרביעי נגד הנאשם מס' 1:**

הסוכן ונאשם 1 שוחחו טלפונית ביום 24.12.09, כאשר השני הציע לראשון לקנות אקדח בתמורה לתשלום סך של 7000 ₪, (להלן: **"העסקה").**

בין הסוכן ונאשם 1 התנהלו מס' שיחות וביום 26.12.09 שעה 21:15 סיכמו על ביצוע העסקה בכפר שעב. במועד ובשעה המוסכמים הגיע נאשם 1 למפגש ביחד עם אחר שזהותו בלתי ידועה למאשימה וכשהוא, קרי הנאשם 1 מחזיק ברכב אקדח בקוטר 7.65 מ"מ ומחסנית ריקה – (להלן: **"הנשק").**

נאשם 1 מסר לסוכן את הנשק וזה מסר לו את התמורה בסך של 7,000 ₪.

על יסוד העובדות הנ"ל עבר הנאשם 1 עבירה של נשיאת נשק והובלתו, עבירה לפי [סעיפים 144 (ב)](http://www.nevo.co.il/law/70301/144.b), [144(ג)](http://www.nevo.co.il/law/70301/144.c) הכל ל[חוק העונשין](http://www.nevo.co.il/law/70301), תשל"ז – 1977, (להלן: **"חוק העונשין")** ועבירה של סחר בנשק, עבירה לפי [סעיפים 144 (ב2)](http://www.nevo.co.il/law/70301/144.b2), [144(ג)](http://www.nevo.co.il/law/70301/144.c) הכל לחוק העונשין.

**3**. **האישום הראשון נגד הנאשמים 1-2:**

הסוכן שוחח ביום 14.7.09 עם נאשם 1 בטלפון. האחרון סיכם עם הסוכן על העברת שלושה מטעני נפץ, מסוג פגזי זיקוקין (להלן: "**הנשק**") בתמורה לתשלום 900 ₪ (להלן: **"עסקת הנשק").** סוכם עוד שנאשם 2 יעביר לסוכן את הנשק. לשם ביצוע העסקה שוחח נאשם 2 עם הסוכן וסכמו להפגש בתחנת הדלק – "**דלק**" שבסמוך לשעב, (להלן: **"תחנת הדלק").**

הסוכן ונאשם 2 נפגשו בתחנת הדלק כשבמפגש זה מסר השני לראשון שקית שהכילה 3 פגזי זיקוקין ובתמורה שילם הראשון לשני 900 ₪.

במעשים הנ"ל קשרו הנאשם 1 ו- 2 קשר לביצוע פשע וביצעו בצוותא חדא עבירות בנשק שבכוחו להמית אדם וסחרו בנשק בלא רשות עפ"י דין.

במעשים הנ"ל עברו הנאשמים 1 ו-2 עבירות של קשר לפשע לפי [סעיף 499 (א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301) ועבירה של סחר בנשק, לפי [סעיפים 144 (ב2)](http://www.nevo.co.il/law/70301/144.b2), [144(ג)](http://www.nevo.co.il/law/70301/144.c) הכל לחוק העונשין וביחד עם [סעיף 29](http://www.nevo.co.il/law/70301/29) לאותו חוק.

**4**. **אישום חמישי נגד נאשמים 2 ו- 3:**

באישום זה נטען כי ביום 4/1/10 נפגש נאשם 3 עם הסוכן בכפר כאבול והציע למכור לו אקדח בתמורה לתשלום סך של 15,000 ₪ (להלן: "**העסקה**").

בשעה 20:25 שוחח הנאשם 3 עם הסוכן בטלפון והשניים קבעו להיפגש ולבצע את העיסקה בכפר כאבול. בשעה 21:25 נפגש נאשם 3 יחד עם הסוכן, כאשר מתלווה לנאשם 3 אדם נוסף שזהותו אינה ידועה למאשימה. הנאשם והאחר הגיעו ברכב מסוג ב.מ.וו.

במהלך הפגישה העביר הסוכן לנאשם 3 סכום של 15,000 ₪ ואז ביקש האחרון מהסוכן שיסע אחריו לשם קבלת האקדח מידי נאשם 2.

נאשם 3 נסע כשהסוכן נוסע אחריו וכעבור מרחק קצר נפגשו עם נאשם 2 שנשא עמו את האקדח מסוג FN בקוטר 9 מ"מ, מחסנית ו- 6 כדורים.

נאשם 2 מסר לסוכן את האקדח, המחסנית והכדורים.

על יסוד העובדות הנ"ל, ייחסה המאשימה לנאשמים 2 ו- 3 את העבירות הבאות: קשר לפשע, עבירה לפי [סעיף 499(א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301), עבירה של נשיאת והובלת נשק שלא כדין לפי [סעיפים 144(ב)](http://www.nevo.co.il/law/70301/144.b) רישא, [144(ג)](http://www.nevo.co.il/law/70301/144.c) ו[סעיף 29](http://www.nevo.co.il/law/70301/29) הכל לחוק העונשין, ועבירה של סחר בנשק שלא כדין לפי [סעיפים 144(ב2)](http://www.nevo.co.il/law/70301/144.b2), [144(ג)](http://www.nevo.co.il/law/70301/144.c) ו[סעיף 29](http://www.nevo.co.il/law/70301/29) הכל לחוק העונשין.

**5**. **אישום שלישי נגד נאשם 3:**

הנאשם 3 ואחר ששמו **"תאאר הייבי" (**להלן ייקרא **"האחר")** נשאו אקדח גז/הזנקה בעל קליבר 9 מ"מ שהינו נשק כהגדרתו בדין (להלן: **"הנשק"),** מבלי שנתנה רשות על כך עפ"י דין.

נאשם 3, האחר והסוכן נפגשו ביום 19.10.09, בשעה 23:00 בכפר כאבול במפגש זה הציע נאשם 3 לסוכן לרכוש את הנשק בתמורה לתשלום 9,500 ₪ ותשלום נוסף של 1,000 ₪ לאחר כדמי תווך.

במפגש ירה נאשם 3 באקדח, 4 כדורים, באמצעות מברג שהחליף את זרוע ההדק אשר היתה חסרה.

בהמשך לקשר ולשם קידומו נסע הסוכן ביום 20/10/09 לכפר כאבול כדי לפגוש את נאשם 3 ואת האחר. הסוכן אסף את האחרון מביתו ובהמשך אסף את נאשם 3 ונסעו למקום של נרגילות בשם ביידר בכפר כאבול. בהיותם בתוך המונית בה נסעו, הוציא נאשם 3 ממכנסיו את האקדח, המחסנית והמברג ומסר אותם לידי הסוכן.

במעמד זה מסר הסוכן לנאשם 3 סך של 9,500 ₪ ובהמשך מסר הסוכן לידי האחר סך של 1,000 ₪ עבור חלקו בעסקת הנשק.

על יסוד העובדות הנ"ל ייחסה המאשימה לנאשם 3 את העבירות של קשר לפשע לפי [סעיף 499 (א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301), נשיאת נשק עבירה לפי [סעיף 144(ב)](http://www.nevo.co.il/law/70301/144.b) (רישא+סיפא) לחוק העונשין ביחד עם [סעיף 144 (ג)(ג1)(1)](http://www.nevo.co.il/law/70301/144.c.c1.1) לחוק העונשין ובצירוף [סעיף 29](http://www.nevo.co.il/law/70301/29) לחוק העונשין ועבירה של סחר בנשק לפי [סעיפים 144(ב2)(ג)(ג1)(1)](http://www.nevo.co.il/law/70301/144.b2.c.c1.1) וביחד עם [סעיף 29](http://www.nevo.co.il/law/70301/29) הכל לחוק העונשין.

**6**. **אישום שישי נגד נאשמים 2 ו- 3:**

באישום זה נטען ע"י המאשימה כי ביום 24/2/10 בשעות אחר הצהריים ובהמשך לקשר ולצורך בקידומו, נפגש נאשם 3 עם הסוכן מכפר כאבול והציע לו לרכוש שני אקדחים בתמורה לתשלום סך של 22,000 ₪. סוכם כי העסקה תבוצע במהלך היום.

הנאשם 3 והסוכן שוחחו בטלפון ובשיחה זו מסר הראשון לשני כי ברשותו אקדח אחד שתמורתו הוא מבקש 14,000 ₪.

בשעה 21:30 נפגש נאשם 3, עם הסוכן בסמוך למסעדת "דיוואן" שבכפר כאבול לשם ביצוע העסקה.

הסוכן מסר לידי הנאשם 3 סך של 14,000 ₪ תמורת האקדח והשני הנחה את הראשון שיסע למסעדת ביידר שבכפר כאבול שם יפגוש אותו נאשם 2 וימסור לידיו את האקדח.

הסוכן הגיע למסעדה שם פגש את הנאשם 2 שישב ברכב ונשא אקדח, מחסנית וארבעה כדורים. נאשם 2 מסר לידי הסוכן את האקדח, המחסנית והכדורים.

על יסוד העובדות הנ"ל ייחסה המאשימה לנאשמים 2 ו- 3 עבירות של קשר לפשע, עבירה לפי [סעיף 499 (א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301), נשיאת והובלת נשק שלא כדין לפי [סעיפים 144 (ב)](http://www.nevo.co.il/law/70301/144.b) רישא, [144 (ג')](http://www.nevo.co.il/law/70301/144.c) ו[סעיף 29](http://www.nevo.co.il/law/70301/29) הכל לחוק העונשין ועבירה של סחר בנשק שלא כדין עבירה לפי [סעיפים 144 (ב2)](http://www.nevo.co.il/law/70301/144.b2), [144 (ג')](http://www.nevo.co.il/law/70301/144.c) ו[סעיף 29](http://www.nevo.co.il/law/70301/29) הכל לחוק העונשין.

**7**. **אישום שביעי נגד נאשם 3:**

באישום זה נטען על-ידי המאשימה כי נאשם 3 הציע במועד שאינו ידוע לה, מועד שהיה עובר ליום 3/4/10 לסוכן לרכוש אקדח תמורת סך של 7,500 ₪ (להלן: "**העסקה**").

ביום 3/4/10 שוחח הנאשם 3 עם הסוכן בטלפון והשניים סיכמו כי יבצעו את העיסקה בכפר כאבול. בהמשך ובסמוך לשעה 22:07, נפגש הסוכן עם נאשם 3 בביתו.

באותה פגישה נשא הנאשם 3 על גופו אקדח מסוג ברטה בקוטר 7.65 מ"מ, המהווה נשק שבכוחו להמית אדם, ביחד עם מחסנית ו- 3 כדורים.

הנאשם 3 מסר לידי הסוכן את האקדח, המחסנית והכדורים ובתמורה שילם הסוכן לידי הנאשם 3 סך של 7,500 ₪.

על יסוד העובדות הנ"ל ייחסה המאשימה לנאשם 3 עבירה של נשיאה והובלת נשק שלא כדין, עבירה לפי [סעיפים 144(ב)](http://www.nevo.co.il/law/70301/144.b) רישא, [144(ג)](http://www.nevo.co.il/law/70301/144.c) הכל ל[חוק העונשין](http://www.nevo.co.il/law/70301) ועבירה של סחר בנשק שלא כדין לפי [סעיפים 144(ב2)](http://www.nevo.co.il/law/70301/144.b2), [144(ג)](http://www.nevo.co.il/law/70301/144.c) הכל לחוק העונשין.

**סיכום כתב האישום המתוקן:**

הנאשמים הודו בעובדות כתב האישום המתוקן והורשעו על יסוד הודאתם כדלקמן:

נאשם 1 בשני פרטי אישום, נאשם 2 בשלושה פרטי אישום ונאשם 3 בארבעה פרטי אישום.

**8. תסקירי שרות המבחן :**

לבקשת הסנגורים הוגשו תסקירים של שרות המבחן ביחס לנאשמים

שרות המבחן סקר בכל תסקיר את הרקע של הנאשם, את נסיבותיו האישיות תוך פרוט כל הנתונים הרלוונטיים.

**התסקיר ביחס לנאשם 1:**

שרות המבחן התייחס למשפחת הנאשם 1 המצומצמת והמורחבת תוך שהוא מציין את מקורות הפרנסה. האב בן 63 טייח במקצועו מובטל ומתקיים מקצבת הבטחת הכנסה.

האם בת 58 ומתפקדת כעקרת בית.

שרות המבחן לא מצא כי נאשם זה זקוק לקשר טיפולי. הוא התרשם כי הוא מבין את חומרת מעשיו.

לנאשם זה אין עבר פלילי ובסופו של יום שרות המבחן לא בא בהמלצה כלשהיא לגביו.

**התסקיר ביחס לנאשם 2:**

תסקיר זה גם כן הביא נתונים של משפחת הנאשם שמהם עולה כי הוא גדל במצוקה חברתית וכלכלית ובתנאים לא קלים ללא דמות חיובית לחיקוי.

הנאשם עבד בעבודות מזדמנות ולתקופות קצרות ובתקופות בהן לא עבד התקיים מהבטחת הכנסה.

גם לנאשם זה אין הרשעות קודמות, אם כי ההתרשמות ממנו כי הוא צעיר בעל דימוי עצמי נמוך, ילדותי, גדל בקונסטלציה משפחתית מורכבת.

אולם לאור חומרת העבירה נמנע שרות המבחן מהמלצה טיפולית והמליץ על ענישה קונקרטית ומוחשית שיהיה בה כדי להציב לו גבולות ברורים להתנהגות מפרה חוק.

**התסקיר ביחס לנאשם 3:**

המדובר בנאשם בן 25 נשוי ואב לשלושה ילדים בני 3 שנים, שנתיים ו-ארבע חודשים. עד למעצרו עבד כעצמאי באטליז בכפר מכר.

התסקיר הביא פרטים לגבי משפחתו המצומצמת והמורחבת של הנאשם תוך ציון העובדות שהוא סיים 9 שנות לימוד בלבד, ופנה לסייע בפרנסת משפחתו והשתלב בעבודה באטליז של דודו בחיפה, וזאת מגיל 17.

בשנתיים האחרונות החל לעבוד כעצמאי וניהל את העסק באטליז כ-9 חודשים אך נסגר כ-3 חודשים לפני מעצרו וזאת על רקע חובות של העסק.

גם לנאשם זה אין הרשעות קודמות.

שרות המבחן התרשם כי מדובר באדם צעיר המבטא עצמו ברמה טובה, במשך שנים הוא גילה יכולות תפקודיות והתמיד בעבודתו בתחום הקצבות ומשום ששרות המבחן העריך כי נאשם זה יתקשה להפיק תועלת מקשר הטיפולי הוא נמנע מהמלצה בעניינו.

**9. טענות הצדדים:**

**א. טענות המאשימה:**

המאשימה הגישה טעונים בכתב סומנו ט/1 והשלימה את טיעוניה בעל פה בפניי.

ב"כ המאשימה התייחסה לעבירות שבוצעו ולרווחים שהנאשמים הפיקו תוך שהיא מציינת כי נאשם 1 קיבל 7,900 ₪, נאשם 2 קיבל 29,900 ₪ ונאשם 3 קיבל 46,000 ₪.

המאשימה הפנתה לנסיבות של העבירות ולחומרה שבהן, לנגישות הקלה אל הנשק, החשש הממשי של שימוש בנשק זה ופגיעה באחרים, לעונשים המרביים בצד כל עבירה, הפנתה לפסיקה של בית המשפט תוך התייחסות לתסקירים, ולענישה שהוטלה בתיקים האחרים אליהם קשור הסוכן המשטרתי.

המאשימה ביקשה להטיל על כל אחד מהנאשמים עונש חמור שיהיה בו כדי להעלות את רף הענישה הנהוג בעבירות מסוג זה כדי למגר את התופעה הפסולה של אחזקת נשק בלתי חוקי וסחר בו ובדרך זו יתרום בית המשפט את תרומתו בצמצום והפחתת האלימות הגואה במקומותינו.

כמו כן ביקשה להטיל על הנאשמים קנס כספי כבד.

**ב. טענות ב"כ נאשם 1:**

הפנה לנסיבותיו האישיות של הנאשם 1, ציין כי תסקיר שרות המבחן הינו חיובי, המדובר באדם צעיר, נורמטיבי, עובד בעבודה מסודרת, ללא עבר פלילי, לקח אחריות, הביע חרטה, והמעצר גרם לו סבל ונזק.

ביקש להתחשב בהודאתו של נאשם 1 ולהסתפק בתקופת מעצרו.

**ג. טענות ב"כ הנאשם 2**

טען כי אכן נאשם 2 היה מעורב באותן עסקאות, אך לא מדובר בסוחר נשק.

ציין כי המדובר בבחור צעיר בן 24, ללא כל עבר פלילי. לענין התסקיר הדגיש, כי בפתח הדיון בטיעונים לעונש הובהר חד משמעית שהנאשם הפנים את חומרת המעשים שביצע, הביע חרטה וחש בושה מול משפחתו.

ביקש להתחשב בהודאת נאשם 2 שחסכה זמן שיפוטי יקר וכן להתחשב בנסיבותיו האישיות, הנאשם עובד, מאורס ואמור להקים משפחה בעתיד. כן ביקש להסתפק בתקופת המעצר וציין כי הטלת מאסר על תנאי משמעותית יש בה כדי להרתיע את הנאשם. עוד ביקש כי אם יוטל קנס שיהיה סמלי בהתחשב באמור בתסקיר.

**ד. טענות ב"כ הנאשם 3**

הפנה לנסיבותיו האישיות של נאשם 3, ציין כי המדובר באדם עני, דל אמצעים נשוי ואב לילדים. הנאשם עבד באטליז לפרנסת משפחתו ותמך בבני ביתו. הכנסתו אין בה די כדי לכסות את כל הוצאות הבית. הנאשם נסחף אחרי השוטר שפיתה אותו בכסף. הנאשם הודה בכתב האישום המתוקן, לקח אחריות והביע חרטה.

ב"כ נאשם 3 ביקש להקל בעונשו של נאשם 3 במיוחד לאור גילו הצעיר ועברו הנקי. עוד ביקש להקל בסכום הקנס ולפריסתו לתשלומים.

ב"כ נאשם 3 העיד מטעמו עד אופי אחד מוחמד כנעאן, חבר כנסת לשעבר, שסיפר כי הוא מכיר את משפחת נאשם 3 באופן אישי. ציין כי מדובר במשפחה טובה ידועה ומכובדת ביישוב וכי המעשים המיוחסים לנאשם 3 הם מעידה חד פעמית.

**10**. **דברי הנאשמים:**

א. הנאשם 1 התנצל, ציין כי עשה טעות והוא לוקח אחריות וביקש הקלה בעונש.

ב. הנאשם 2 הביע צער וחרטה וציין כי לא יחזור על מעשיו.

ג. נאשם 3 הביע צער, ביקש סליחה ורחמי בית המשפט וציין כי הסוכן פיתה אותם ודחף אותם למעשים האלו.

**11. דיון והכרעה:**

תופעת הסחר בנשק, תופעה חמורה ומדאיגה היא. חומרתה הרבה נובעת הן מעצם ביצוע עבירת הנשק, והן משימוש בנשק זה לשם ביצוע עבירות נוספות.

המדובר בעבירות חמורות שהפסיקו מזה תקופה ארוכה להיות עבירות נדירות- ראו לעניין זה [ע"פ 11448/03](http://www.nevo.co.il/case/6180713) **מדינת ישראל נגד דיב גרבאן** (ניתן ביום 29.3.04),

הסחר בנשק הפך להיות עיסוק משתלם לעשיית רווחים קלים וניתן אף להשוותו הן מבחינת חומרתו והסכנה הנשקפת ממנו לציבור כמו הסחר בסמים, זאת מבלי להתעלם מהעונש המקסימאלי שקבע המחוקק בצד כל עבירה מהעבירות הנ"ל.

יפים לעניינינו הדברים שנאמרו ב[ע"פ 4609/98](http://www.nevo.co.il/case/5707014), [ע"פ 4477/98](http://www.nevo.co.il/case/5707013) **טאהא נ' מדינת ישראל** (ניתן ביום 1.7.99) שעסק בעבירות של סחר בנשק:

"אכן, העבירות של סחר בנשק הן עבירות חמורות מאד. הנשק הנסחר עלול לעבור מיד ליד. הוא אינו נרכש באופן חוקי וחזקה היא שהוא לא נועד לשמש מטרה חוקית. גם כשהוא נמצא בידי אדם שאינו עבריין או מחבל טמונה בו סכנת חיים. קל וחומר אם הוא מתגלגל ומגיע לידי עבריין או מחבל. ועלינו לקחת בחשבון אפשרות כזאת, להרתיע מפניה ולמנוע את הסכנה הצפויה מן הנשק."

ראו גם: [ע"פ 4526/04](http://www.nevo.co.il/case/5962283) **מועאז זעתרי נ' מדינת ישראל**, (ניתן ביום 8.11.04).

על הצורך להחמיר את הענישה בעבירות נשק עמד בית משפט העליון ב[ע"פ](http://www.nevo.co.il/case/5762686)  1332/04 מדינת ישראל נ' פס, פ"ד נח(5) 541, 545, (2004) שם נאמר:

**"גם אם נכון הדבר כי עד כה רמת הענישה בעבירות של החזקת נשק אינה גבוהה, הרי שהמציאות השוררת היום בארץ - זמינותו של נשק חם ורב עוצמה שיש עמו פוטנציאל להסלמה באלימות העבריינית והאידיאולוגית כאחד - מחייבים מתן ביטוי עונשי הולם והחמרה ברמת הענישה".**

עוד נאמר ב[ע"פ 8222/05](http://www.nevo.co.il/case/6123969) **אלי סיגלי נגד מדינת ישראל,** (ניתן ביום 24.4.06) כי יש להחמיר בענישה וזאת:

**"נוכח חשיבותו של ההיבט ההרתעתי בימים אלו בהם השימוש בנשק חם הפך לנפוץ. (ראו לדוגמא:** [**רע"פ 2718/04**](http://www.nevo.co.il/case/5852404) **פואד אבו דאחל נ' מדינת ישראל, (לא פורסם)).".**

לעניין גישת בתי המשפט העונשית בעבירות אלה ראו: [ע"פ 8416/09](http://www.nevo.co.il/case/5969313) **מדינת ישראל נגד מחמוד חרבוש** (ניתן ביום 9.3.04) והפסיקה שהובאה שם; [ע"פ 6671/05](http://www.nevo.co.il/case/6234311) **מדינת ישראל נגד מאדי סרסור** (ניתן ביום 14.12.06) ו[ע"פ 7955/06](http://www.nevo.co.il/case/6104546) **מיסור כרכור נגד מדינת ישראל** (ניתן ביום 1.1.07).

ראו גם [ע"פ 3072/07](http://www.nevo.co.il/case/5873817) **מדינת ישראל נגד עבד אל חפיז ואכד**, (ניתן ביום 2.8.07), שם נקבע כי:

**"אין צורך לשוב ולהדגיש את הסכנה הכרוכה בעבירות אלו, ונזכיר רק כי השימוש בכלי נשק המוחזקים שלא כחוק, הפך לעניין שבשגרה בביצוען של עבירות או לפגיעה בעבריינים יריבים. את מחירם של מעשים אלה שילמו לא אחת בחייהם אזרחים תמימים, ועל כן מצווים אנו להחמיר בעניינם של נאשמים החוטאים בתחום זה".**

יחד עם זאת וכידוע הענישה במקומותינו הנה ענישה אינדיווידואלית שמתחשבת בנסיבות הספציפיות של כל מקרה ומקרה ונותנת ביטוי לנסיבות המקלות ובעיקר נטילת האחריות בדרך של הודאה בעובדות והבעת חרטה.

יש לזכור שהמדובר בנאשמים שעברם נקי.

כך שעל בית המשפט להנחות את עצמו ברוח הפסיקה הנ"ל, תוך שהוא נותן דעתו למכלול שיקולי הענישה ובין השאר הודאת הנאשם, מתוך תקווה שהיא מבטאת חרטה, צער ומהווה תחילתה של תפנית בחיי הנאשם ועליה על דרך המלך תוך הפנמת חומרת המעשה ונותנת דעתה לנסיבותיו האישיות והאחרות, מבלי להתעלם מהבכורה שיש לתת לאינטרס הציבורי והעדיפתו על פני השיקולים האישיים.

בענייננו נאשם 1 הודה והורשע בביצוע שתי עסקאות שבגינן קיבל מהסוכן 7,900, הנאשם 2 הודה והורשע בביצוע שלוש עסקאות שבגינן קיבל מהסוכן 29,900 ש"ח והנאשם 3 הודה והורשע בביצוע ארבע עסקאות שבגינן קיבל מהסוכן 46,000 ₪.

**12. סוף דבר:**

לאחר שנתתי את דעתי למכלול הטענות, העובדות של כתב האישום המתוקן, תסקירי שירות המבחן והנסיבות הן לקולא והן לחומרא, אני מחליט להטיל על כל אחד מהנאשמים את העונשים הבאים, תוך מתן ביטוי לחלקו של כל אחד מהם בעסקאות והסכומים ששלשל לכיסו.

**א**. **על נאשם 1** :

1. 42 חודשי מאסר מתוכם 30 חודשי מאסר בפועל החל מיום מעצרו 22.4.10 והיתרה - 12 חודשי מאסר יהיו על תנאי, לבל יעבור בתוך 3 שנים עבירה בה הורשע.

2. קנס בסך של 5,000 ₪ או חודש ימים מאסר תמורתו.

3. הקנס ישולם ב- 5 תשלומים חודשיים, רצופים ושווים בשיעור של 1000 ₪ כל תשלום החל מיום 1.9.11 ובכל 1 לחודש לאחר מכן. אי עמידה באחד התשלומים תעמיד את מלוא יתרת הקנס לתשלום מיידי.

**ב**. **על נאשם 2:**

1. 56 חודשי מאסר מתוכם 38 חודשי מאסר בפועל החל מיום מעצרו 22.4.10 והיתרה - 18 חודשי מאסר יהיו על תנאי ולמשך 3 שנים והתנאי שהנאשם 2 לא יעבור עבירה בה הורשע.

2. קנס בסך של 15,000 ₪ או 3 חודשי מאסר תמורתו.

3. הקנס ישולם ב- 15 תשלומים חודשיים, רצופים ושווים בשיעור של 1000 ₪ כל תשלום החל מיום 1.9.11 ובכל 1 לחודש לאחר מכן. אי עמידה באחד התשלומים תעמיד את מלוא יתרת הקנס לתשלום מיידי.

**ג**. **על נאשם 3:**

1. 63 חודשי מאסר מתוכם 45 חודשי מאסר בפועל החל מיום מעצרו 22.4.10 והיתרה - 18 חודשי מאסר יהיו על תנאי ולמשך 3 שנים והתנאי שהנאשם 3 לא יעבור עבירה בה הורשע.

2. קנס בסך של 20,000 ₪ או 4 חודשי מאסר תמורתו.

3. הקנס ישולם ב- 20 תשלומים חודשיים, רצופים ושווים בשיעור של 1000 ₪ כל תשלום החל מיום 1.9.11 ובכל 1 לחודש לאחר מכן. אי עמידה באחד התשלומים תעמיד את מלוא יתרת הקנס לתשלום מיידי.

**5129371**

**54678313זכות ערעור לבית משפט עליון תוך 45 יום מהיום הודעה לנאשמים.**

כמאל סעב 54678313

ניתן היום, ‏יום שני ב' תמוז תשע"א, 4 יולי 2011,במעמד ב"כ המאשימה עו"ד ש. קדם, הסנגורים, עו"ד טאהא ריאד ולצורך ישיבה זו הופיע בשמו של עו"ד בני נהרי עו"ד ארם מחאמיד, עו"ד שאמי והנאשמים שהובאו באמצעות שב"ס.

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן