|  |  |  |
| --- | --- | --- |
| **בית המשפט המחוזי בנצרת** | | |
| **ת"פ 41997-06-10 מדינת ישראל נ' פאיד** |  | **04 מאי 2011** |

|  |  |  |
| --- | --- | --- |
|  | **בפני כבוד סגן הנשיא, השופט – תאופיק כתילי** | |
| **המאשימה** | | **מדינת ישראל**  **באמצעות פרקליטות מחוז צפון** |
| **נגד** | | |
| **הנאשם** | | **אחמד פאיד** |

<#1#>

נוכחים:

מטעם המאשימה: עו"ד יעל כוכבי

מטעם הנאשם: עו"ד ראפי מסאלחה

הנאשם: בעצמו

להחלטה במחוזי (30-12-2010): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד (עציר) שופטים: כבוד, – תאופיק כתילי, עו"ד: עידית עמיר, רפי מסאלחה

להחלטה במחוזי (25-01-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד (עציר) שופטים: תאופיק כתילי, עו"ד: מסאלחה, עידית רייכרט

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה בעליון (24-11-2011): [עפ 4460/11](http://www.nevo.co.il/case/5958231) מדינת ישראל נ' אחמד פאיד שופטים: ס' ג'ובראן, ח' מלצר, י' עמית, עו"ד: ראפי מסאלחה, בקשה, מיום 2

להחלטה במחוזי (30-12-2010): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד (עציר) שופטים: כבוד, – תאופיק כתילי, עו"ד: עידית עמיר, רפי מסאלחה

להחלטה במחוזי (25-01-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד (עציר) שופטים: תאופיק כתילי, עו"ד: מסאלחה, עידית רייכרט

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה במחוזי (15-03-2011): [תפ 41997-06-10](http://www.nevo.co.il/case/5003015) מדינת ישראל נ' אחמד פאיד שופטים: תאופיק כתילי, עו"ד: עידית עמיר, רפי מסאלחה

להחלטה בעליון (24-11-2011): [עפ 4460/11](http://www.nevo.co.il/case/5958231) מדינת ישראל נ' אחמד פאיד שופטים: ס' ג'ובראן, ח' מלצר, י' עמית, עו"ד: ראפי מסאלחה, בקשה, מיום 2

לפסק-דין בעליון (28-11-2011): [עפ 4460/11](http://www.nevo.co.il/case/5958231) מדינת ישראל נ' אחמד פאיד שופטים: מ' נאור, א' חיות, נ' הנדל, עו"ד: ראפי מסאלחה, אפרת גולדשטיין, שירות מבחן למבוגרים גב' ברכה וייס

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [144(ב)](http://www.nevo.co.il/law/70301/144.b), [340א](http://www.nevo.co.il/law/70301/340a)

**גזר דין**

**פתח דבר**

1. במסגרת הסדר טיעון, הודה הנאשם (להלן: **"הנאשם"**) בעובדות כתב אישום מתוקן, ועל סמך הודאתו זו הורשע בעבירה של נשיאת נשק ותחמושת שלא כדין (מספר מקרים), עבירה לפי [סעיף 144(א)](http://www.nevo.co.il/law/70301/144.a) **רישא + סיפא** ל[חוק העונשין](http://www.nevo.co.il/law/70301), התשל"ז-1977 (להלן: **"חוק העונשין"**); עבירה של החזקת נשק ותחמושת שלא כדין (מספר מקרים), לפי [סעיף 144(ב)](http://www.nevo.co.il/law/70301/144.b) **רישא + סיפא** לחוק העונשין, ועבירה של יריות באיזור מגורים, עבירה לפי [סעיף 340א](http://www.nevo.co.il/law/70301/340a)לחוק העונשין.

על פי האמור בכתב האישום המתוקן, הנאשם מתגורר ביחידת דיור עצמאית בבית בכפר יפיע. בית הנאשם מגודר וכולל חצר, רחבת חניה לכלי רכב ומחסן תחתי מתחת לחניה (להלן: **המחסן"**). כ- 6 שנים עובר לארוע המתואר בכתב האישום להלן, רכש הנאשם אקדח מסוג F.N מס"ד L63056 וכן 3 מחסניות התואמות לאקדח ובהן כדורים תואמים מסוג 9 מ"מ. תמורתם שילם סך של 16,800 ₪ (להלן: **"האקדח והתחמושת"**). את האקדח והתחמושת נשא עימו הנאשם והטמין בחדרו.

בנוסף החזיק הנאשם בביתו בכלי נשק ותחמושת כמפורט להלן:

1. רובה אוטומטי מאולתר מסוג "קרל גוסטב" ומחסנית תקינה תואמת (להלן: **הרובה והמחסנית"**). את הרובה והמחסנית רכש הנאשם מאדם מכפר כנא ונשאם אל ביתו שם הטמין הנאשם את הרובה והמחסנית עטופים בתוך תחק במחסן.
2. אקדח דמוי עט שסוגל ליריות (להלן: **"העט"**).
3. 9 קופסאות של כדורים מסוג 9 מ"מ וכן 2 קופסאות כדורים מסוג 5.56 מ"מ המותאמים לרובה והמחסנית (להלן: **"התחמושת"**).
4. מטען חבלה מאולתר (להלן: **"מטען החבלה"**).
5. מחסנית ריקה.

את העט, התחמושת ומטען החבלה הטמין הנאשם בתוך מזוודה בחדרו ליד מיטתו. את האקדח והמחסנית הטמין הנאשם מתחת למושב הכורסא בחדרו ואת המחסנית הנוספת הטמין בתוך ארון בחדרו.

ביום **12.6.2010** התקיימה חתונה בכפר יפיע סמוך לבית הנאשם בה השתתף גם הנאשם. הנאשם נשא עימו את האקדח והמחסנית וכן את הרובה והמחסנית ובמהלך החתונה ירה באמצעותם כ- 50 כדורים בליבה של שכונת המגורים בכפר יפיע ביחד עם אחרים.

2. במסגרת הסדר הטיעון סוכם כי הצדדים יטענו לעונש באופן חופשי, וזאת לאחר הגשת תסקיר מטעם שירות המבחן לבקשתו של הסניגור.

בתסקיר שירות המבחן צוין, בין היתר, כי לאור נתוני אישיותו החלשה ונטיתו להיגרר אחר השפעות סביבתיות של דמויות חזקות ממנו, קיים חשש שמסגרת של מאסר בופעל עלולה לגרום להתדרדרות לדפוסי עבריינות קשים מכך. יחד עם זאת צוין, כי חומרת העבירות והסיכון הנשקף להישנותם מחייבת מתן ענישה מוחשית , שתסמן גבולות התנהגותיים ברורים. שירות המבחן סבור כי לצורך צמצום הישנות מקרים דומים בעתיד, יש צורך בתקופת מאסר, אם כי תקופת מאסר ממושכת מדי עלולה לחשוף את הנאשם להשפעות שליליות ארוכות טווח.

**טיעוני הצדדים לעונש**

3. המאשימה התייחסה לחומרת מעשיו של הנאשם ועמדה על הצורך בהחמרה בענישה בעבירות בנשק. המאשימה עתרה להטיל על הנאשם עונש מאסר בפועל לתקופה של 4 שנים, מאסר על תנאי וקנס.

4. הסניגור עמד על נתוניו של הנאשם, לרבות גילו הצעיר (בן 24), היעדר עבר פלילי, הודאתו בעובדות כתב האישום והזמן השיפוטי שנחסך. כן טען הסניגור כי המדובר באירוע חד פעמי של ירי בחתונה, וכי לא מדובר במי שהצטייד בנשק לעבירות נלוות כגון פגיעה בזולת או ברכוש. הסניגור ביקש להסתפק בתקופת מאסר קצרה שלא תעלה על מספר חודשים, ומאסר מותנה.

ב"כ הצדדים הגישו בפניי אסופה של פסק דין.

הנאשם הביע צער על מעשיו וביקש להקל בעונש.

**דיון**

5. אנו מוצאים את עצמנו דנים, פעם אחר פעם, בגזירת דינו של מי שהורשע בעבירות בנשק כדוגמת הנאשם בפנינו. יש לתת את הדעת לכך שהתופעה של עבירות בנשק הפכה, למרבה הצער, לשכיחה ביותר באזורנו.

כאמור לעיל, הנאשם בפנינו הודה והורשע בעבירות של נשיאת והחזקת נשק ותחמושת שלא כדין, ובעבירה של יריות באיזור מגורים. המדובר במספר רב של כלי ירי ותחמושת שהחזיק הנאשם למשך תקופה ארוכה בביתו, ללא רשות. בנוסף לכל אלה, הנאשם, ברוב תעוזה, עשה שימוש באקדח וברובה וירה באמצעותם כ- 50 כדורים בליבה של שכונת מגורים במהלך חתונה בכפר.

מעשיו ומחדליו של הנאשם חמורים ביותר. בתי המשפט עמדו, לא אחת, על חומרתן של העבירות בכלי נשק והסכנה הנשקפת מעבירות אלו. ראה לעניין זה, בין היתר, [רע"פ 5921/08](http://www.nevo.co.il/case/6040482) **רביע רג'בי נ' מדינת ישראל** (ניתן ביום 6.5.09):

**"בית משפט זה עמד פעמים רבות על חומרתן של העבירות בכלי נשק ועל החובה להשית בעבירות אלו עונש חמור המשקף את חומרתן ואשר יש בו כדי להרתיע עבריינים בכוח מלבצע עבירות דומות (ראו,** [**רע"פ 2718/04**](http://www.nevo.co.il/case/5852404) **אבו דאחל נ' מדינת ישראל (לא פורסם, 29.03.04),** [**ע"פ 6583/06**](http://www.nevo.co.il/case/6072945) **אדהאם נ' מדינת ישראל (לא פורסם, 5.12.2006)). החזקה של כלי נשק על ידי מי שאינו מורשה בכך יש בה פוטנציאל להוביל להסלמה חמורה ולתוצאות קשות של כל אירוע בו יהיה מעורב אותו נושא נשק...".**

וב[רע"פ 2718/04](http://www.nevo.co.il/case/5852404) **אבו דאחל נ' מדינת ישראל (לא פורסם)** כך נקבע**:**

**"הסכנה הטמונה בעבירה החמורה של החזקת נשק מצדיקה הטלת עונשי מאסר לריצוי בפועל גם על מי שזו עבירתו הראשונה. בבוא בית-המשפט לשקול את הענישה בעבירות מסוג זה, עליו לתת משקל נכבד יותר לאינטרס הציבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין".**

מעבר לסכנה הנשקפת בעצם החזקת ונשיאת נשק שלא כדין וללא היתר כחוק, הרי הנאשם עשה שימוש בנשק גם במהלך חתונה בכפרו. בית המשפט בתוך עמו יושב, והגיעה העת לתת את הדעת על התופעה של יריות במהלך חתונות, במיוחד בכפרים וערים ערביים. כבר שנים שמנהג "יריות שמחה" במהלך חתונות קיים במגזר הערבי.

לא לשווא קבע המחוקק כי יש חובה לקבל רישיון כדין לנשאית והחזקת כלי ירי, וכי מותר לעשות שימוש בכלי ירי אך במקומות המיועדים לכך.

התופעה השכיחה של שימוש בנשק חם על סוגיו השונים באזור מגורים, מסכן את שלומו ובטחונו של הציבור ובעיקר עוברי אורח תמימים ושלווים. לא אחת הסתיים אירוע ירי כגון זה בתוצאות טרגיות וקיפוח חיי אדם.

חובה על בתי המשפט להילחם בתופעת ירי בחתונות במגזר הערבי מלחמת חורמה, תופעה שהינה שכיחה ביותר במגזר זה. אחת הדרכים לכך הינה ענישה מכאיבה והולמת. הירי בנשק מורשה בחתונות הינו אסור, חמור ונושא בחובו סכנות ממשיות לבטחון ושלום הציבור, ועל אחת כמה וכמה כשמדובר בנשק לא מורשה.

6. בתי המשפט בארץ נוקטים במדיניות ענישה מחמירה ככל שמדובר בעבירות בנשק. מדיניות ההחמרה נשנתה גם כשמדובר בנאשמים צעירים בשנים, וגם נעדרים עבר פלילי.

מלאכת גזירת דינו של נאשם לעולם אינדיווידואלית, וכל נאשם הינו בבחינת עולם ומלואו. בבואי לגזור את דינו של הנאשם בפניי נתתי את דעתי מחד, לחומרתן של העבירות בהן הורשע, ומאידך התחשבתי בנתונים לקולא העומדים לזכותו לרבות גילו, הודאתו, החרטה אותה הביע והיותו ללא עבר פלילי כלשהו.

7. על כן ולאור כל האמור לעיל, ולאחר ששקלתי אל השיקולים, הן לקולא והן לחומרה, ובהתחשב בהמלצות שירות המבחן, הריני לגזור על הנאשם את העונשים הבאים:

1. אני גוזר על הנאשם 36 חודשי מאסר, מתוכם 16 חודשי מאסר לריצוי בפועל בניכוי ימי מעצרו, ואילו היתרה על תנאי למשך שלוש שנים מיום סיום המאסר, והתנאי שהנאשם לא יעבור ויורשע בפרק זמן זה, על כל אחת מהעבירות בהן הורשע בתיק זה.

ב. אני דן את הנאשם לתשלום קנס בסך של 7,500 ₪, או 75 ימי מאסר שישא הנאשם בנוסף לכל מאסר אחר שהוטל עליו. הקנס ישולם בעשרים שיעורים חודשיים שווים ורצופים וזאת בראש כל חודש, והחל מהחודש הראשון לאחר סיום ריצוי העונש.

**זכות ערעור לבית המשפט העליון בתוך 45 יום.**

**<#7#>**

**ניתן והודע היום ל' ניסן תשע"א, 04/05/2011 במעמד הנוכחים.**

|  |
| --- |
|  |
| **תאופיק כתילי, סגן נשיא** |

<#9#>

**החלטה**

**אני מורה על עיכוב ביצוע גזר הדין עד ליום 19.5.11 שעה 12:00.**

**על הנאשם להתייצב בבית המשפט, לתחילת ריצוי עונשו עד ליום 19.5.11 שעה 12:00.**

**כל תנאי השחרור בהם נתון הנאשם – בעינם עומדים.**

<#10#>

**ניתנה והודעה היום ל' ניסן תשע"א, 04/05/2011 במעמד הנוכחים.**

5129371

תאופיק כתילי 54678313

54678313

|  |
| --- |
|  |
| **תאופיק כתילי, סגן נשיא** |

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן