|  |  |  |
| --- | --- | --- |
| **בית המשפט המחוזי בבאר שבע** | | |
| **ת"פ 42051-10-20 מדינת ישראל נ' אבו סנימה (עציר)** |  | **02 נובמבר 2021** |

|  |  |  |
| --- | --- | --- |
|  | **לפני כבוד השופט יואל עדן** | |
| **המאשימה:** | | **מדינת ישראל** |
| **נגד** | | |
| **הנאשם:** | | **נביל אבו סנימה (עציר)** |

**נוכחים:** **ב"כ המאשימה עו"ד לואי עזאם**

**הנאשם וב"כ עו"ד מוחמד ג'ברין**

חקיקה שאוזכרה:

[פקודת מניעת טרור](http://www.nevo.co.il/law/72515): סע' [3](http://www.nevo.co.il/law/72515/3)

[חוק המאבק בטרור, תשע"ו-2016](http://www.nevo.co.il/law/141771): סע' [22](http://www.nevo.co.il/law/141771/22), [22](http://www.nevo.co.il/law/141771/22.b)(ב), [23](http://www.nevo.co.il/law/141771/23), [30](http://www.nevo.co.il/law/141771/30.a)(א), [32](http://www.nevo.co.il/law/141771/32), [38](http://www.nevo.co.il/law/141771/38.c)(ג)

[חוק העונשין, תשל"ז-1977](http://www.nevo.co.il/law/70301): סע' [143](http://www.nevo.co.il/law/70301/143.b)(ב), [144](http://www.nevo.co.il/law/70301/144.b)(ב), [499](http://www.nevo.co.il/law/70301/499.a.1)(א)(1)

[חוק איסור מימון טרור, תשס"ה-2005](http://www.nevo.co.il/law/73854): סע' [9](http://www.nevo.co.il/law/73854/9.2)(2)

[חוק למניעת הסתננות (עבירות ושיפוט), תשי"ד-1954](http://www.nevo.co.il/law/72510): סע' [4](http://www.nevo.co.il/law/72510/4)

מיני-רציו:

\* בית המשפט אישר הסדר טיעון בעניינו של נאשם בעבירות בטחון והשית עליו מאסר בפועל לתקופה של 6 שנים וחצי ומאסר על תנאי לתקופה של 12 חודשים.

\* דיון פלילי – הסדר טיעון – כיבודו

\* עונשין – ענישה – מדיניות ענישה: עבירות ביטחון

.

הנאשם הורשע על פי הודאתו בעבירות של חברות בארגון טרור, אימונים צבאיים אסורים, עבירות בנשק (נשיאת נשק ותחמושת), איסור פעולה ברכוש טרור, קשירת קשר לביצוע מעשה טרור, מתן שירות והעמדת אמצעים לארגון טרור, פעולה בנשק מספר עבירות, קשירת קשר לפשע (רצח) שהוא מעשה טרור, פעולה ברכוש והסתננות מזוינת. הצדדים הגיעו להסדר טיעון, במסגרתו הוסכם על הטלת מאסר בפועל למשך שש שנים ומחצה בניכוי ימי מעצרו.

.

בית המשפט המחוזי גזר את הדין כדלהלן:

העבירות אשר ביצע הנאשם חמורות ביותר. מדובר בסדרת עבירות, במשך תקופה, בהן הנאשם מקדם פעילות ארגון טרור, ופועל במסגרת ארגון טרור. לצד זאת, אין מחלוקת שהכניסה של הנאשם לישראל לא הייתה לצורך פעילות טרור. בבחינת מכלול הנסיבות, ריבוי האישומים והעבירות, המסקנה היא כי יש בהסדר כדי להקל עם הנאשם, והענישה המוסכמת בהסדר הינה ברף הנמוך ביותר לשורת העבירות האמורה. עם זאת, לאור קבלת האחריות, וכן לאור הענישה המוטלת בסופו של דבר, ותיקון כתב האישום, ראוי לכבד את ההסדר. בהתאם להסדר מוטל על הנאשם מאסר בפועל לתקופה של 6 שנים וחצי ומאסר על תנאי לתקופה של 12 חודשים.

**גזר דין**

**1. הנאשם הורשע, על פי הודאתו בכתב אישום מתוקן (כא/2), בעבירות של חברות בארגון טרור עבירה לפי** [**סעיף 3**](http://www.nevo.co.il/law/72515/3) **לפקודה למניעת טרור, התש"ח -1948 (שהוחלף** [**בסעיף 22**](http://www.nevo.co.il/law/141771/22) **לחוק המאבק בטרור) – עד 1.11.16. החל מיום 1.1.16 עבירה של חברות בארגון טרור – לפי** [**סעיף 22(ב)**](http://www.nevo.co.il/law/141771/22.b) **ל**[**חוק המאבק בטרור, התשע"ו – 2016**](http://www.nevo.co.il/law/141771) **(להלן: "חוק המאבק בטרור"), אימונים צבאיים אסורים – עבירות לפי** [**סעיף 143(ב)**](http://www.nevo.co.il/law/70301/143.b) **ל**[**חוק העונשין**](http://www.nevo.co.il/law/70301) **(כנוסח העבירה עד ליום 1.11.16), עבירות בנשק (נשיאת נשק ותחמושת) – עבירות לפי** [**סעיף 144(ב)**](http://www.nevo.co.il/law/70301/144.b) **לחוק העונשין, איסור פעולה ברכוש טרור – עבירה לפי** [**סעיף 9(2)**](http://www.nevo.co.il/law/73854/9.2) **ל**[**חוק איסור מימון טרור**](http://www.nevo.co.il/law/73854) **התשס"ה – 2005 כנוסחו עד ליום 1.11.16, קשירת קשר לביצוע מעשה טרור עבירה לפי** [**סעיף 38(ג)**](http://www.nevo.co.il/law/141771/38.c) **לחוק המאבק בטרור, מתן שירות והעמדת אמצעים – מספר עבירות לפי** [**סעיף 23**](http://www.nevo.co.il/law/141771/23) **לחוק המאבק בטרור, פעולה בנשק מספר עבירות לפי** [**סעיף 30(א)**](http://www.nevo.co.il/law/141771/30.a) **לחוק המאבק בטרור, קשירת קשר לפשע (רצח) שהוא מעשה טרור – עבירה לפי** [**סעיף 499(א)(1)**](http://www.nevo.co.il/law/70301/499.a.1) **לחוק העונשין בצירוף** [**סעיף 38(ג)**](http://www.nevo.co.il/law/141771/38.c) **לחוק המאבק בטרור, פעולה ברכוש – מספר עבירות לפי** [**סעיף 32**](http://www.nevo.co.il/law/141771/32) **לחוק המאבק בטרור, מתן שירות והעמדת אמצעים לארגון טרור, שתי עבירות לפי** [**סעיף 23**](http://www.nevo.co.il/law/141771/23) **לחוק המאבק בטרור, והסתננות מזוינת עבירה לפי** [**סעיף 4**](http://www.nevo.co.il/law/72510/4) **רישא ל**[**חוק למניעת הסתננות (עבירות ושיפוט)**](http://www.nevo.co.il/law/72510) **התשי"ד – 1964.**

**כתב האישום המתוקן כולל חמישה אישומים. על פי האישום הראשון, הנאשם היה חבר פעיל בארגון הג'יהאד האיסלמי הפלשתיני ("הגא"פ), אשר הוכרז כארגון טרור וכהתאגדות בלתי מותרת, ומוכרז כארגון טרור מכוח חוק המאבק בטרור.**

**על פי האישום השני, קיבל הנאשם אימון והדרכה לאחר גיוסו לגא"פ להשתמש בשיטות פעולה או באמצעים לביצוע עבירה שהיא מעשה טרור, נשא נשק ותחמושת, וביצע פעולה ברכוש אסור של ארגון טרור, וקיבל עבור השתתפותו בקורס הצבאי שכר חודשי.**

**על פי האישום השלישי, הצטרף הנאשם לחוליה של פעילים שעסקה בשמירה כנגד כניסת כוחות צה"ל לרצועת עזה, והנאשם וחברי החוליה האחרים היו חמושים, והנאשם לקח חלק פעיל בבניית מנהרות ובשמירה עליהן, באמצעות נשק, תוך כדי קבלת תשלום חודשי עבור השמירה.**

**על פי האישום הרביעי, הנאשם החביא לבקשת מפקדו, בביתו, אמל"ח, ובנוסף נתן לארגון הטרור שירות בכך שאספו כלי רכב שהותירו במקום מסוים מעורבים בניסיון פיגוע, סמוך לכן.**

**על פי האישום החמישי, הנאשם ואחר הסתננו לישראל, כשהאחר היה עם סכין והנאשם היה עם מגל, הם קפצו מעל הגדר, ונכנסו לשטח ישראל שלא כדין, כשהם מזויינים בסכין ובמגל. אחרי 15 מטר של התקדמות נתפסו שניהם על ידי כוחות צה"ל.**

**2. הנאשם יליד שנת 1995, ונעדר רישום פלילי.**

**3. הצדדים הגיעו להסדר טיעון, במסגרתו הוסכם על הטלת מאסר בפועל למשך שש שנים ומחצה בניכוי ימי מעצרו.**

**הסדר הטיעון היה בעקבות הליך גישור.**

**העבירות אשר ביצע הנאשם חמורות ביותר. מדובר בסדרת עבירות, במשך תקופה, בהן הנאשם מקדם פעילות ארגון טרור, ופועל במסגרת ארגון טרור.**

**לצד זאת, אין מחלוקת שהכניסה של הנאשם לישראל לא היתה לצורך פעילות טרור.**

**בבחינת מכלול הנסיבות, ריבוי האישומים והעבירות, המסקנה היא כי יש בהסדר כדי להקל עם הנאשם, והענישה המוסכמת בהסדר הינה ברף הנמוך ביותר לשורת העבירות האמורה.**

**יחד עם זאת, לאור קבלת האחריות, וכן לאור הענישה המוטלת בסופו של דבר, ותיקון כתב האישום, אני מוצא לנכון לכבד את ההסדר.**

**4. לפיכך, הנני מטיל בזה על הנאשם עונש כדלהלן:**

**מאסר -** מאסר בפועל לתקופה של 6 שנים וחצי. תקופת מאסרו תחושב מיום מעצרו 24.9.20.

**מאסר על תנאי -** מאסר על תנאי לתקופה של 12 חודשים. הנאשם ישא בעונש זה אם בתקופה של שלוש שנים מיום שחרורו יעבור על עבירה נוספת לפיה הורשע.

**זכות ערעור תוך 45 יום מהיום.**

<#3#>

**ניתנה והודעה היום כ"ז חשוון תשפ"ב, 02/11/2021 במעמד הנוכחים.**

|  |
| --- |
|  |
| **יואל עדן, שופט** |

<#4#>

**החלטה**

לבקשת ב"כ המאשימה ובהעדר התנגדות אני מורה על השמדת המוצגים המגל והסכין.

<#5#>

**5129371ניתנה והודעה היום כ"ז חשוון תשפ"ב, 02/11/2021 במעמד הנוכחים.**

|  |
| --- |
| 54678313 |
| **יואל עדן, שופט** |

הוקלד על ידי חנה פלקר

יואל עדן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)